
CORNELII  NEPOTIS 
LIBER  DE  EXCELLENTIBUS  DUCIBUS 
EXTERARUM  GENTIUM. 


PRAEFATIO. 

Non  dubito  fore  plerosque,  Attice,  qui  hoc  genus  scrip- 
turae   leve    et   non    satis    dignum    summorum  virorum 
personis   iudicent,   cum   relatum    legent    quis  musicam 
docuerit  Epammondam,  aut  in  eius  virtutibus  commemo- 
rari,  saltasse  eum  commode  scienterque   tibiis   cantasse.  5 
Sed  hi  erunt  fere,  qui  expertes  litterarum  Graecarum  nihil 
rectum,  nisi  quod  ipsorum  moribus  conveniat,  putabunt. 
II  si  didicerint  non  eadem  omnibus  esse  honesta  atque 
turpia,  sed  omnia  maiorum   mstitutis    iudicari,  non  ad- 
mirabuntur  nos  in  Graiorum  virtiitibus  exponendis  mores  10 
eorum  secutos.    Neque  enim   Cimoni  fuit  turpe,  Atheni-  • 
ensium    summo    viro,    sororem    germanam    habere  in 
matrimonio,   quippe    cum    cives    eius    eodem  uterentur 
Instituto ;  at  id  quidem   nostris  moribus   nefas  habetur. 
Nulla  Lacedaemonl  vidua  tam  est  nobilis,  quae  non  ad  15 
cenam    eat    conducta.      Magnis   in    laudibus    tota  fere 
fuit  Graecia  victorem  Olympiae  citari;  in  scaenam  vero 
prodire    ac   populo   esse   spectaculo   nemini   in  eisdem 
gentibus  fuit  turpitudim.    Quae  omnia  apud  nos  partim 
infamia,  partim  humilia  atque  ab  honestate  remota  po-  20 

nuntur.  Contra  ea  pleraque  nostris  moribus  sunt  decora, 
quae  apud  illos  turpia  putantur.  Quem  enim  Roma- 
norum  pudet  uxorem  ducere  in  convivium?  Aut  cuius 
non  mater  familias  primum  locum  tenet  aedium  atque 
in  celebritate  versatur  ?  Quod  multo  fit  aliter  in  Graecia ; 
nam  neque  in  convivium  adhibetur  nisi  propinquorum, 
neque  sedet  nisi  in  interiore  parte  aedium,  quae  gynae- 
conitis  appellatur,  quo  nemo  accedit  nisi  propinqua  cogna- 
tione  coniunctus.  Sed  hic  plura  persequi  cum  magnitudo 
voluminis  prohibet,  tum  festinatio,  ut  ea  explicem,  quae 
exorsus  sum.  Qua  re  ad  propositum  veniemus  et  in  hoc 
exponemus  libro  de  vita  excellentium  imperatorum. 


I.  MILTIADES. 


I.  Miltiades,  Cimonis  filius,  Atheniensis,  cum  et  an- 
tiquitate  generis  et  gloria  maiorum  et  sua  modestia  unus 
omnium  maxime  floreret  eaque  esset  aetate  ut  non  iam 
solum  de  eo  bene  sperare,  sed  etiam  confidere  cives 
possent  sui  talem  eum  futurum  qualem  cognitum  iudica-  5 
runt,  accidit  ut  Athenienses  Chersonesum  colonos  vellent 
mittere.  Cuius  generis  cum  magnus  numerus  esset  et 
multi  eius  demigrationis  peterent  societatem,  ex  eis  delecti 
Delphos  deliberatum  missi  sunt,  quo  potissimum  duce 
uterentur.  Namque  tum  Thraeces  eas  regiones  tenebant,  10 
cum  quibus  armis  erat  dimicandum.  His  consulentibus 
nominatim  Pythia  praecepit,  ut  Miltiadem  imperatorem 
sibi  sumerent :  id  si  f  ecissent,  incepta  prospera  futura. 
Hoc  oraculi  responso  Miltiades  cum  delecta  manu  classe 
Chersonesum  profectus  cum  accessisset  Lemnum  et  in-  15 
colas  eius  insulae  sub  potestatem  redigere  vellet  Atheni- 
ensium,  idque  ut  Lemnii  sua  sponte  facerent  postulasset, 
illi  inridentes  responderunt  tum  id  se  facturos,  cum  ille 
domo  navibus  profectus  vento  aquilone  venisset  Lemnum ; 
hic  enim  ventus  ab  septemtrionibus  oriens  adversum  20 
tenet  Athenis  proficiscentibus.  Miltiades  morandi  tempus 
non  habens  cursum  direxit  quo  tendebat,  pervenitque 
Chersonesum. 

II.  Ibi  brevl  tempore  barbarorum  copils  disiectis,  tota 
regione  quam  petierat  potitus,  loca  castellis  idonea  com-  25 
muniit,  multitudinem  quam  secum  duxerat  in  agris  conlo- 
cavit  crebrisque  excursionibus  locupletavit.    Neque  minus 

in  ea  re  prudentia  quam  fellcitate  adiutus  est;  nam 
cum  virtute  mllitum  devlcisset  hostium  exercitus,  summa 
aequitate  res  constituit  atque  ipse  ibldem  manere  de- 
crevit.  Erat  enim  inter  eos  dignitate  regia,  quamquam 
5  carebat  nomine,  neque  id  magis  imperio  quam  iustitia 
consecutus ;  neque  eo  setius  Atheniensibus,  a  quibus  erat 
profectus,  officia  praestabat.  Quibus  rebus  fiebat  ut  non 
minus  eorum  voluntate  perpetuum  imperium  obtineret  qui 
miserant,  quam  illorum  cum  quibus  erat  profectus.  Cher- 

io  soneso  tali  modo  constituta  Lemnum  revertitur  et  ex 
pacto  postulat  ut  sibi  urbem  tradant  —  illl  enim  dixerant, 
cum  vento  borea  domo  profectus  eo  pervenisset,  sese 
dedituros  —  se  enim  domum  Chersonesi  habere. 

Cares,  qui  tum  Lemnum  incolebant,  etsi  praeter  opin- 

15  ionem  res  ceciderat,  tamen  non  dicto,  sed  secunda 
fortuna  adversariorum  capti  resistere  ausl  non  sunt  atque 
ex  Insula  demigrarunt.  Parl  fellcitate  ceteras  Insulas, 
quae  Cyclades  nominantur,  sub  Atheniensium  redegit  po- 
testatem. 

20  III.  Eisdem  temporibus  Persarum  rex  Dareus  ex  Asia 
in  Europam  exercitu  traiecto  Scythls  bellum  Inferre  de- 
crevit.  Pontem  fecit  in  Histro  flumine,  qua  copias  tra- 
duceret.  Eius  pontis,  dum  ipse  abesset,  custodes  reliquit 
prlncipes   quos   secum   ex   Ionia    et   Aeolide  duxerat; 

25  quibus  singularum  urbium  perpetua  dederat  imperia.  Slc 
enim  facillime  putavit  se  Graeca  lingua  loquentes  qul 
Asiam  incolerent  sub  sua  retenturum  potestate,  sl  amlcls 
suls  oppida  tuenda  tradidisset;  quibus  se  oppresso  nulla 
spes  salutis  relinqueretur.    In  hoc  fuit  tum  numero  Mil- 

30  tiades.  HIc  cum  crebri  adferrent  nuntil  male  rem  gerere 
Dareum  premlque  a  Scythls,  hortatus  est  pontis  custodes 
ne   a   fortuna   datam    occasionem   liberandae  Graeciae 

dimitterent.  Nam  si  cum  eis  copiis,  quas  secum  trans- 
portarat,  interisset  Dareus,  non  solum  Europam  fore 
tutam,  sed  etiam  eos  qui  Asiam  incolerent  Graeci  genere 
Hberos  a  Persarum  futuros  dominatione  et  periculo.  Id 
facile  effici  posse :  ponte  enim  rescisso  regern  vel  hos-  5 
tium  ferro  vel  inopia  paucis  diebus  interiturum.  Ad  hoc 
consilium  cum  plerique  accederent,  Histiaeus  Milesius  ne 
res  conficeretur  obstitit,  dlcens  non  idem  ipsls,  qui 
summas  imperii  tenerent,  expedire  et  multitudim,  quod 
Darei  regno  ipsorum  niteretur  dominatio ;  quo  exstincto  10 
ipsos  potestate  expulsos  civibus  suis  poenas  daturos. 
Itaque  adeo  se  abhorrere  a  ceterorum  consilio,  ut  nihil 
putet  ipsis  utilius  quam  confirmari  regnum  Persarum. 

Huius  cum  sententiam  plurimi  essent  secuti,  Miltiades 
non  dubitans  tam  multis  consciis  ad  regis  aures  consilia  15 
sua  perventura,  Chersonesum  reliquit  ac  rursus  Athenas 
demigravit.  Cuius  ratio  etsi  non  valuit,  tamen  magno 
opere  est  laudanda,  cum  amicior  omnium  libertati  quam 
suae  fuerit  dominationi. 

IV.  Dareus  autem,  cum  ex  Europa  in  Asiam  redisset,  20 
hortantibus  amicis  ut  Graeciam  redigeret  in  suam  potes- 
tatem,  classem   qumgentarum   navium   comparavit  eique 
Datim  praefecit  et  Artaphernem  eisque  ducenta  peditum, 
decem  equitum  milia  dedit,  causam  interserens  se  hostem 
esse  Atheniensibus,  quod  eorum  auxilio  Iones  Sardis  ex-  25 
pugnassent  suaque  praesidia  interfecissent.    Illi  praefecti 
regii  classe  ad  Euboeam  appulsa  celeriter  Eretriam  cepe- 
runt  omnesque  eius  gentis  cives  abreptos  in  Asiam  ad 
regem  miserunt.     Inde  ad  Atticam  accesserunt  ac  suas 
copias  in  campum  Marathona  dediixerunt;   is  abest  ab  30 
oppido  circiter  milia  passuum  decem. 

Hoc  tumultii  Athenienses  tam  propinquo  tamque  magno 


6 


CORNELII  NEPOTIS  VITAE 


permoti  auxilium  nusquam  nisi  a  Lacedaemoniis  petive- 
runt  Phidippumque,  cursorem  eius  generis,  qui  hemero- 
dromoe  vocantur,  Lacedaemonem  miserunt,  ut  nuntiaret 
quam  celerrimo  opus  esse  auxilio.  Domi  autem  creant 
5  decem  praetores,  qui  exercitui  praeessent,  in  eis  Miltia- 
dem ;  inter  quos  magna  fuit  contentio,  utrum  moenibus 
se  defenderent  an  obviam  Irent  hostibus  acieque  de- 
cernerent.  Unus  Miltiades  maxime  mtebatur  ut  primo 
quoque  tempore  castra  fierent :  id  si  factum  esset,  et 
io  civibus  animum  accessurum,  cum  viderent  de  eorum  vir- 
tute  non  desperari,  et  hostes  eadem  re  fore  tardiores,  si 
animadverterent  auderi  adversus  se  tam  exiguis  copiis 
dimicarl. 

V.  Hoc  in  tempore  nulla  civitas  Atheniensibus  auxilio 

15  fuit  praeter  Plataeenses ;  ea  mille  misit  militum.  Itaque 
horum  adventu  decem  milia  armatorum  completa  sunt, 
quae  manus  mirabili  flagrabat  piignandi  cupiditate ;  quo 
factum  est  ut  plus  quam  conlegae  Miltiades  valeret. 

Eius  ergo  auctoritate   impulsi  Athenienses   copias  ex 

20  urbe  eduxerunt  locoque  idoneo  castra  fecerunt.  Dein 
postero  die  sub  montis  radicibus  acie  regione  mstructa 
non  apertissima  —  namque  arbores  multis  locis  erant  rarae 
—  proelium  commiserunt  hoc  consilio,  ut  et  montium 
altitudine  tegerentur  et  arborum  tractu  equitatus  hostium 

25  impediretur,  ne  multitudine  clauderentur.  Datis  etsi  non 
aequum  locum  videbat  suis,  tamen  fretus  numero  copi- 
arum  suarum  confligere  cupiebat,  eoque  magis  quod, 
priusquam  Lacedaemonii  subsidio  venirent,  dimicare  utile 
arbitrabatur.     Itaque  in  aciem  peditum  centum,  equitum 

30  decem  milia  produxit  proeliumque  commisit.  In  quo 
tanto  plus  virtute  valuerunt  Athenienses,  ut  decemplicem 
numerum  hostium  profligarint,  adeoque  eos  perterruerunt, 

ut  Persae  non  castra,  sed  naves  petierint.  Qua  pugna 
nihil  adhuc  exstitit  nobilius ;  nulla  enim  umquam  tam 
exigua  manus  tantas  opes  prostravit. 

VI.  Cuius  victoriae  non  alienum  videtur  quale  prae- 
mium  Miltiadi  sit  tribiitum  docere,  quo  facilius  intellegi  5 
possit  eandem  omnium  civitatum  esse  naturam.    Ut  enim 
populi  Romani  honores  quondam  fuerunt  rari  et  tenues 
ob   eamque   causam   gloriosi,  nunc  autem   effusi  atque 
obsoleti,   sic   olim   apud   Athenienses    fuisse  reperimus. 
Namque  huic  Miltiadi,  qui  Athenas  totamque  Graeciam  10 
Hberarat,  talis  honos  tributus  est,  in  porticii  quae  Poecile 
vocatur  cum  pugna  depingeretur  Marathonia,  ut  in  decem 
praetorum   numer5    prima   eius   imago   poneretur  isque 
hortaretur   milites  proeliumque  committeret.     Idem  ille 
populus,  postea  quam  maius  imperium  est  nactus  et  largi-  15 
tione  magistratuum  corruptus  est,  trecentas  statuas  Deme- 
trio  Phalereo  decrevit. 

VII.  Post  hoc   proelium   classem  septuaginta  navium 
Athenienses   eidem   Miltiadi   dederunt,   ut  Insulas  quae 
barbaros  adiuverant  bello  persequeretur.    Quo  in  imperio  20 
plerasque  ad  offlcium  redire  coegit,  nonnullas  vi  expugna- 
vit.    Ex  his  Parum  msularn  opibus  elatam  cum  oratione 
reconciliare  non  posset,  copias  e  navibus  eduxit,  urbem 
operibus  clausit  omnique  commeatu  privavit;  dein  vineis 
ac  testudinibus  constitutis  propius  muros  accessit.    Cum  25 
iam  in  eo  esset  ut  oppido  potiretur,  procul  in  continenti 
lucus,   qui   ex  Insula    conspiciebatur,   nescio    quo  casu 
nocturno  tempore   incensus  est.     Cuius   flamma   ut  ab 
oppidams  et  oppugnatoribus  est  visa,  utrisque  venit  in 
opinionem  signum  a  classiariis  regiis  datum.    Quo  factum  30 
est  ut  et  Parii  a  deditione   deterrerentur   et  Miltiades, 
timens  ne  classis  regia  adventaret,  incensis  operibus  quae 

statuerat,  cum  totidem  navibus  atque  erat  profectus 
Athenas  magna  cum  offensione  civium   suorum  rediret. 

Accusatus  ergo  est  proditidnis,  quod,  cum  Parum  ex- 
pugnare  posset,  a  rege  corruptus  Infectis   rebus  disces- 
5  sisset.     Eo    tempore    aeger    erat    vulneribus,   quae  in 
oppugnando  oppido  acceperat.    Itaque  cum  ipse  pro  se 
dicere  non  posset,  verba  fecit  frater  eius  Stesagoras. 

Causa  cognita  capitis  absolutus  pecunia  multatus  est, 
eaque  Hs  quinquaginta  talentis  aestimata  est,  quantus  in 

io  classem  sumptus  factus  erat.  Hanc  pecuniam  quod 
solvere  in  praesentia  non  poterat,  in  vincla  publica 
coniectus  est  ibique  diem  obiit  supremum. 

VIII.  Hic  etsi  crimine  Pario  est  accusatus,  tamen  alia 
causa   fuit   damnationis.     Namque   Athenienses  propter 

15  Pisistrati  tyrannidem,  quae  paucis  annis  ante  fuerat, 
nimiam  civium  suorum  potentiam  extimescebant.  Miltia- 
des,  multum  in  imperiis  magistratibusque  versatus,  non 
videbatur  posse  esse  privatus,  praesertim  cum  consue- 
tudine  ad  imperii  cupiditatem  trahi  videretur.     Nam  in 

20  Chersoneso  omnes  illos  quos  habitarat  annos  perpetuam 
obtinuerat  dominationem  tyrannusque  fuerat  appellatus, 
sed  iustus.  Non  erat  enim  vi  consecutus,  sed  suorum 
voluntate,  eamque  potestatem  bonitate  retinebat.  Omnes 
autem  et  dicuntur  et  habentur  tyranni,  qul  potestate  sunt 

25  perpetua  in  ea  civitate  quae  Hbertate  usa  est.  Sed  in 
Miltiade  erat  cum  summa  humanitas  tum  mira  communi- 
tas,  ut  nerao  tam  humilis  esset,  cui  non  ad  eum  aditus 
pateret ;  magna  auctoritas  apud  omnes  civitates,  nobile 
nomen,  laus  rei  militaris  maxima.    Haec  populus  respi- 

30  ciens  maluit  illum  innoxium  plecti  quam  se  diutius  esse 
in  timore. 


II.  THEMISTOCLES. 


I.  Themistocles,  Neocli  fllius,  Atheniensis.  Huius  vitia 
ineuntis  adulescentiae  magms  sunt  emendata  virtutibus, 
adeo  ut  anteferatur  huic  nemd,  pauci  pares  putentur. 
Sed  ab  initio  est  ordiendus.  Pater  eius  Neocles  genero- 
sus  fuit.  Is  uxorem  Acarnanam  civem  duxit,  ex  qua  5 
natus  est  Themistocles.  Qui  cum  minus  esset  probatus 
parentibus,  quod  et  Hberius  vivebat  et  rem  familiarem 
neglegebat,  a  patre  exheredatus  est.  Quae  contumelia 
non  fregit  eum,  sed  erexit;  nam  cum  iudicasset  sine 
summa  industria  non  posse  eam  exstingui,  totum  se  10 
dedidit  rei  publicae,  diligentius  amicis  famaeque  serviens. 
Multum  in  iudiciis  privatis  versabatur,  saepe  in  contionem 
populi  prodibat;  nulla  res  maior  sine  eo  gerebatur; 
celeriter  quae  opus  erant  reperiebat,  facile  eadem  ora- 
tione  explicabat,  neque  minus  in  rebus  gerendis  promptus  15 
quam  excogitandis  erat,  quod  et  de  Instantibus,  ut  ait 
Thucydides,  verissime  iudicabat  et  de  futuris  callidissime 
coniciebat.  Quo  factum  est  ut  brevi  tempore  inlustra- 
retur. 

II.  Primus  autem  gradus  fuit  capessendae  rei  publicae  20 
bello  Corcyraeo;  ad  quod  gerendum  praetor  a  populo 
factus  non  solum  praesenti  bello,  sed  etiam  reliquo  tem- 
pore  ferociorem  reddidit  civitatem.  Nam  cum  pecunia 
piiblica,  quae  ex  metallls  redibat,  largitione  magistratuum 
quotannis  interiret,  ille  persuasit  populo  ut  ea  pecunia  25 
classis  centum  navium  aedificaretur.  Qua  celeriter  effecta 
primum  Corcyraeos  fregit,  deinde   maritimos  praedones 

consectando  mare  tutum  reddidit.  In  quo  cum  divitiis 
ornavit,  tum  etiam  peritissimos  belli  navalis  fecit  Athe- 
nienses.  Id  quantae  saluti  fuerit  universae  Graeciae, 
bello  cognitum  est  Persico.  Nam  cum  Xerxes  et  mari 
5  et  terra  bellum  universae  inferret  Europae,  cum  tantis 
copiis  eam  invasit,  quantas  neque  ante  nec  postea  habuit 
quisquam  :  huius  enim  classis  mille  et  ducentarum  navium 
longarum  fuit,  quam  duo  milia  onerariarum  sequebantur ; 
terrestris  autem  exercitus  septingenta  peditum,  equitum 

io  quadringenta  milia  fuerunt. 

Cuius  de  adventu  cum  fama  in  Graeciam  esset  perlata 
et  maxime  Athenienses  peti  dicerentur  propter  pugnam 
Marathoniam,  miserunt  Delphos  consultum,  quidnam  face- 
rent  de  rebus  suis.     Deliberantibus  Pythia  respondit,  ut 

15  moenibus  llgneis  se  mumrent.  Id  responsum  quo  valeret 
cum  intellegeret  nemo,  Themistocles  persuasit  consilium 
esse  Apollinis,  ut  in  naves  se  suaque  conferrent :  eum 
enim  a  deo  significari  murum  ligneum.  Tali  consilio 
probato   addunt   ad   superiores   totidem   naves  triremes 

20  suaque  omnia  quae  moveri  poterant  partim  Salamina, 
partim  Troezena  deportant ;  arcem  sacerdotibus  paucis- 
que  maioribus  natu  ad  sacra  procuranda  tradunt,  reli- 
quum  oppidum  relinquunt. 

III.  Huius   consilium   plerisque   civitatibus  displicebat 

25  et  in  terra  dimicari  magis  placebat.  Itaque  missi  sunt 
delecti  cum  Leonida,  Lacedaemoniorum  rege,  qui  Ther- 
mopylas  occuparent  longiusque  barbaros  progredi  non 
paterentur.  II  vim  hostium  non  sustinuerunt  eoque  loco 
omnes  interierunt.     At   classis   communis  Graeciae  tre- 

30  centarum  navium,  in  qua  ducentae  erant  Atheniensium, 
primum  apud  Artemisium  inter  Euboeam  continentemque 
terram   cum   classiariis   regiis  conflixit.     Angustias  enim 

Themistocles  quaerebat,  ne  multitudine  circumiretur.  Hinc 
etsl  pari  proelio  discesserant,  tamen  eodem  loco  non  sunt 
ausi  manere,  quod  erat  perlculum,  ne,  si  pars  navium 
adversariorum  Euboeam  superasset,  ancipiti  premerentur 
periculo.  Quo  factum  est  ut  ab  x^rtemTsio  discederent  5 
et  exadversum  Athenas  apud  Salamina  classem  suam 
constituerent. 

IV.  At  Xerxes  Thermopylis  expugnatis  protinus  ac- 
cessit  astu  idque  nullis  defendentibus  interfectis  sacer- 
dotibus,.  quos  in  arce  invenerat,  incendio  delevit.  Cuius  10 
flamma  perterritl  classiarii  cum  manere  non  auderent  et 
pluriml  hortarentur  ut  domos  suas  discederent  moenibus- 
que  se  defenderent,  Themistocles  unus  restitit  et  uni- 
versos  pares  esse  posse  aiebat,  dispersos  testabatur 
perituros,  idque  Eurybiadi,  regl  Lacedaemoniorum,  qul  15 
tum  summae  imperii  praeerat,  fore  adfirmabat.  Quem 
cum  minus  quam  vellet  moveret,  noctu  de  servls  suls 
quem  habuit  fldelissimum  ad  regem  misit,  ut  el  nuntiaret 
suls  verbls,  adversarios  eius  in  fuga  esse  :  qul  sl  disces- 
sissent,  maiore  cum  labore  et  longmquiore  tempore  20 
bellum  confecturum,  cum  singulos  consectarl  cogeretur ; 
quos  sl  statim  aggrederetur,  brevl  universos  oppressurum. 
Hoc  eo  valebat,  ut  ingratils  ad  depugnandum  omnes 
cogerentur.  Hac  re  audlta  barbarus,  nihil  doll  subesse 
credens,  postrldie  alienissimo  sibi  loco,  contra  opportu-  25 
nissimo  hostibus,  adeo  angusto  mari  confllxit,  ut  eius 
multitudo  navium  explicarl  non  potuerit.  Victus  ergo  est 
magis  etiam  consilio  Themistocll  quam  armis  Graeciae. 

V.  Hlc  etsl  male  rem  gesserat,  tamen  tantas  habebat 
reliquias   copiarum,  ut  etiam  tum  els  opprimere   posset  30 
hostes.     Iterum   ab   eodem   gradu  depulsus  est.  Nam 
Themistocles,  verens  ne   bellare   perseveraret,  certiorem 

eum  fecit  id  agl,  ut  pons,  quem  ille  in  Hellesponto 
fecerat,  dissolveretur  ac  reditu  in  Asiam  excluderetur, 
idque  ei  persuasit.  Itaque  qua  sex  mensibus  iter  fecerat, 
eadem  minus  diebus  triginta  in  Asiam  reversus  est  seque 
5  a  Themistocle  non  superatum,  sed  conservatum  iudicavit. 
Sic  unlus  viri  prudentia  Graecia  Hberata  est  Europaeque 
succubuit  Asia.  Haec  altera  victoria,  quae  cum  Mara- 
thonio  possit  comparari  tropaeo.  Nam  pari  modo  apud 
Salamma  parvo  numero  navium  maxima  post  hominum 

io  memoriam  classis  est  devicta. 

VI.  Magnus  hoc  bello  Themistocles  fuit  neque  minor 
in  pace.  Cum  enim  Phalerico  portu  neque  magno  neque 
bono  Athenienses  uterentur,  huius  consilio  triplex  Piraei 
portus  constitutus  est  eisque  moenibus  circumdatus,  ut 

15  ipsam  urbem  dignitate  aequiperaret,  utilitate  superaret. 
Idem  muros  Atheniensium  restituit  praecipuo  suo  periculo. 
Namque  Lacedaemonh  causam  idoneam  nacti  propter 
barbarorum  excursiones,  qua  negarent  oportere  extra 
Peloponnesum  ullam  urbem  muros  habere,  ne  essent  loca 

20  munita,  quae  hostes  possiderent,  Athenienses  aedificantes 
prohibere  sunt  conati.  Hoc  longe  alio  spectabat  atque 
videri  volebant.  Athenienses  enim  duabus  victorhs,  Mara- 
thonia  et  Salammia,  tantam  gloriam  apud  omnes  gentes 
erant  consecuti,  ut  intellegerent  Lacedaemonii  de  prin- 

25  cipatu  sibi  cum  eis  certamen  fore.  Qua  re  eos  quam 
infirmissimos  esse  volebant.  Postquam  autem  audierunt 
muros  strui,  legatos  Athenas  miserunt,  qui  id  fieri  veta- 
rent.  His  praesentibus  desierunt  ac  se  de  ea  re  legatos 
ad   eos   missuros   dixerunt.     Hanc   legationem  suscepit 

30  Themistocles  et  solus  primo  profectus  est;  reliqui  legati 
ut  tum  exirent,  cum  satis  alti  tuendo  rauri  exstructi 
viderentur,  praecepit :   interim  omnes,  servl  atque  liberi 

opus  facerent  neque  ulli  loco  parcerent,  slve  sacer  sive 
privatus  esset  sive  publicus,  et  undique,  quod  idoneum 
ad  muniendum  putarent,  congererent.  Quo  factum  est  ut 
Atheniensium  muri  ex  sacellis  sepulcrisque  constarent. 

VII.  Themistocles  autem  ut  Lacedaemonem  venit,  adire  5 
ad  magistratus  noluit  et  dedit  operam  ut  quam  longissime 
tempus  duceret,  causam  interponens  se  conlegas  exspec- 
tare.  Cum  Lacedaemonii  quererentur  opus  nihilo  minus 
fieri  eumque  in  ea  re  conari  fallere,  interim  reliqui  le- 
gati  sunt  consecuti.  A  quibus  cum  audisset  non  multum  10 
superesse  munitionis,  ad  ephoros  Lacedaemoniorum  ac- 
cessit,  penes  quos  summum  erat  imperium,  atque  apud 
eos  contendit  falsa  eis  esse  delata :  qua  re  aequum  esse 
illos  viros  bonos  nobilesque  mittere  quibus  fides  habe- 
retur,  qui  rem  explorarent ;  interea  se  obsidem  retine-  15 
rent.  Gestus  est  ei  mos,  tresque  legati  functi  summis 
honoribus  Athenas  missi  sunt.  Cum  his  conlegas  suos 
Themistocles  iussit  proficisci  eisque  praedixit,  ut  ne  prius 
Lacedaemoniorum  legatos  dhnitterent  quam  ipse  esset 
remissus.  20 

Hos  postquam  Athenas  pervenisse  ratus  est,  ad  magis- 
tratus  senatumque  Lacedaemoniorum  adiit  et  apud  eos 
Hberrime  professus  est :  Athenienses  suo  consilio,  quod 
commum  iure  gentium  facere  possent,  deos  publicos 
suosque  patrios  ac  Penates,  quo  facilius  ab  hoste  possent  25 
defendere,  muris  saepsisse  neque  in  eo  quod  inutile  esset 
Graeciae  fecisse.  Nam  illorum  urbem  ut  propugnaculum 
oppositum  esse  barbaris,  apud  quam  iam  bis  copias 
regias  fecisse  naufragium.  Lacedaemonios  autem  male  et 
iniuste  facere,  qui  id  potius  intuerentur,  quod  ipsorum  30 
dominatiom  quam  quod  universae  Graeciae  utile  esset. 
Qua  re,  si  suos  legatos  recipere  vellent,  quos  Athenas 


14 


CORNELII  NEPOTIS  VITAE 


[viii. 


miserant,  se  remitterent,  cum  aliter  illos  numquam  in 
patriam  essent  recepturi. 

VIII.  Tamen  non  effugit  civium  suorum  invidiam. 
Namque  ob  eundem  timorem,  quo  damnatus  erat  Mil- 
5  tiades,  testularum  suffragiis  e  civitate  eiectus  Argos  habi- 
tatum  concessit.  Hic  cum  propter  multas  virtutes  magna 
cum  dignitate  viveret,  Lacedaemonii  legatos  Athenas 
miserunt,  qui  eum  absentem  accusarent,  quod  societatem 
cum  rege  Perse  ad  Graeciam  opprimendam  fecisset  Hoc 

io  crimine  absens  damnatus  est. 

Id  ut  audlvit,  quod  non  satis  tutum  se  Argis  videbat, 
Corcyram  demigravit.  Ibi  cum  prmcipes  animadvertisset 
timere  ne  propter  se  bellum  eis  Lacedaemonii  et  Atheni- 
enses   indicerent,  ad   Admetum,  Molossum  regem,  cum 

15  quo  ei  hospitium  non  erat,  confugit.  Huc  cum  venisset 
et  in  praesentia  rex  abesset,  quo  maiore  religione  se  re- 
ceptum  tueretur,  filium  eius  parvulum  adripuit  et  cum 
eo  se  in  sacrarium  quod  summa  colebatur  caerimonia 
coniecit.     Inde  non  prius  egressus  est,  quam  rex  eum 

20  data  dextra  in  fidem  reciperet,  quam  praestitit.  Nam 
cum  ab  Atheniensibus  et  Lacedaemoniis  exposceretur 
publice,  supplicem  non  prodidit  monuitque  ut  consuleret 
sibi :  difficile  enim  esse  in  tam  propinquo  loco  tuto  eum 
versari.    Itaque  Pydnam  eum  deduci  iussit  et  quod  satis 

25  esset  praesidii  dedit.     Hic  in  navem   omnibus  ignotus 
nautis  escendit.     Quae  cum  tempestate  maxima  Naxum 
ferretur,   ubi    tum   Atheniensium    erat    exercitus,  sensit 
Themistocles,  si  eo  pervenisset,  sibi  esse  pereundum. 
Hac  necessitate  coactus  domino  navis  quis  sit  aperit, 

30  multa  pollicens,  si  se  conservasset.  At  ille  clarissimi  viri 
captus  misericordia  diem  noctemque  procul  ab  insula  in 
salo  navem  tenuit  in  ancoris  neque  quemquam   ex  ea 

exlre  passus  est.  Inde  Ephesum  pervenit  ibique  The- 
mistoclem  exponit.  CuT  ille  pro  meritls  postea  gratiam 
rettulit. 

IX.  Scio  plerosque  ita  scrlpsisse,  Themistoclem  Xerxe 
regnante  in  Asiam  translsse.    Sed  ego  potissimum  Thu-  5 
cydidi  credo,  quod  aetate  proximus  de  els,  qul  illorum 
temporum  historiam  rellquerunt,  et  eiusdem  civitatis  fuit. 
Is  autem  ait  ad  Artaxerxen  eum  venisse  atque  his  verbis 
epistulam  misisse  :  "  Themistocles  venl  ad  te,  qul  plurima 
mala  omnium  Graiorum  in  domum  tuam  intuli,  quam  diu  1 
mihi  necesse   fuit   adversum   patrem   tuum   bellare  pa- 
triamque  meam  defendere.    Idem  multo  plura  bona  feci, 
postquam  in  tuto  ipse  et  ille  in  periculo  esse   coepit ; 
nam  cum  in  Asiam  reverti  vellet  proelio  apud  Salamina 
facto,  litteris  eum  certiorem  feci  id  agi  ut  pons,  quem  1 
in  Hellesponto  fecerat,  dissolveretur  atque  ab  hostibus 
circumiretur ;  quo  nuntio  ille  periculo  est  Hberatus.  Nunc 
autem  confugi  ad  te  exagitatus  a  cuncta  Graecia,  tuam 
petens  amicitiam ;  quam  si  ero  adeptus,  non  minus  me 
bonum  amlcum  habebis,  quam  fortem  inimicum  ille  ex-  2 
pertus  est.    Te  autem  rogo,  ut  de  els  rebus,  quas  tecum 
conloqui  volo,  annuum  mihi  tempus  des  eoque  transacto 
ad  te  venire  patiaris." 

X.  Huius  rex  animi  magnitudinem  admirans  cupiens- 
que  talem  virum  sibi  conciliari  veniam  dedit.  Ille  omne  2 
illud  tempus  litteris  sermonique  Persarum  dedit ;  quibus 
adeo  eruditus  est,  ut  multo  commodius  dicatur  apud 
regem  verba  fecisse,  quam  ii  poterant  qui  in  Perside 
erant  nati.  Hic  cum  multa  regi  esset  pollicitus  gratissi- 
mumque  illud,  si  suis  uti  consiliis  vellet,  illum  Graeciam  3 
bello  oppressurum,  magnls  muneribus  ab  Artaxerxe  do- 
natus  in  Asiam  rediit  domiciliumque  Magnesiae  sibi  con- 

stituit.  Namque  hanc  urbem  ei  rex  donarat,  his  quidem 
verbis,  quae  ei  panem  praeberet —  ex  qua  regione  quin- 
quagena  talenta  quotannis  redibant  —  Lampsacum  autem, 
unde  vlnum  sumeret,  Myunta,  ex  qua  obsonium  haberet. 

Huius  ad  nostram  memoriam  monumenta  manserunt 
duo :  sepulcrum  prope  oppidum,  in  quo  est  sepultus, 
statua  in  foro  Magnesiae.  De  cuius  morte  multimodis 
apud  plerosque  scriptum  est,  sed  nos  eundem  potissimum 
Thucydidem  auctorem  probamus,  qui  illum  ait  Magnesiae 
morbo  mortuum  neque  negat  fuisse  famam,  venenum  sua 
sponte  sumpsisse,  cum  se  quae  regi  de  Graecia  oppri- 
menda  pollicitus  esset  praestare  posse  desperaret.  Idem 
ossa  eius  clam  in  Attica  ab  amicis  sepulta,  quoniam  legibus 
non  concederetur,  quod  proditionis  esset  damnatus,  me- 
moriae  prodidit. 


III.  ARISTIDES. 


I.  Aristides,  Lysimachi  fllius,  Atheniensis,  aequalis  fere 
fuit  Themistocli  atque  cum  eo  de  principatu  contendit; 
namque  obtrectarunt  inter  se.  In  hls  autem  cognitum 
est,  quanto  antestaret  eloquentia  innocentiae.  Quamquam 
enim  adeo  excellebat  Aristides  abstinentia,  ut  unus  post  5 
hominum  memoriam,  quem  quidem  nos  audierimus,  cog- 
nomine  Iustus  sit  appellatus,  tamen  a  Themistocle  conla- 
befactus  testula  illa  exsilio  decem  annorum  multatus  est. 
Qui  quidem  cum  intellegeret  reprimi  concitatam  multi- 
tudinem  non  posse,  cedensque  animadvertisset  quendam  i0 
scnbentem,  ut  patria  pelleretur,  quaesisse  ab  eo  dicitur 
qua  re  id  faceret  aut  quid  Aristides  commisisset,  cur  tanta 
poena  dignus  duceretur.  Cui  ille  respondit  se  ignorare 
Aristlden,  sed  sibi  non  placere,  quod  tam  cupide  labo- 
rasset  ut  praeter  ceteros  iustus  appellaretur.  Hic  decem  15 
annorum  legitimam  poenam  non  pertulit.  Nam  postquam 
Xerxes  in  Graeciam  descendit,  sexto  fere  anno  quam  erat 
expulsus,  populi  scito  in  patriam  restitutus  est. 

II.  Interfuit  autem  pugnae  navali  apud  Salamina,  quae 
facta  est  prius  quam  poena  Hberaretur.  Idem  praetor  20 
fuit  Atheniensium  apud  Plataeas  in  proelio  quo  fusus  bar- 
barorum  exercitus  Mardoniusque  interfectus  est.  Neque 
aliud  est  ullum  huius  in  re  militari  inlustre  factum  quam 
eius  imperii  memoria,  iustitiae  vero  et  aequitatis  et  inno- 
centiae  multa,  in  primls  quod  huius  aequitate  factum  est,  25 
cum  in  communi  classe  esset  Graeciae  simul  cum  Pausania 
—  quo  duce  Mardonius  erat  fugatus  —  ut  summa  imperii 

maritiml  ab  Lacedaemoniis  transferretur  ad  Athenienses ; 
namque  ante  id  tempus  et  mari  et  terra  duces  erant 
Lacedaemonii.  Tum  autem  et  intemperantia  Pausaniae 
et  iustitia  factum  est  Aristldis,  ut  omnes  fere  clvitates 
5  Graeciae  ad  Atheniensium  societatem  se  applicarent  et 
adversus  barbaros  hos  duces  deligerent  sibi. 

III.  Quos  quo  facilius  repellerent,  si  forte  bellum 
renovare  conarentur,  ad  classes  aedificandas  exercitusque 
comparandos  quantum   pecuniae   quaeque  civitas  daret, 

io  Aristides  delectus  est  qui  constitueret,  eiusque  arbitrio 
quadringena  et  sexagena  talenta  quotannis  Delum  sunt 
conlata ;  id  enim  commune  aerarium  esse  voluerunt. 
Quae  omnis  pecunia  postero  tempore  Athenas  translata 
est.    Hic  qua  fuerit  abstinentia,  nullum  est  certius  indi- 

15  cium  quam  quod,  cum  tantls  rebus  praefuisset,  in  tanta 
paupertate  decessit,  ut  qul  efferretur  vix  reliquerit.  Quo 
factum  est  ut  flliae  eius  publice  alerentur  et  de  communi 
aerario  dotibus  datis  conlocarentur.  Decessit  autem  fere 
post   annum  quartum  quam   Themistocles   Athenis  erat 

20  expulsus. 


IV.  PAUSANIAS. 


I.  Pausanias  Lacedaemonius  magnus  homo,  sed  varius 
in  omnl  genere  vltae  fuit ;  nam  ut  virtutibus  eluxit,  sic 
vitiTs  est  obrutus.  Huius  inlustrissimum  est  proelium 
apud  Plataeas.  Namque  illo  duce  Mardonius,  satrapes 
regius,  natione  Medus,  regis  gener,  in  prlmls  omnium  5 
Persarum  et  manu  fortis  et  consilil  plenus,  cum  ducentis 
milibus  peditum,  quos  viritim  legerat,  et  viginti  equitum 
haud  ita  magna  manu  Graeciae  fugatus  est,  eoque  ipse 
dux  cecidit  proelio.  Qua  victoria  elatus  pliirima  miscere 
coepit  et  maiora  concupiscere.  Sed  primum  in  eo  est  10 
reprehensus,  quod  ex  praeda  tripodem  aureum  Delphls 
posuisset  epigrammate  inscripto,  in  quo  haec  erat  sen- 
tentia :  suo  ductii  barbaros  apud  Plataeas  esse  deletos 
eiusque  victoriae  ergo  Apollini  id  donum  dedisse.  Hos 
versus  Lacedaemonil  exsculpserunt  neque  aliud  scripse-  15 
runt  quam  nomina  earum  civitatum,  quarum  auxilio 
Persae  erant  vlctl. 

II.  Post  id  proelium  eundem  Pausaniam  cum  classe 
communl  Cyprum  atque  Hellespontum  mlserunt,  ut  ex  els 
regionibus  barbarorum  praesidia  depelleret.  Parl  fellci-  20 
tate  in  ea  re  usus  elatius  se  gerere  coepit  maioresque 
appetere  res.  Nam  cum  Byzantio  expugnato  cepisset 
complures  Persarum  nobiles  atque  in  els  nonnullos  regis 
proplnquos,  hos  clam  Xerxl  remlsit,  simulans  ex  vinclls 
publicls  effugisse,  et  cum  els  Gongylum  Eretriensem,  qul  25 
litteras  regl  redderet,  in  quibus  haec  fuisse  scripta  Thu- 
cydides   memoriae   prodidit :    "  Pausanias,   dux  Spartae, 

quos  Byzantii  ceperat,  postquam  propinquos  tuos  cogno- 
vit,  tibi  muneri  misit  seque  tecum  adfinitate  coniungi 
cupit ;  qua  re,  si  tibi  videtur,  des  ei  f  Iliam  tuam  nuptum. 
Id  si  feceris,  et  Spartam  et  ceteram  Graeciam  sub  tuam 

5  potestatem  se  adiuvante  te  redacturum  pollicetur.  His 
de  rebus  si  quid  agere  volueris,  certum  hominem  ad  eum 
mittas  face,  cum  quo  conloquatur.,> 

Rex  tot  hominum  salute  tam  sibi  necessariorum  magno 
opere  gavisus  confestim  cum  epistula  Artabazum  ad  Pau- 

io  saniam  mittit,  in  qua  eum  conlaudat  ac  petit,  ne  cui  rei 
parcat  ad  ea  efficienda,  quae  polliceretur :  si  perf ecerit, 
nullius  rei  a  se  repulsam  laturum.  Huius  Pausanias  vo- 
luntate  cognita  alacrior  ad  rem  gerendam  factus  in  suspi- 
cionem    cecidit   Lacedaemoniorum.     Quo  facto  domum 

15  revocatus,  accusatus  capitis  absolvitur,  multatur  tamen 
pecunia;  quam  ob  causam  ad  classem  remissus  non  est. 

III.  At  ille  post  non  multo  sua  sponte  ad  exercitum 
rediit  et  ibi  non  stolida,  sed  dementi  ratione  cogitata 
patefecit;   non   enim   mores   patrios   solum,  sed  etiam 

20  cultum  vestitumque  mutavit.  Apparatu  regio  utebatur, 
veste  Medica ;  satellites  Medi  et  Aegyptii  sequebantur ; 
epulabatur  more  Persarum  luxuriosius  quam  qui  aderant 
perpeti  possent;  aditum  petentibus  non  dabat,  superbe 
respondebat,  crudeliter  imperabat.    Spartam  redire  nole- 

25  bat;  Colonas,  qui  locus  in  agro  Troade  est,  se  contu- 
lerat;  ibi  consilia  cum  patriae  tum  sibi  inimica  capiebat. 
Id  postquam  Lacedaemonii  rescierunt,  legatos  cum  clava 
ad  eum  miserunt,  in  qua  more  illorum  erat  scriptum : 
nisi   domum    reverteretur,   se   capitis   eum  damnaturos. 

30  Hoc  nuntio  commotus,  sperans  se  etiam  tum  pecunia  et 
potentia  instans  periculum  posse  depellere,  domum  rediit. 
Huc  ut  venit,  ab  ephoris  in  vincla  publica  est  coniectus; 

licet  enim  legibus  eorum  culvis  ephoro  hoc  facere  regi. 
Hinc  tamen  se  expedivit,  neque  eo  magis  carebat  sus- 
picione;  nam  opinio  manebat  eum  cum  rege  habere 
societatem. 

Est  genus  quoddam  hominum,  quod  Hilotae  vocatur,  5 
quorum  magna  multitudo  agros  Lacedaemoniorum  colit 
servorumque  munere  fungitur.  Hos  quoque  sollicitare 
spe  Hbertatis  existimabatur.  Sed  quod  harum  rerum  nul- 
lum  erat  apertum  crimen,  quo  coargui  posset,  non  puta- 
bant  de  tali  tamque  claro  viro  suspicionibus  oportere  10 
iudicari  et  exspectandum,  dum  se  ipsa  res  aperiret. 

IV.  Interim  Argilius  quidam  adulescentulus  cum  epi- 
stulam  ab  eo  ad  Artabazum  accepisset  eique  in  suspi- 
cionem  venisset  aliquid  in  ea  de  se  esse  scriptum,  quod 
nemo  eorum  redisset,  qui  eodem  missi  erant,  vincla  15 
epistulae  laxavit  signoque  detracto  cognovit,  si  pertulisset, 
sibi  esse  pereundum.  Erant  in  eadem  epistula  quae  ad 
ea  pertinebant,  quae  inter  regem  Pausaniamque  convene- 
rant.    Has  ille  litteras  ephorls  tradidit. 

Non  est  praetereunda  gravitas  Lacedaemoniorum  hoc  20 
loco ;   nam   ne  huius   quidem   indicio   impulsl  sunt  ut 
Pausaniam  comprehenderent,  neque  prius  vim  adhiben- 
dam  putaverunt,  quam  se  ipse  indicasset.     Itaque  huic 
indlci,  quid  fieri  vellent,  praeceperunt.    Fanum  Neptuni 
est  Taenari,  quod  violari  nefas  putant  Graeci.    Eo  ille  25 
confugit  in  araque  consedit.    Hanc  iuxta  locum  fecerunt 
sub  terra,  ex  quo  posset  exaudiri,  si  quis  quid  loqueretur 
cum   Argilio.     Huc   ex   ephoris   quidam  descenderunt. 
Pausanias,  ut  audivit  Argilium  confugisse  in  aram,  per- 
turbatus  venit  eo.    Quem  cum  supplicem  dei  videret  in  30 
ara  sedentem,  quaerit  causae  quid  sit  tam  repentini  con- 
silii.    Huic  ille,  quid  ex  litteris  comperisset,  aperit.  Quo 

magis  Pausanias  perturbatus  orare  coepit,  ne  enuntiaret 
neu  se  meritum  de  illo  optime  proderet :  quod  si  eam 
veniam  sibi  dedisset  tantisque  implicatum  rebus  sub- 
levasset,  magno  e!  praemio  futiirum. 

5  V.  His  rebus  ephori  cognitis  satius  putarunt  in  urbe 
eum  comprehendi.  Quo  cum  essent  profecti  et  Pausanias 
placato  Argilio,  ut  putabat,  Lacedaemonem  reverteretur, 
in  itinere,  cum  iam  in  eo  esset  ut  comprehenderetur,  ex 
vultii  cuiusdam  ephori,  qui  eum  admoneri  cupiebat,  in- 

io  sidias  sibi  fieri  intellexit.  Itaque  paucis  ante  gradibus 
quam  qui  eum  sequebantur  in  aedem  Minervae,  quae 
Chalcioicos  vocatur,  confugit.  Hinc  ne  exire  posset, 
statim  ephori  valvas  eius  aedis  obstruxerunt  tectumque 
sunt  demoliti,  quo  celerius  sub  dlvo  interiret.    Dicitur  eo 

15  tempore  matrem  Pausaniae  vixisse  eamque  iam  magno 
natu,  postquam  de  scelere  filii  comperit,  in  primis  ad 
filium  claudendum  lapidem  ad  introitum  aedis  attulisse. 
Hic  cum  semianimis  de  templo  elatus  esset,  confestim 
animam   efflavit.     Sic   Pausanias   magnam   belli  gloriam 

20  turpi  morte  maculavit.  Cuius  mortui  corpus  cum  eodem 
nonnulli  dicerent  inferri  oportere  quo  ii  qui  ad  supplicium 
essent  dati,  displicuit  pluribus,  et  procul  ab  eo  loco 
infoderunt,  quo  erat  mortuus.  Inde  posterius  dei  Del- 
phici  responso  erutus  atque  eodem  loco  sepultus  est  ubi 

25  vitam  posuerat. 


V.  CIMON. 


I.  Cimon,  Miltiadis  fllius,  Atheniensis,  duro  admodum 
initio  usus  est  adulescentiae ;  nam  cum  pater  eius  Htem 
aestimatam    populo    solvere    non    potuisset   ob  eamque, 
causam    in    vinclls    publicTs    decessisset,   Clmon  eadem 
custodia    tenebatur    neque   legibus   Atheniensium   emitti  5 
poterat,  nisi  peciiniam,  qua  pater  multatus  erat,  solvisset. 
Habebat  autem  in  matrimonio  sororem  germanam  suam, 
nomine  Elpimcen,  non  magis  amore  quam  more  ductus ; 
namque   Atheniensibus   licet  eodem  patre   natas  uxores 
ducere.    Huius  coniugii  cupidus  Callias  quidam,  non  tam  10 
generosus  quam  pecuniosus,  qui  magnas  pecunias  ex  me- 
tallis   fecerat,  egit   cum   Cimone   ut   eam   sibi  uxorem 
daret :  id  si  impetrasset,  se  pro  illo  pecuniam  soluturum. 

Is  cum  talem  condicionem  aspernaretur,  Elpimce  negavit 
se  passuram  Miltiadis  progeniem  in  vinclis  publicis  in-  15 
terire,  quoniam  prohibere  posset,  seque  Calliae  nupturam, 
si  ea  quae  polliceretur  praestitisset. 

II.  Tali  modo  custodia  liberatus  Cimon  celeriter  ad 
principatum  pervenit.  Habebat  enim  satis  eloquentiae, 
summam  liberalitatem,  magnam  priidentiam  cum  iuris  20 
cMlis  tum  rei  militaris,  quod  cum  patre  a  puero  in 
exercitibus  fuerat  versatus.  Itaque  hic  et  populum  urba- 
num  in  sua  tenuit  potestate  et  apud  exercitum  plurimum 
valuit  auctoritate. 

Prlmum  imperator  apud  flumen  Strymona  magnas  copias  25 
Thraecum  fugavit,  oppidum  Amphipolim  constituit  eoque 
decem   milia   Atheniensium   in    coloniam   misit.  Idem 

iterum  imperator  apud  Mycalen  Cypriorum  et  Phoemcum 
ducentarum  navium  classem  devictam  cepit  eodemque  die 
pari  fortuna  in  terra  usus  est.  Namque  hostium  navi- 
bus  captis  statim  ex  classe  copias  suas  eduxit  barbarorum- 

5  que  maximam  vim  uno  concursu  prostravit.  Qua  victoria 
magna  praeda  potitus  cum  domum  reverteretur,  quod 
iam  nonnullae  Insulae  propter  acerbitatem  imperii  defece- 
rant,  bene  animatas  confirmavit,  alienatas  ad  omcium 
redlre  coegit.    Scyrum,  quam  eo  tempore  Dolopes  inco- 

io  lebant,  quod  contumacius  se  gesserant,  vacuefecit,  posses- 
sores  veteres  urbe  msulaque  eiecit,  agros  civibus  dlvisit. 
Thasios  opulentia  fretos  suo  adventu  fregit.  His  ex 
manubiis  arx  Athenarum,  qua  ad  meridiem  vergit,  est 
ornata. 

15  III.  Quibus  rebus  cum  unus  in  civitate  maxime  flo- 
reret,  incidit  in  eandem  invidiam  quam  pater  suus  ceteri- 
que  Atheniensium  principes;  nam  testarum  sufTragiis 
decem  annorum  exsilio  multatus  est.  Cuius  facti  celerius 
Athenienses  quam  ipsum  paenituit;  nam  cum  ille  animo 

20  forti  invidiae  ingratorum  civium  cessisset  bellumque  Lace- 
daemonii  Atheniensibus  indixissent,  confestim  notae  eius 
virtutis  desiderium  consecutum  est.  Itaque  post  annum 
quintum,  quam  expulsus  erat,  in  patriam  revocatus  est. 
Ille,   quod    hospitio    Lacedaemoniorum    utebatur,  satius 

25  existimans  Graeciae  civitates  de  controversiis  suis  inter  se 
iure  disceptare  quam  armis  contendere,  Lacedaemonem 
sua  sponte  est  profectus  pacemque  inter  duas  potentis- 
simas  civitates  conciliavit.  Post,  neque  ita  multo,  Cy- 
prum  cum  ducentis  navibus  imperator  missus,  cum  eius 

30  maiorem  partem  Insulae  devlcisset,  in  morbum  implicitus 
in  oppugnando  oppido  Citio  est  mortuus. 

IV.  Hunc  Athenienses  non  solum  in  bello,  sed  etiam 

in  pace  diu  desideraverunt.  Fuit  enim  tanta  llberalitate, 
cum  compluribus  locls  praedia  hortosque  haberet,  ut 
numquam  in  els  custodem  posuerit  fructus  servandl  gratia, 
ne  quis  impedlretur  quo  minus  eis  rebus,  quibus  quisque 
vellet,  frueretur.  Semper  eum  pediseqm  cum  nummis  5 
sunt  secuti,  ut,  si  quis  opis  eius  indigeret,  haberet  quod 
statim  daret,  ne  dirTerendo  videretur  negare.  Saepe,  cum 
aliquem  offensum  fortunae  videret  minus  bene  vestitum, 
suum  amlculum  dedit.  Cottldie  sic  cena  el  coquebatur, 
ut,  quos  invocatos  vldisset  in  foro,  omnes  ad  se  vocaret,  10 
quod  facere  nullo  die  praetermittebat.  Nulll  fides  eius, 
nulll  opera,  nulll  res  familiaris  defuit ;  multos  locuple- 
tavit ;  complures  pauperes  mortuos,  qui  unde  efferrentur 
non  rellquissent,  suo  sumptu  extulit.  Slc  se  gerendo 
minime  est  mirandum,  si  et  vlta  eius  fuit  secura  et  mors  15 
acerba. 


VI.  LYSANDER. 


I.  Lysander  Lacedaemonius  magnam  reliquit  sui  fa- 
mam,  magis  felicitate  quam  virtute  partam.  Athenienses 
enim  adversus  Peloponnesios  bellum  gerentes  sexto  et 
vicesimo  anno  confecisse  apparet,  neque  id  qua  ratione 

5  consecutus  sit  latet.  Non  enim  virtute  sui  exercitus,  sed 
immodestia  factum  est  adversariorum,  qui,  quod  dicto 
audientes  imperatoribus  suis  non  erant,  dispalati  in  agris 
relictis  navibus  in  hostium  venerunt  potestatem.  Quo 
facto  Athenienses   se   Lacedaemoniis   dediderunt.  Hac 

io  victoria  Lysander  elatus,  cum  antea  semper  factiosus  au- 
daxque  fuisset,  sic  sibi  indulsit,  ut  eius  opera  in  maximum 
odium  Graeciae  Lacedaemonii  pervenerint.  Nam  cum 
hanc  causam  Lacedaemonii  dictitassent  sibi  esse  belli, 
ut  Atheniensium  impotentem  dominationem  refringerent, 

15  postquam  apud  Aegos  flumen  Lysander  classis  hostium  est 
potitus,  nihil  aliud  molltus  est  quam  ut  omnes  civitates 
in  sua  teneret  potestate,  cum  id  se  Lacedaemoniorum 
causa  facere  simularet.  Namque  undique,  qui  Athenien- 
sium  rebus  studuissent  eiectis,  decem  delegerat  in  una 

20  quaque  civitate,  quibus  summum  imperium  potestatemque 
omnium  rerum  committeret.  Horum  in  numerum  nemo 
admittebatur,  nisi  qul  aut  eius  hospitio  contineretur  aut 
se  illius  fore  proprium  fide  confirmarat. 

II.  Ita  decemvirali  potestate  in  omnibus  urbibus  con- 
25  stituta  ipsTus  nutu  omnia  gerebantur.    Cuius  de  crude- 

litate  ac  perfidia  satis  est  unam  rem  exempli  gratia 
proferre,  ne  de  eodem   plura   enumerando  defatigemus 

lectores.  Victor  ex  Asia  cum  reverteretur  Thasumque 
devertisset,  quod  ea  civitas  praecipua  flde  fuerat  erga 
Athenienses,  proinde  ac  si  non  ildem  firmissimi  solerent 
esse  amlci,  qui  constantes  fuissent  inimlci,  pervertere  eam 
concupivit.  Vldit  autem,  nisi  in  eo  occultasset  volunta-  5 
tem,  futurum  ut  Thasii  dllaberentur  consulerentque  rebus 
suls.  .  .  . 

III.  Itaque  il  decemviralem  potestatem  ab  illo  con- 
stitutam  sustulerunt.     Quo  dolore  incensus  iniit  consilia 
reges  Lacedaemoniorum  tollere.    Sed  sentiebat  id  se  sine  i0 
ope  deorum  facere  non  posse,  quod  Lacedaemonii  omnia 
ad  oracula  referre  consuerant. 

Primum  Delphicum  corrumpere  est  conatus.  Cum  id 
non  potuisset,  Dodonaeum  adortus  est.  Hinc  quoque 
repulsus  dixit  se  vota  suscepisse,  quae  Iovi  Hammoni  15 
solveret,  existimans  se  Afros  facilius  corrupturum.  Hac 
spe  cum  profectus  esset  in  Africam,  multum  eum  anti- 
stites  Iovis  fefellerunt ;  nam  non  solum  corrumpi  non 
potuerunt,  sed  etiam  legatos  Lacedaemonem  mlserunt, 
qul  Lysandrum  accusarent,  quod  sacerdotes  fanl  cor-  20 
rumpere  conatus  esset.  Accusatus  hoc  crimine  iudicum- 
que  absolutus  sententils,  Orchomeniis  missus  subsidio 
occisus  est  a  Thebanis  apud  Haliartum.  Quam  vere  de 
eo  secus  foret  iudicatum,  oratio  indicio  fuit,  quae  post 
mortem  in  domo  eius  reperta  est,  in  qua  suadet  Lace-  25 
daemoniis,  ut  regia  potestate  dissoluta  ex  omnibus  dux 
deligatur  ad  bellum  gerendum,  sed  slc  scripta,  ut  deum 
videretur  congruere  sententiae,  quam  ille  se  habitiirum 
pecunia  fidens  non  dubitarat.  Hanc  ei  scripsisse  Cleon 
Halicarnasius  dicitur.  30 

IV.  Atque  hoc  loco  non  est  praetereundum  factum 
Pharnabazi,  satrapis  regii.    Nam  cum  Lysander  praefectus 

classis  in  bello  multa  crudeliter  avareque  fecisset  deque 
eis  rebus  suspicaretur  ad  cives  suos  esse  perlatum,  petiit 
a  Pharnabazo  ut  ad  ephoros  sibi  testimonium  daret, 
quanta   sanctitate   bellum   gessisset   sociosque  tractasset, 

5  deque  ea  re  accurate  scriberet :  magnam  enim  eius  auc- 
toritatem  in  ea  re  futuram.  Huic  ille  Hberaliter  pollice- 
tur;  librum  grandem  verbis  multis  conscripsit,  in  quibus 
summis  eum  effert  laudibus.  Quem  cum  hic  legisset 
probassetque,  dum  signatur,  alterum  pari  magnitudine  et 

o  tanta  similitudine  ut  discerni  non  posset,  signatum  sub- 
iecit,  in  quo  accuratissime  eius  avaritiam  perfidiamque 
accusarat.  Lysander  domum  cum  redisset,  postquam  de 
suis  rebus  gestis  apud  maximum  magistratum  quae 
voluerat   dixerat,   testimonii   loco   librum   a  Pharnabazo 

5  datum  tradidit.  Hunc  submoto  Lysandro  cum  ephori 
cognossent,  ipsi  legendum  dederunt.  Ita  ille  imprudens 
ipse  suus  fuit  accusator. 


VII.  ALCIBIADES. 


I.  Alcibiades,  Cllniae  filius,  Atheniensis.  In  hoc  na- 
tura  quid  efficere  possit  videtur  experta;  constat  enim 
inter  omnes,  qul  de  eo  memoriae  prodiderunt,  nihil  illo 
fuisse  excellentius  vel  in  vitiis  vel  in  virtutibus.  Natus 
in  amplissima  civitate  summo  genere,  omnium  aetatis  suae  5 
multo  formosissimus,  dlves ;  ad  omnes  res  aptus  consilii- 
que  plenus  —  namque  imperator  fuit  summus  et  marl  et 
terra  —  disertus,  ut  in  primis  dicendo  valeret,  quod  tanta 
erat  commendatio  oris  atque  orationis,  ut  nemo  ei  posset 
resistere ;  cum  tempus  posceret,  laboriosus,  patiens ;  libe-  10 
ralis,  splendidus  non  minus  in  vita  quam  victu ;  adfabilis, 
blandus,  temporibus  callidissime  serviens  :  ldem,  simul  ac 

se  remiserat  neque  causa  suberat  qua  re  animi  laborem 
perferret,   luxuriosus,   dissolutus,   libidinosus,  intemperans 
reperiebatur,   ut    omnes    admirarentur    in    uno   homine  15 
tantam  esse  dissimilitudinem  tamque  diversam  natiiram. 

II.  Educatus  est  in  domo  Pericli  —  privlgnus  enim 
eius  fuisse  dlcitur  — eruditus  a  Socrate.  Socerum  habuit 
Hipponlcum,  omnium  Graeca  lingua  loquentium  dltissi- 
mum ;  ut,  sl  ipse  fingere  vellet,  neque  plura  bona  20 
eminlscl  neque  maiora  posset  consequl,  quam  vel  natura 
vel  fortuna  tribuerat. 

III.  Bello  Peloponnesio  huius  consilio  atque  auctori- 
tate  Athenienses  bellum  Syracusams  indlxerunt.    Ad  quod 
gerendum  ipse  dux  delectus  est,  duo  praeterea  conlegae  25 
datl,  Nlcias  et  Lamachus.     Id   cum   appararetur,  prius 
quam  classis  exlret,  accidit  ut  una  nocte  omnes  Hermae, 

qui  in  oppido  erant  Athenis,  deicerentur  praeter  unum, 
qui  ante  ianuam  erat  Andocidi  —  itaque  ille  postea  Mer- 
curius  Andocidl  vocitatus  est.  Hoc  cum  appareret  non 
sine  magna  multorum  consensione  esse  factum,  quae  non 
5  ad  privatam,  sed  ad  publicam  rem  pertineret,  magnus 
multitudini  timor  est  iniectus  ne  qua  repentma  vis  in  civi- 
tate  exsisteret,  quae  Hbertatem  opprimeret  populL  Hoc 
maxime  convenire  in  Alcibiadem  videbatur,  quod  et  po- 
tentior  et  maior   quam   privatus   existimabatur ;  multos 

io  enim  liberalitate  devinxerat,  plures  etiam  opera  forensi 
suos  reddiderat.  Qua  re  flebat  ut  omnium  oculos,  quo- 
tienscumque  in  publicum  prodisset,  ad  se  converteret 
neque  ei  par  quisquam  in  civitate  poneretur.  Itaque  non 
solum  spem  in  eo  habebant  maximam,  sed  etiam  timo- 

15  rem,  quod  et  obesse  plurimum  et  prodesse  poterat. 
Aspergebatur  etiam  infamia,  quod  in  domo  sua  facere 
mysteria  dicebatur  —  quod  nef as  erat  more  Atheniensium 
—  idque  non  ad  religionem,  sed  ad  coniurationem  per- 
tinere  exlstimabatur. 

20  IV.  Hoc  crimine  in  contione  ab  inimicis  compella- 
batur.  Sed  instabat  tempus  ad  bellum  profisciscendi.  Id 
ille  intuens  neque  ignorans  civium  suorum  consuetudinem 
postulabat,  si  quid  de  se  agi  vellent,  potius  de  praesente 
quaestio  haberetur,  quam  absens  invidiae  crimine  accusa- 

25  retur.  Inimici  vero  eius  quiescendum  in  praesenti,  quia 
noceri  ei  non  posse  intellegebant,  et  illud  tempus  ex- 
spectandum  decreverunt  quo  exisset,  ut  absentem  aggre- 
derentur;  itaque  fecerunt.  Nam  postquam  in  Siciliam 
eum  pervenisse  crediderunt,  absentem,  quod  sacra  vio- 

30  lasset,  reum  fecerunt. 

Qua  de  re  cum  ei  nuntius  a  magistratu  in  Siciliam 
missus  esset,  ut  domum  ad  causam   dicendam  rediret, 

essetque  in  magna  spe  provinciae  bene  administrandae, 
non  parere  noluit  et  in  triremem,  quae  ad  eum  erat 
deportandum  missa,  ascendit.  Hac  Thurios  in  Italiam 
pervectus,  multa  secum  reputans  de  immoderata  civium 
suorum  licentia  crudelitateque  erga  nobiles,  utilissimum  5 
ratus  impendentem  evltare  tempestatem,  clam  se  ab  cus- 
todibus  subduxit  et  inde  prlmum  Elidem,  dein  Thebas 
venit.  Postquam  autem  se  capitis  damnatum  bonis  pub- 
licatls  audivit,  et,  id  quod  numquam  antea  usu  venerat, 
Eumolpidas  sacerdotes  a  populo  coactos  ut  se  devove-  10 
rent,  eiusque  devotionis  quo  testatior  esset  memoria, 
exemplum  in  plla  lapidea  incisum  esse  positum  in  pub- 
lico,  Lacedaemonem  demigravit.  Ibi,  ut  ipse  praedicare 
consuerat,  non  adversus  patriam,  sed  inimicos  suos  bellum 
gessit,  qui  iidem  hostes  essent  civitati;  nam  cum  intel-  15 
legerent  se  plurimum  prodesse  posse  rei  publicae,  ex  ea 
eiecisse  pliisque  irae  suae  quam  utilitati  communi  paru- 
isse.  Itaque  huius  consilio  Lacedaemonii  cum  Perse  rege 
amicitiam  fecerunt,  dein  Deceleam  in  Attica  munierunt 
praesidioque  ibi  perpetuo  posito  in  obsidione  Athenas  20 
tenuerunt.  Eiusdem  opera  Ioniam  a  societate  averterunt 
Atheniensium.  Quo  facto  multo  superiores  bello  esse 
coeperunt. 

V.  Neque  vero  his  rebus  tam  amici  Alcibiadi  sunt 
facti  quam  timore  ab  eo  alienati;  nam  cum  acerrimi  viri  25 
praestantem  prudentiam  in  omnibus  rebus  cognoscerent, 
pertimuerunt  ne  caritate  patriae  ductus  aliquando  ab  ipsls 
descisceret  et  cum  suis  in  gratiam  rediret.  Itaque  tem- 
pus  eius  interficiendi  quaerere  Instituerunt.  Id  Alcibiades 
diutius  celari  non  potuit;  erat  enim  ea  sagacitate,  ut  30 
decipi  non  posset,  praesertim  cum  animum  attendisset  ad 
cavendum.     Itaque  ad  Tissaphernem,  praefectum  regis 

Darel,  se  contulit.  Cuius  cum  in  intimam  amicitiam 
pervenisset  et  Atheniensium  male  gestis  in  Sicilia  rebus 
opes  senescere,  contra  Lacedaemoniorum  crescere  videret, 
initio  cum  Pisandro  praetore,  qui  apud  Samum  exercitum 

5  habebat,  per  internuntios  conloquitur  et  de  reditu  suo 
facit  mentionem.  Is  erat  enim  eodem  quo  Alcibiades 
sensu,  populi  potentiae  non  amlcus  et  optimatium  fautor. 
Ab  hoc  destitutus  primum  per  Thrasybulum,  Lyci  filium, 
ab  exercitii  recipitur  praetorque  fit  apud   Samum,  post 

io  suffragante  Theramene  populi  scito  restituitur  parique 
absens  imperio  praeficitur  simul  cum  Thrasybulo  et 
Theramene. 

Horum  in  imperio  tanta  commutatio  rerum  facta  est, 
ut  Lacedaemonii,  qui  paulo  ante  victores  viguerant,  per- 

15  territi  pacem  peterent.  Victi  enim  erant  quinque  proeliis 
terrestribus,  tribus  navalibus,  in  quibus  ducentas  naves 
triremes  amiserant,  quae  captae  in  hostium  venerant  potes- 
tatem.  Alcibiades  simul  cum  conlegis  receperat  Ioniam, 
Hellespontum,  multas  praeterea  urbes  Graecas,  quae  in 

20  ora  sitae  sunt  Thraeciae,  quarum  expugnarant  complures, 
in  eis  Byzantium,  neque  minus  multas  consilio  ad  ami- 
citiam  adiunxerant,  quod  in  captos  clementia  fuerant  usr. 
Ita  praeda  onusti,  locupletato  exercitu,  maximis  rebus 
gestls  Athenas  venerunt. 

25  VI.  His  cum  obviam  universa  civitas  in  Piraeum  de- 
scendisset,  tanta  fuit  omnium  exspectatio  visendi  Alcibi- 
adis,  ut  ad  eius  triremem  vulgus  conflueret,  proinde  ac 
si  solus  advenisset.  Sic  enim  populo  erat  persuasum,  et 
adversas  superiores  et  praesentes  secundas  res  accidisse 

30  eius  opera.  Itaque  et  exercitum  in  Sicilia  amissum  et 
Lacedaemoniorum  victorias  culpae  suae  tribuebant,  quod 
talem  virum  e  civitate  expulissent.    Neque  id  sine  causa 


VII.] 


ALCIBIADES 


33 


arbitrarl  videbantur;  nam  postquam  exercitul  praeesse 
coeperat,  neque  terra  neque  mari  hostes  pares  esse 
potuerant.  Hlc  ut  e  navl  egressus  est,  quamquam  Thera- 
menes  et  Thrasybulus  eisdem  rebus  praefuerant  simulque 
venerant  in  Piraeum,  tamen  unum  omnes  illum  prose-  5 
quebantur,  et,  id  quod  numquam  antea  usu  venerat 
nisi  Olympiae  vlctoribus,  coronls  laurels  taeniisque  vulgo 
donabatur.  Ille  lacrimans  talem  benevolentiam  civium 
suorum  accipiebat,  reminlscens  pristini  temporis  acerbi- 
tatem.  10 

Postquam  in  astu  venit,  contione  advocata  sic  verba 
fecit,  ut  nemo  tam  ferus  fuerit  quin  eius  casui  inlacri- 
marit  inimicumque  eis  se  ostenderit  quorum  opera  patria 
pulsus  fuerat,  proinde  ac  si  alius  populus,  non  ille  ipse 
qui  tum  flebat,  eum  sacrilegii  damnasset.  Restituta  ergo  15 
huic  sunt  publice  bona,  eldemque  ilii  Eumolpidae  sacer- 
dotes  rursus  resacrare  sunt  coacti,  qui  eum  devoverant, 
pilaeque  illae,  in  quibus  devotio  fuerat  scripta,  in  mare 
praecipitatae. 

VII.  Haec  Alcibiadi  laetitia  non  nimis  fuit  diuturna.  20 
Nam  cum  ei  omnes  essent  honores  decreti  totaque  res 
publica  domi  bellique  tradita,  ut  unius  arbitrio  gereretur, 
et  ipse  postulasset  ut  duo  sibi  conlegae  darentur,  Thrasy- 
bulus  et  Adimantus,  neque  id  negatum  esset,  classe  in 
Asiam  profectus,  quod  apud  Cymen  minus  ex  sententia  25 
rem  gesserat,  in  invidiam  recidit;   nihil  enim  eum  non 
efflcere  posse  ducebant.    Ex  quo  fiebat  ut  omnia  minus 
prospere  gesta  culpae  tribuerent,  cum   aut   eum  negle- 
genter  aut  malitiose  fecisse  loquerentur,  sicut   tum  ac- 
cidit ;   nam  corruptum  a  rege   capere   Cymen   noluisse  30 
arguebant.     Itaque   huic   maxime   putamus   malo  fuisse 
nimiam  oplnionem  ingenil  atque  virtutis ;  timebatur  enim 

non  minus  quam  dlligebatur,  ne  secunda  fortuna  mag- 
nlsque  opibus  elatus  tyrannidem  concuplsceret.  Quibus 
rebus  factum  est  ut  absentl  magistratum  abrogarent  et 
alium  in  eius  locum  substituerent. 
5  Id  ille  ut  audlvit,  domum  revertl  noluit  et  se  Pactyen 
contulit  ibique  tria  castella  communiit,  Ornos,  Blzanthen, 
Neontichos,  maniique  conlecta  prlmus  Graecae  civitatis 
in  Thraeciam  introiit,  gloriosius  existimans  barbarorum 
praeda  locupletarl  quam  Graiorum.    Qua  ex  re  creverat 

io  cum  fama  tum  opibus,  magnamque  amicitiam  sibi  cum 
quibusdam  regibus  Thraeciae  pepererat. 

VIII.  Neque  tamen  a  caritate  patriae  potuit  recedere. 
Nam  cum  apud  Aegos  flumen  Philocles,  praetor  Athe- 
niensium,  classem  constituisset  suam  -neque  longe  abesset 

15  Lysander,  praetor  Lacedaemoniorum,  qui  in  eo  erat  occu- 
patus  ut  bellum  quam  diiitissime  duceret,  quod  ipsis 
pecunia  a  rege  suppeditabatur,  contra  Atheniensibus  ex- 
haustls  praeter  arma  et  naves  nihil  erat  super,  Alcibiades 
ad  exercitum  venit  Atheniensium  ibique  praesente  vulgo 

20  agere  coepit :  si  vellent,  se  coactiirum  Lysandrum  dlmi- 
care  aut  pacem  petere ;  Lacedaemonios  eo  nolle  classe 
confligere,  quod  pedestribus  copiis  plus  quam  navibus 
valerent;  sibi  autem  esse  facile  Seuthem,  regem  Thrae- 
cum,  adducere  ut  eum  terra  depelleret;  quo  facto  neces- 

25  sario  aut  classe  confllcturum  aut  bellum  compositiirum. 
Id  etsl  vere  dictum  Philocles  animadvertebat,  tamen 
postulata  facere  noluit,  quod  sentiebat  se  Alcibiade 
recepto  nullius  momentl  apud  exercitum  futurum  et,  sl 
quid   secundl  evenisset,  nullam  in   ea  re  suam  partem 

30  fore,  contra  ea,  sl  quid  adversl  accidisset,  se  unum  eius 
dellctl  futurum  reum.  Ab  hoc  discedens  Alcibiades 
"  Quoniam,"  inquit,  "  victoriae  patriae  repugnas,  illud  mo- 

neo,  ne  iuxta  hostem  castra  habeas  nautica ;  periculum 
est  enim,  ne  immodestia  militum  vestrorum  occasio  detur 
Lysandro  vestri  opprimendi  exercitus."  Neque  ea  res 
illum  fefellit ;  nam  Lysander  cum  per  speculatores  com- 
perisset  vulgum  Atheniensium  in  terram  praedatum  exisse  5 
navesque  paene,  inanes  relTctas,  tempus  rei  gerendae  non 
dimisit  eoque  impetu  bellum  totum  delevit. 

IX.  At  Alcibiades,  vTctis  Atheniensibus  non  satis  tuta 
eadem  loca  sibi  arbitrans,  penitus  in  Thraeciam  se  supra 
Propontidem  abdidit,  sperans  ibi  facillime  suam  fortunam  10 
occuli  posse.  Falso.  Nam  Thraeces,  postquam  eum 
cum  magna  pecunia  venisse  senserunt,  insidias  fecerunt 
eaque  quae  apportarat  abstulerunt,  ipsum  capere  non 
potuerunt.  Ille  cernens  nullum  locum  sibi  tutum  in 
Graecia  propter  potentiam  Lacedaemoniorum  ad  Pharna-  15 
bazum  in  Asiam  transiit,  quem  quidem  adeo  sua  cepit 
humanitate,  ut  eum  nemo  in  amicitia  antecederet.  Nam- 
que  ei  Grynium  dederat,  in  Phrygia  castrum,  ex  quo 
quinquagena  talenta  vectigalis  capiebat.  Qua  fortuna 
Alcibiades  non  erat  contentus  neque  Athenas  victas  20 
Lacedaemonhs  servire  poterat  pati.  Itaque  ad  patriam 
Hberandam  omni  ferebatur  cogitatione.  Sed  videbat  id 
sine  rege  Perse  non  posse  fieri,  ideoque  eum  amicum 
sibi  cupiebat  adiungi  neque  dubitabat  facile  se  conse- 
cuturum,  si  modo  eius  conveniendi  habuisset  potestatem.  25 
Nam  Cyrum  fratrem  ei  bellum  clam  parare  Lacedae- 
moniis  adiuvantibus  sciebat;  id  si  aperuisset,  magnam  se 
initurum  gratiam  videbat. 

X.  Hoc   cum   moliretur  peteretque  a  Pharnabazo,  ut 
ad  regem  mitteretur,  eodem   tempore   Critias   ceterique  30 
tyranni  Atheniensium  certos  homines  ad   Lysandrum  in 
Asiam  miserant,  qui  eum  certiorem  facerent,  nisi  Alcibia- 

dem  sustulisset,  nihil  earum  rerum  fore  ratum,  quas  ipse 
Athenis  constituisset ;  qua  re,  si  suas  res  gestas  manere 
vellet,  illum  persequeretur.  His  Laco  rebus  commotus 
statuit  accuratius  sibi  agendum  cum  Pharnabazo.  Huic 

5  ergo  renuntiat  quae  regi  cum  LacedaemoniTs  convenis- 
sent,  nisi  Alcibiadem  vivum  aut  mortuum  sibi  tradidisset. 
Non  tulit  hoc  satrapes  et  violare  clementiam  quam  regis 
opes  minui  maluit. 

Itaque  misit  Susamithren  et  Bagaeum  ad  Alcibiadem 

io  interficiendum,  cum  ille  esset  in  Phrygia  iterque  ad 
regem  compararet.  Missi  clam  vicmitatl,  in  qua  tum 
Alcibiades  erat,  dant  negotium  ut  eum  interficiant.  Illi 
cum  ferro  aggredi  non  auderent,  noctu  Hgna  contulerunt 
circa  casam  eam,  in  qua  quiescebat,  eaque  succenderunt, 

15  ut  incendio  conficerent,  quem  manu  superari  posse  diffi- 
debant.  Ille  autem  ut  sonitii  flammae  est  excitatus,  etsi 
gladius  ei  erat  subductus,  familiaris  sui  subalare  telum 
eripuit.*  Namque  erat  cum  eo  quidam  ex  Arcadia  hospes, 
qui  numquam  discedere  voluerat.    Hunc  sequi  se  iubet 

20  et  id  quod  in  praesentia  vestlmentorum  fuit  adripit.  Hls 
in  Ignem  coniectis  flammae  vim  transiit.  Quem  ut  bar- 
bari  incendium  erTugisse  viderunt,  telis  eminus  missis 
interfecerunt  caputque  eius  ad  Pharnabazum  rettulerunt. 
At  mulier,  quae  cum  eo  vivere  consuerat,  muliebri  sua 

25  veste  contectum  aedificii  incendio  mortuum  cremavit, 
quod  ad  vivum  interimendum  erat  comparatum.  Sic  Al- 
cibiades  annos  circiter  quadraginta  natus  diem  obiit 
supremum. 

XI.  Hunc  mfamatum  a  plerisque  tres  gravissimi  histo- 
30  rici  summis  laudibus  extulerunt :   Thucydides,  qui  eius- 
dem  aetatis  fuit,  Theopompus,  post  aliquanto  natus,  et 
Timaeus ;   qui  quidem  duo  maledicentissimi  nescio  quo 

modo  in  illo  uno  laudando  consentiunt.  Namque  ea, 
quae  supra  scripsimus,  de  eo  praedicarunt  atque  hoc 
amplius  :  cum  Athenis,  splendidissima  civitate,  natus  esset, 
omnes  splendore  ac  dlgnitate  superasse  vltae ;  postquam 
inde  expulsus  Thebas  venerit,  adeo  studiis  eorum  Inser-  5 
visse,  ut  nemo  eum  labore  corporisque  viribus  posset 
aequiperare  —  omnes  enim  Boeoti  magis  firmitati  corporis 
quam  ingenii  acumini  serviunt ;  —  eundem  apud  Lace- 
daemonios,  quorum  moribus  summa  virtus  in  patientia 
ponebatur,  sic  duritiae  se  dedisse,  ut  parsimonia  vlctus  10 
atque  cultus  omnes  Lacedaemonios  vinceret;  fuisse  apud 
Thraecas,  homines  vmolentos  rebusque  venerhs  deditos : 
hos  quoque  in  his  rebus  antecessisse ;  venisse  ad  Persas, 
apud  quos  summa  laus  esset  fortiter  venari,  luxuriose 
vlvere :  horum  sic  imitatum  consuetudinem,  ut  illi  ipsi  15 
eum  in  his  maxime  admirarentur.  Quibus  rebus  effecisse 
ut,  apud  quoscumque  esset,  princeps  poneretur  habere- 
turque  carissimus.    Sed  satis  de  hoc ;  reliquos  ordiamur. 


VIII.  THRASYBULUS. 


I.  Thrasybulus,  Lyci  fflius,  Atheniensis.  Si  per  se  vir- 
tus  sine  fortuna  ponderanda  est,  dubito  an  hunc  primum 
omnium  ponam ;  illud  sine  dubio :  neminem  huic  prae- 
fero    fide,    constantia,    magnitudine    animi,    in  patriam 

5  amore.  Nam  quod  multi  voluerunt  paucique  potuerunt, 
ab  uno  tyranno  patriam  Hberare,  huic  contigit  ut  a 
triginta  oppressam  tyrannis  e  servitute  in  libertatem  vin- 
dicaret.  Sed  nescio  quo  modo,  cum  eum  nemo  anteiret 
his  virtutibus,  multi  nobilitate  praecucurrerunt.  Primum 

io  Peloponnesio  bello  multa  hic  sine  Alcibiade  gessit,  ille 
nullam  rem  sine  hoc ;  quae  ille  universa  naturali  quodam 
bono  fecit  lucri.  Sed  illa  tamen  omnia  communia  im- 
peratoribus  cum  militibus  et  fortuna,  quod  in  proelii 
concursu  abit  res  a  consilio  ad  vices  rerum  virtutemque 

15  pugnantium.  Itaque  iure  suo  nonnulla  ab  imperatore 
mlles,  plurima  vero  fortuna  vindicat  seque  his  plus  valu- 
isse  vere  potest  praedicare.  Verum  illud  magnificentissi- 
mum  factum  proprium  est  Thrasybuli;  nam  cum  triginta 
tyranni   praepositi   a   Lacedaemoniis   servitute  oppressas 

20  tenerent  Athenas,  plurimos  cives,  quibus  in  bello  parserat 
fortuna,  partim  patria  expulissent  partim  interf ecissent, 
plurimorum  bona  publicata  inter  se  dMsissont,  non  solum 
princeps,  sed  etiam  solus  initio  bellum  eis  indixit. 

II.  HIc  enim  cum  Phylen  confugisset,  quod  est  cas- 
25  tellum  in  Attica  munitissimum,  non  plus  habuit  secum 

triginta  de  suis.  Hoc  initium  fuit  salutis  Atticorum,  hoc 
robur  libertatis  clarissimae  civitatis.    Neque  vero  hic  non 

contemptus  est  primo  a  tyrannis  atque  eius  solitudo. 
Quae  quidem  res  et  illis  contemnentibus  perniciei  et  huic 
despecto  saliiti  fuit ;  etenim  illos  segnes  ad  persequen- 
dum,  hos  autem  tempore  ad  comparandum  dato  fecit 
robustiores.  Quo  magis  praeceptum  illud  omnium  in  5 
animis  esse  debet,  nihil  in  bello  oportere  contemni, 
neque  sine  causa  dicitur  matrem  timidi  flere  non  solere. 
Neque  tamen  pro  oplnione  Thrasybuli  auctae  sunt  opes ; 
nam  iam  illis  temporibus  fortius  boni  pro  libertate  loque- 
bantur  quam  pugnabant.  Hinc  in  Piraeum  transiit  Mu-  10 
nychiamque  munlvit.  Hanc  bis  tyranni  oppugnare  sunt 
adorti,  ab  eaque  turpiter  repulsi  protinus  in  urbem  armis 
impedimentisque  amissis  refugerunt. 

Usus  est  Thrasybulus  non  minus  prudentia  quam  forti- 
tudine ;  nam  cedentes  violari  vetuit  —  cives  enim  civibus  15 
parcere  aequum  censebat  —  neque  quisquam  est  vulnera- 
tus  nisi  qui  prior  impugnare  voluit.  Neminem  iacentem 
veste  spoliavit,  nil  attigit  nisi  arma,  quorum  indigebat, 
quaeque  ad  victum  pertinebant.  In  secundo  proelio  ce- 
cidit  Critias,  dux  tyrannorum,  cum  quidem  adversus  20 
Thrasybulum  fortissime  pugnaret. 

III.  Hoc  deiecto  Pausanias  venit  Atticis  auxilio,  rex 
Lacedaemoniorum.  Is  inter  Thrasybulum  et  eos,  qui 
urbem  tenebant,  f  ecit  pacem  his  condicionibus  :  ne  qui 
praeter  triginta  tyrannos  et  decem,  qui  postea  praetores  25 
creati  superioris  more  crudelitatis  erant  usi,  adflcerentur 
exsilio  neve  bona  publicarentur ;  rei  publicae  prociiratio 
populo  redderetur.  Praeclarum  hoc  quoque  Thrasybuli, 
quod  reconciliata  pace,  cum  plurimum  in  civitate  posset, 
legem  tulit  ne  quis  ante  actarum  rerum  accusaretur  neve  30 
multaretur,  eamque  illi  oblivionis  appellarunt.  Neque 
vero  hanc  tantum  ferendam  curavit,  sed  etiam  ut  valeret 

effecit.  Nam  cum  qiridam  ex  eis,  qui  simul  cum  eo  in 
exsilio  fuerant,  caedem  facere  eorum  vellent,  cum  quibus 
in  gratiam  reditum  erat  publice,  prohibuit  et  id  quod 
pollicitus  erat  praestitit. 

5  IV.  Huic  pro  tantis  meritis  honoris  causa  corona  a 
populo  data  est,  facta  duabus  virgulis  oleaginis ;  quam 
quod  amor  civium  et  non  vis  expresserat,  nullam  habuit 
invidiam  magnaque  fuit  gloria.  Bene  ergo  Pittacus  ille, 
qui  in  septem  sapientum  numero  est  habitus,  cum  Mytile- 

io  naei  multa  milia  iugerum  agri  ei  muneri  darent,  "  Nolite, 
oro  vos,"  inquit,  "  id  mihi  dare,  quod  multi  invideant, 
plures  etiam  concupiscant.  Qua  re  ex  istis  nolo  amplius 
quam  centum  iugera,  quae  et  meam  animi  aequitatem 
et  vestram  voluntatem  indicent ;  nam  parva  munera  diu- 

15  tina,  locupletia  non  propria  esse  consuerunt."  Illa  igitur 
corona  contentus  Thrasybulus  neque  amplius  requisivit 
neque  quemquam  honore  se  antecessisse  existimavit.  Hic 
sequenti  tempore,  cum  praetor  classem  ad  Ciliciam  ap- 
pulisset  neque  satis  diligenter  in  castris  eius  agerentur 

20  vigiliae,  a  barbaris  ex  oppido  noctu  eruptione  facta  in 
tabernaculo  interfectus  est. 


IX.  CONON. 


I.  Conon  Atheniensis  Peloponnesio  bello  accessit  ad 
rem  publicam,  in  eoque  eius  opera  magni  fuit;  nam  et 
praetor  pedestribus  exercitibus  praefuit  et  praefectus 
classis  magnas  mari  res  gessit.  Quas  ob  causas  prae- 
cipuus  ei  honos  habitus  est.  Namque  omnibus  unus  5 
InsulTs  praefuit,  in  qua  potestate  Pheras  cepit,  coloniam 
Lacedaemoniorum.  Fuit  etiam  extremo  Peloponnesio 
bello  praetor,  cum  apud  Aegos  flumen  copiae  Athenien- 
sium  ab  Lysandro  sunt  devictae.  Sed  tum  afuit,  eoque 
peius  res  administrata  est;  nam  et  prudens  rei  militaris  10 
et  diligens  erat  imperator.  Itaque  nemini  erat  eis  tem- 
poribus  dubium,  si  admisset,  illam  Athenienses  calamita- 
tem  accepturos  non  fuisse. 

II.  Rebus  autem  adflictis,  cum  patriam  obsideri  audis- 
set,  non  quaesivit  ubi  ipse  tuto  vlveret,  sed  unde  prae-  J5 
sidio  posset  esse  civibus  suis.  Itaque  contulit  se  ad 
Pharnabazum,  satrapem  Ioniae  et  Lydiae  eundemque 
generum  regis  et  propinquum ;  apud  quem  ut  multum 
gratia  valeret,  multo  labore  multisque  effecit  periculis. 
Nam  cum  Lacedaemonii  Atheniensibus  devictis  in  societate  2o 
non  manerent,  quam  cum  Artaxerxe  fecerant,  Agesila- 
umque  bellatum  misissent  in  Asiam,  maxime  impulsi  a 
Tissapherne,  qui  ex  intimis  regis  ab  amicitia  eius  defecerat 

et  cum  Lacedaemoniis  coierat  societatem,  hunc  adversus 
Pharnabazus  habitus  est  imperator,  re  quidem  vera  ex-  25 
ercitui  praefuit  Conon  eiusque  omnia  arbitrio  gesta  sunt. 
Hic  multum  ducem  summum  Agesilaum  impedivit  saepe- 

que  eius  consilils  obstitit,  neque  vero  non  fuit  apertum, 
si  ille  non  fuisset,  Agesilaum  Asiam  Tauro  tenus  regl 
fuisse  erepturum. 

Qui  postea  quam  domum  a  suls  clvibus  revocatus  est, 
5  quod  Boeoti  et  Athenienses  Lacedaemonils  bellum  indlxe- 
rant,  Conon  nihilo  setius  apud  praefectos  regis  versabatur 
elsque  omnibus  magno  erat  usul. 

III.  Defecerat    a   rege   Tissaphernes,  neque   id  tam 
Artaxerxi  quam  ceteris  erat  apertum ;  multis  enim  mag- 

io  nisque  meritis  apud  regem,  etiam  cum  in  officio  non 
maneret,  valebat.  Neque  id  erat  mirandum,  si  non  facile 
ad  credendum  adducebatur,  remimscens  eius  se  opera 
Cyrum  fratrem  superasse.  Huius  accusandi  gratia  Conon 
a  Pharnabazo  ad  regem  rmssus  postea  quam  venit,  primum 

15  ex  more  Persarum  ad  chiliarchum,  qui  secundum  gradum 
imperii  tenebat,  Tithrausten  accessit  seque  ostendit  cum 
rege  conloqui  velle.  Huic  ille,  "  Nulla,"  inquit,  w  mora 
est,  sed  tu  delibera,  utrum  conloqui  malis  an  per  litteras 
agere  quae  cogitas.    Necesse  est  enim,  si  in  conspectum 

20  veneris,  venerari  te  regern ;  nemo  enim  sine  hoc  admitti- 
tur.  Hoc  si  tibi  grave  est,  per  me  nihilo  setius  editls 
mandatis  conflcies  quod  studes." 

Tum    Conon   "  Mihi    vero,"  inquit,  "non   est  grave 
quemvis  honorem  habere  regi,  sed  vereor  ne  civitati  meae 

25  sit  opprobrio,  sT,  cum  ex  ea  sim  profectus  quae  ceteris 
gentibus  imperare  consuerit,  potius  barbarorum  quam  illius 
more  fungar."    Itaque  quae  volebat  huic  scripta  tradidit. 

IV.  Quibus  cognitis  rex  tantum  auctoritate  eius  motus 
est,  ut  et  Tissaphernem  hostem  iudicarit  et  Lacedaemo- 

30  nios  bello  persequi  iusserit  et  ei  permiserit  quem  vellet 
eligere  ad  dispensandam  pecuniam.  Id  arbitrium  Conon 
negavit  sul  esse  consilil,  sed  ipsius,  qul  optime  suos  nosse 

deberet,  sed  se  suadere,  Pharnabazo  id  negotii  daret. 
Hinc  rnagnis  muneribus  donatus  ad  mare  est  missus,  ut 
Cypriis  et  Phoenicibus  ceterisque  maritimis  civitatibus 
naves  longas  imperaret  classemque,  qua  proxima  aestate 
mare  tueri  posset,  compararet,  dato  adiutore  Pharnabazo,  5 
slcut  ipse  voluerat.  Id  ut  Lacedaemoniis  est  niintiatum, 
non  sine  cura  rem  administrant,  quod  maius  bellum 
imminere  arbitrabantur  quam  si  cum  barbaro  solum 
contenderent  •  nam  ducem  fortem  et  prudentem  regiis 
opibus  praefuturum  ac  secum  dimicaturum  videbant,  quem  10 
neque  consilio  neque  copiis  superare  possent.  Hac 
mente  magnam  contrahunt  classem ;  proficiscuntur  Pisan- 
dro  duce.  Hos  Conon  apud  Cnidum  adortus  magno 
proelio  fugat,  multas  naves  capit,  complures  deprimit. 

Qua  victoria  non  solum  Athenae,  sed  etiam  cuncta  15 
Graecia,  quae  sub  Lacedaemoniorum  fuerat  imperio,  Hbe- 
rata  est.  Conon  cum  parte  navium  in  patriam  venit, 
muros  dirutos  a  Lysandro  utrosque,  et  Piraei  et  Athena- 
rum,  reficiendos  curat  pecuniaeque  quinquaginta  talenta, 
quae  a  Pharnabazo  acceperat,  civibus  suis  donat.  20 

V.  Accidit  huic,  quod  ceteris  mortalibus,  ut  inconside- 
ratior  in  secunda  quam  in  adversa  esset  fortuna.  Nam 
classe  Peloponnesiorum  devicta,  cum  ultum  se  iniiirias 
patriae  putaret,  plura  concupivit  quam  efficere  potuit. 
Neque  tamen  ea  non  pia  et  probanda  fuerunt,  quod  25 
potius  patriae  opes  augeri  quam  regis  maluit.  Nam  cum 
magnam  auctoritatem  sibi  pugna  illa  navali,  quam  apud 
Cnidum  fecerat,  constituisset  non  solum  inter  barbaros, 
sed  etiam  omnes  Graeciae  civitates,  clam  dare  operam 
coepit,  ut  Ioniam  et  Aeoliam  restitueret  Atheniensibus.  30 
Id  cum  minus  dTligenter  esset  celatum,  Tiribazus,  qui 
Sardibus  praeerat,  Cononem  evocavit,  simulans  ad  regem 

eum  se  mittere  velle  magna  de  re.  Huius  nuntio  parens 
cum  venisset,  in  vincla  coniectus  est,  in  quibus  aliquamdiu 
fuit.  Inde  nonnulli  eum  ad  regem  abductum  ibique  eum 
perisse  scriptum  reliquerunt.  Contra  ea  Dinon  historicus, 
5  cui  nos  plurimum  de  Persicis  rebus  credimus,  erTugisse 
scripsit ;  illud  addubitat,  utrum  Tiribazo  sciente  an  im- 
prudente  sit  factum. 


X.  DION. 


I.  Dion,  Hipparinl  fllius,  Syracusanus,  nobili  genere 
natus,  utraque  implicatus  tyrannide  Dionysiorum.  Nam- 
que  ille  superior  Aristomachen,  sororem  Dionis,  habuit  in 
matrimonio,  ex  qua  duos  fllios,  Hipparmum  et  Nlsaeum, 
procreavit  totidemque  fllias,  nomine  Sophrosynen  et  Are-  5 
ten,  quarum  priorem  Dionysio  filio,  eidem  cui  regnum 
reliquit,  nuptum  dedit,  alteram,  Areten,  Dioni. 

Dion  autem  praeter  generosam  propinquitatem  nobilem- 
que  maiorum  famam  multa  alia  ab  natura  habuit  bona, 
in  eis  ingenium  docile,  come,  aptum  ad  artes  optimas,  10 
magnam  corporis  dignitatem,  quae  non  minimum  com- 
mendat,  magnas  praeterea  divitias  a  patre  rellctas,  quas 
ipse  tyranni  muneribus  auxerat.  Erat  intimus  Dionysio 
priori,  neque  minus  propter  mores  quam  adfmitatem. 
Namque  etsi  Dionysh  crudelitas  ei  displicebat,  tamen  15 
salvum  propter  necessitudinem,  magis  etiam  suorum  causa 
studebat.  Aderat  in  magnls  rebus,  eiusque  consilio  mul- 
tum  movebatur  tyrannus,  nisi  qua  in  re  maior  ipsius  cupi- 
ditas  intercesserat.  Legationes  vero  omnes,  quae  essent 
inlustriores,  per  Dionem  administrabantur ;  quas  quidem  20 
ille  diligenter  obeundo,  fideliter  administrando  crude- 
lissimum  nomen  tyranni  sua  hiimanitate  leniebat.  Hunc 
a  Dionysio  missum  Carthaginienses  sic  suspexerunt,  ut 
neminem  umquam  Graeca  lingua  loquentem  magis  sint 
admirati.  25 

II.  Neque  vero  haec  Dionysium  fugiebant;  nam  quanto 
esset  sibi  ornamento,  sentiebat.    Quo  fiebat  ut  unl  huic 

maxime  indulgeret  neque  eum  secus  diligeret  ac  f  Ilium ; 
qui  quidem,  cum  Platonem  Tarentum  venisse  fama  in 
Siciliam  esset  perlata,  adulescenti  negare  non  potuerit 
quin  eum  arcesseret,  cum  Dion  eius  audiendi  cupiditate 
5  flagraret.  Dedit  ergo  huic  veniam  magnaque  eum  am- 
bitione  Syracusas  perduxit.  Quem  Dion  adeo  admiratus 
est  atque  adamavit,  ut  se  ei  totum  traderet.  Neque  vero 
minus  ipse  Plato  delectatus  est  Dione.  Itaque  cum  a 
tyranno   crudeliter  violatus   esset,  quippe    qui   eum  ve- 

io  numdari  iussisset,  tamen  eodem  rediit  eiusdem  Dionis 
precibus  adductus.  Interim  in  morbum  incidit  Dionysius. 
Quo  cum  gravius  conflictaretur,  quaesivit  a  medicis  Dion, 
quem  ad  modum  se  haberet,  simulque  ab  eis  petiit,  si 
forte  in  maiore  esset  periculo,  ut  sibi  faterentur;  nam 

15  velle  se  cum  eo  conloqul  de  partiendo  regno,  quod  soro- 
ris  suae  filios  ex  illo  natos  partem  regni  putabat  debere 
habere.  Id  medici  non  tacuerunt  et  ad  Dionysium  filium 
sermonem  rettulerunt.  Quo  ille  commotus,  ne  agendi 
esset  Dioni  potestas,  patri  soporem  medicos  dare  coegit. 

20  Hoc  aeger  sumpto  sopitus  diem  obiit  supremum. 

III.  Tale  initium  fuit  Dionis  et  Dionysii  simultatis, 
eaque  multis  rebus  aucta  est.  Sed  tamen  primis  tempori- 
bus  aliquamdiu  simulata  inter  eos  amicitia  mansit ;  sicut, 
cum  Dion  non  desisteret  obsecrare  Dionysium,  ut  Plato- 

25  nem  Athenis  arcesseret  et  eius  consiliis  uteretur,  ille,  qui 
in  aliqua  re  vellet  patrem  imitari,  morem  ei  gessit.  Eo- 
demque  tempore  Philistum  historicum  Syracusas  reduxit, 
hominem  amicum  non  magis  tyranno  quam  tyrannidl. 
Sed  de  hoc  in  eo  libro  plura  sunt  exposita,  qui  de  his- 

3o  toricis  Graecis  conscriptus  est.  Plato  autem  tantum  apud 
Dionysium  auctoritate  potuit  valuitque  eloquentia,  ut  ei 
persuaserit  tyrannidis  facere  flnem  libertatemque  reddere 

Syracusams.    A  qua  voluntate  Philisti  consilio  deterritus 
aliquanto  crudelior  esse  coepit. 

IV.  Qui   quidem   cum   a   Dione   se   superari  videret 
ingenio,  auctoritate,  amore   populi,  verens   ne,   si  eum 
secum  haberet,  aliquam  occasionem  sui  daret  opprimendl,  5 
navem  ei   triremem   dedit,  qua   Corinthum  deveheretur, 
ostendens  se  id  utriusque  facere  causa,  ne,  cum  inter  se 
timerent,  alteruter  alterum  praeoccuparet.    Id  cum  factum 
multi    indignarentur   magnaeque   esset   invidiae  tyranno, 
Dionysius  omnia,  quae  moveri  poterant  Dionis,  in  naves  1 
imposuit  ad  eumque  misit.    Sic  enim  existimari  volebat, 
id  se  non  odio  hominis,  sed  suae  salutis  f ecisse  causa. 
Postea  vero  quam  audivit  eum  in  Peloponneso  manum 
comparare  sibique  bellum  facere  conari,  Areten,  Dionis 
uxorem,  alii   nuptum   dedit   filiumque   eius   sic  educari  1 
iussit,  ut  indulgendo  turpissimis  imbueretur  cupiditatibus. 
Nam  puer  vino  epulisque  obruebatur,  neque  iillum  tempus 
sobrio  relinquebatur.    Is  usque  eo  vitae  statum  commu- 
tatum  ferre  non  potuit,  postquam  in  patriam  rediit  pater 
—  namque  appositi  erant  custodes,  qui   eum   a  pristino  2 
victu   deducerent  —  ut    se    de    superiore    parte  aedium 
deiecerit  atque  ita  interierit.    Sed  illuc  revertor. 

V.  Postquam  Corinthum  pervenit  Dion  et  eodem  per- 
fugit  Heraclides  ab  eodem  expulsus  Dionysio,  qui  prae- 
fectus  fuerat  equitum,  omni  ratione  bellum  comparare  2 
coeperunt.  Sed  non  multum  proficiebant,  quod  multorum 
annorum  tyrannis  magnarum  opum  putabatur ;  quam  ob 
causam  pauci  ad  societatem  periculi  perducebantur. 

Sed  Dion,  fretus  non  tam  suis  copiis  quam  odio  ty- 
ranni,   maximo    animo    duabus    onerariis    navibus   quin-  3 
quaginta  annorum  imperium,  miimtum  quingentis  longis 
navibus,  decem  equitum  centumque  peditum  milibus,  pro- 

fectus  oppugnatum,  quod  omnibus  gentibus  admirabile  est 
visum,  adeo  facile  perculit,  ut  post  diem  tertium,  quam 
Siciliam  attigerat,  Syracusas  introierit.  Ex  quo  intellegi 
potest   nullum    esse   imperium   tutum   nisi  benevolentia 

5  munitum.  Eo  tempore  aberat  Dionysius  et  in  Italia 
classem  opperiebatur  adversariorum,  ratus  neminem  sine 
magnis  copiis  ad  se  venturum.  Quae  res  eum  fefellit; 
nam  Dion  eis  ipsis,  qui  sub  adversarii  fuerant  potestate, 
regios  spiritus  repressit  totiusque  eius  partis  Siciliae  poti- 

10  tus  est,  quae  sub  Dionysii  fuerat  potestate,  parique  modo 
urbis  Syracusarum  praeter  arcem  et  insulam  adiunctam 
oppido,  eoque  rem  perduxit,  ut  talibus  pactionibus  pacem 
tyrannus  facere  vellet :  Siciliam  Dion  obtineret,  Italiam 
Dionysius,  Syracusas  Apollocrates,  cui .  maximam  fidem  uni 

15  habebat  Dionysius. 

VI.  Has  tam  prosperas  tamque  inopinatas  res  conse- 
cuta  est  subita  commutatio,  quod  fortuna  sua  mobilitate, 
quem  paulo  ante  extulerat,  demergere  est  adorta.  Pri- 
mum  in  filio,  de  quo   commemoravi   supra,  suam  vim 

20  exercuit.  Nam  cum  uxorem  reduxisset,  quae  alii  fuerat 
tradita,  filiumque  vellet  revocare  ad  virtutem  a  perdita 
luxuria,  accepit  gravissimum  parens  vulnus  morte  filii. 
Deinde  orta  dissensio  est  inter  eum  et  Heraclidem,  qui, 
quod  ei  principatum  non  concedebat,  factionem  compa- 

25  ravit.  Neque  is  minus  valebat  apud  optimates,  quorum 
consensu  praeerat  classi,  cum  Dion  exercitum  pedestrem 
teneret.  Non  tulit  hoc  animo  aequo  Dion,  et  versum 
illum  Homeri  rettulit  ex  secunda  rhapsodia,  in  quo  haec 
sententia  est :   non  posse  bene  geri  rem  publicam  mul- 

30  torum  imperiis.  Quod  dictum  magna  invidia  consecuta 
est;  namque  aperuisse  videbatur  omnia  in  sua  potestate 
esse  velle.    Hanc  ille  non  lenire  obsequio,  sed  acerbitate 

opprimere  studuit,  Heraclidemque,  cum  Syracusas  venis- 
set,  interficiendum  curavit. 

VII.  Quod  factum  omnibus  maximum  timorem  iniecit ; 
nemo  enim  illo  interfecto  se  tutum  putabat.  Ille  autem 
adversario  remoto  licentius  eorum  bona,  quos  sciebat  5 
adversus  se  sensisse,  militibus  dispertivit.  Quibus  divisis 
cum  cottidiani  maximi  fierent  sumptus,  celeriter  pecunia 
deesse  coepit,  neque,  quo  manus  porrigeret,  suppetebat 
nisi  in  amlcorum  possessiones.  Id  eius  modi  erat,  ut, 
cum  milites  reconciliasset,  amitteret  optimates.  Quarum  10 
rerum  cura  angebatur  et  insuetus  male  audiendi  non 
animo  aequo  ferebat,  de  se  ab  eis  male  existimari,  quorum 
paulo  ante  in  caelum  fuerat  elatus  laudibus.  Vulgus 
autem  offensa  in  eum  militum  voluntate  Hberius  loque- 
batur  et  tyrannum  non  ferendum  dictitabat.  15 

VIII.  Haec  ille  intuens  cum  quem  ad  modum  sedaret 
nesciret,  et  quorsum  evaderent  timeret,  Callicrates  quidam, 
civis  Atheniensis,  qui  simul  cum  eo  ex  Peloponneso  in 
Siciliam  venerat,  homo  et  callidus  et  ad  fraudem  acutus, 
sine  ulla  religione  ac  fide,  adiit  ad  Dionem  et  ait :  eum  20 
magno  in  perTculo  esse  propter  offensionem  populi  et 
odium  militum,  quod  nullo  modo  evitare  posset,  nisi 
alicui  suorum  negotium  daret,  qui  se  simularet  illi  inimi- 
cum.  Quem  si  invenisset  idoneum,  facile  omnium  animos 
cogniturum  adversariosque  sublaturum,  quod  inimici  eius  25 
dissidenti  suos  sensus  aperturi  forent. 

Tali  consilio  probato  excepit  has  partes  ipse  Callicrates 
et  se  armat  imprudentia  Dionis.  Ad  eum  interficiendum 
socios  conquirit,  adversarios  eius  convenit,  coniuratione 
confirmat.  Res,  multis  consciis  quae  ageretur,  elata  de-  30 
fertur  ad  Aristomachen,  sororem  Dionis,  uxoremque 
Areten.     Illae   timore   perterritae   conveniunt,  cuius  de 

periculo  timebant.  At  ille  negat  a  Callicrate  fieri  sibi 
Insidias,  sed  illa,  quae  agerentur,  fieri  praecepto  suo. 
Mulieres  nihilo  setius  Callicratem  in  aedem  Proserpinae 
deducunt  ac  iurare  cogunt,  nihil  ab  illo  perlculi  fore 
5  Dioni.  Ille  hac  religione  non  modo  non  est  deterritus, 
sed  ad  maturandum  concitatus  est,  verens  ne  prius  con- 
silium  aperiretur  suum,  quam  cogitata  perfecisset. 

IX.  Hac  mente  proximo  die  festo,  cum   a  conventu 
se  remotum  Dion  domi  teneret  atque  in  conclavi  edito 

I0  recubuisset,  consciis  facinoris  loca  munitiora  oppidi  tradit, 
domum  custodiis  saepit,  a  foribus  qui  non  discedant 
certos  praeficit,  navem  triremem  armatis  ornat  Philostrato- 
que,  fratri  suo,  tradit  eamque  in  portu  agitare  iubet,  ut 
sl  exercere  remiges  vellet,  cogitans,  sl  forte  consiliis  ob- 

i5  stitisset  fortuna,  ut  haberet  qua  aufugeret  ad  salutem. 
Suorum  autem  e  numero  Zacynthios  adulescentes  quos- 
dam  eligit  cum  audacissimos  tum  viribus  maximis,  elsque 
dat  negotium,  ad  Dionem  eant  inermes,  sic  ut  conve- 
niendi  eius  gratia  viderentur  venire.    II  propter  notitiam 

20  sunt  intromissi.  At  illlus  ut  Hmen  intrarant,  foribus  obse- 
ratls  in  lecto  cubantem  invadunt,  conligant ;  fit  strepitus, 
adeo  ut  exaudlrl  posset  foris.  Hlc  slcut  ante  saepe 
dictum  est,  quam  invlsa  sit  singularis  potentia  et  mise- 
randa  vita,  qui  se  metul  quam  amari  malunt,  cuivls  facile 

25  intellectu  fuit.  Namque  illi  ipsl  custodes,  sl  prompta 
fuissent  voluntate,  foribus  effractis  servare  eum  potuissent, 
quoad  illi  inermes  telum  foris  flagitantes  vlvum  tenebant. 
Cul  cum  succurreret  nemo,  Lyco  quldam  Syracusanus  per 
fenestram  gladium  dedit,  quo  Dion  interfectus  est. 

30  X.  Confecta  caede,  cum  multitudo  visendl  gratia  in- 
troisset,  nonnulli  ab  Inscils  pro  noxils  conclduntur.  Nam 
celerl  rumore  dilato,  Dionl  vim  adlatam,  multl  concurre- 

rant,  quibus  tale  facinus  displicebat.  Ii  falsa  suspicione 
ducti  immerentes  ut  sceleratos  occidunt.  Huius  de  morte 
ut  palam  factum  est,  mirabiliter  vulgl  mutata  est  voluntas ; 
nam  qui  vivum  eum  tyrannum  vocitarant,  eidem  libera- 
torem  patriae  tyrannique  expulsorem  praedicabant.  Sic 
subito  misericordia  odio  successerat,  ut  eum  suo  sanguine 
ab  Acherunte,  si  possent,  cuperent  redimere.  Itaque  in 
urbe  celeberrimo  loco,  elatus  piiblice,  sepulcri  monumento 
donatus  est.  Diem  obiit  circiter  annos  qumquaginta 
natus,  quartum  post  annum  quam  ex  Peloponneso  in  Sici- 
liam  redierat. 


XI.  IPHICRATES. 


I.  Iphicrates  Atheniensis  non  tam  magnitudine  rerum 
gestarum  quam  disciplina  mllitari  nobilitatus  est.  Fuit 
enim  talis  dux,  ut  non  solum  aetatis  suae  cum  primls 
compararetur,  sed  ne  de  maioribus  natu  quidem  quis- 

5  quam  anteponeretur.  Multum  vero  in  bello  est  versatus, 
saepe  exercitibus  praefuit,  nusquam  culpa  male  rem  ges- 
sit,  semper  consilio  vicit  tantumque  eo  valuit,  ut  multa  in 
re  militari  partim  nova  attulerit,  partim  meliora  fecerit. 
Namque  ille  pedestria  arma  mutavit.     Cum  ante  illum 

o  imperatorem  maximls  clipeis,  brevibus  hastis,  minutis 
gladils  uterentur,  ille  e  contrario  peltam  pro  parma  fecit 
—  a  quo  postea  peltastae  pedites  appellabantur  —  ut  ad 
motus  concursusque  essent  leviores,  hastae  modum  du- 
plicavit,  gladios  longiores  fecit.     Idem  genus  loricarum 

5  novum  instituit  et  pro  sertls  atque  aenels  linteas  dedit. 
Quo  facto  expedltiores  mllites  reddidit ;  nam  pondere 
detracto,  quod  aeque  corpus  tegeret  et  leve  esset  curavit. 

II.  Bellum  cum  Thraecibus  gessit,  Seuthem,  socium 
Atheniensium,  in  regnum  restituit.    Apud  Corinthum  tanta 

o  severitate  exercitul  praefuit,  ut  nullae  umquam  in  Graecia 
neque  exercitatiores  copiae  neque  magis  dicto  audientes 
fuerint  ducl,  in  eamque  consuetudinem  adduxit  ut,  cum 
proelil  slgnum  ab  imperatore  esset  datum,  sine  ducis 
opera  slc  ordinatae  consisterent,  ut  singuli  a  peritissimo 

5  imperatore  dispositi  viderentur.  Hoc  exercitu  moram 
Lacedaemoniorum  interfecit,  quod  maxime  tota  celebra- 
tum  est  Graecia.     Iterum  eodem   bello   omnes  copias 

eorum  fugavit,  quo  facto  magnam  adeptus  est  gloriam. 
Cum  Artaxerxes  Aegyptio  regl  bellum  inferre  voluit, 
Iphicraten  ab  Atheniensibus  ducem  petlvit,  quem  prae- 
flceret  exercitui  conductlcio,  cuius  numerus  duodecim 
mllium  fuit.  Quem  quidem  sic  omni  discipllna  mllitari  5 
erudlvit,  ut  quem  ad  modum  quondam  Fabiani  mllites 
Romae,  sic  Iphicratenses  apud  Graecos  in  summa  laude 
fuerint. 

Idem  subsidio  Lacedaemonils  profectus  Epammondae 
retardavit   impetus ;   nam   nisi   eius   adventus   appropm-  10 
quasset,  non  prius   Thebani  Sparta  abscessissent,  quam 
captam  incendio  delessent. 

III.  Fuit  autem  et  animo  magno  et  corpore  imperato- 
riaque  f  orma,  ut  ipso  aspectu  cuMs  iniceret  admirationem 
sui,  sed  in  labore  nimis  remissus  parumque  patiens,  ut  15 
Theopompus  memoriae  prodidit,  bonus  vero  civis  fldeque 
magna.  Quod  cum  in  aliis  rebus  declaravit,  tum  maxime 
in  Amyntae  Macedonis  Hberis  tuendis.  Namque  Eury- 
dice,  mater  Perdiccae  et  Philippi,  cum  his  duobus  pueris 
Amynta  mortuo  ad  Iphicraten  confugit  eiusque  opibus  20 
defensa  est.  Vixit  ad  senectutem  placatis  in  se  suorum 
civium  animis.  Causam  capitis  semel  dixit,  bello  sociali, 
simul  cum  Timotheo,  eoque  iudicio  est  absolutus. 

Menesthea  filium  reliquit  ex  Thraessa  natum,  Coti 
regis  fllia.  Is  cum  interrogaretur,  utrum  pluris,  patrem  25 
matremne,  faceret,  "Matrem,"  inquit.  Id  cum  omnibus 
mirum  videretur,  at  ille  "  Merito/'  inquit,  "  facio ;  nam 
pater,  quantum  in  se  fuit,  Thraecem  me  genuit,  contra  ea 
mater  Atheniensem.n 


XII.  CHABRIAS. 


I.  Chabrias  Atheniensis.  Hic  quoque  in  summis  ha- 
bitus  est  ducibus  resque  multas  memoria  dignas  gessit. 
Sed  ex  eis  elucet  maxime  inventum  eius  in  proelio  quod 
apud  Thebas  fecit,  cum  Boeotis  subsidio  venisset.  Nam- 

5  que  in  eo  victoria  fldentem  summum  ducem  Agesilaum, 
fugatls  iam  ab  eo  conductlcils  catervTs,  reliquam  pha- 
langem  loco  vetuit  cedere  obnixoque  genu  scuto,  proiecta 
hasta  impetum  excipere  hostium  docuit.  Id  novum  Age- 
silaus  contuens  progredi  non  est  ausus  suosque  iam  in- 

o  currentes  tuba  revocavit.  Hoc  usque  eo  tota  Graecia 
fama  celebratum  est,  ut  illo  statu  Chabrias  sibi  statuam 
fieri  voluerit,  quae  publice  ei  ab  Atheniensibus  in  foro 
constituta  est.  Ex  quo  factum  est  ut  postea  athletae 
ceterique  artifices  eis  statibus  in   statuis   ponendis  ute- 

5  rentur,  quibus  victoriam  essent  adepti. 

II.  Chabrias  autem  multa  in  Europa  bella  admini- 
stravit,  cum  dux  Atheniensium  esset ;  in  Aegypto  sua 
sponte  gessit.  Nam  Nectenebin  adiutum  profectus  reg- 
num  ei  constituit.     Fecit  idem  Cypri,  sed  publice  ab 

o  Atheniensibus  Euagorae  adiutor  datus,  neque  prius  inde 
discessit,  quam  totam  insulam  bello  devinceret ;  qua  ex 
re  Athenienses  magnam  gloriam  sunt  adepti.  Interim 
bellum  inter  Aegyptios  et  Persas  conflatum  est.  Athe- 
nienses   cum   Artaxerxe    societatem  habebant,  Lacedae- 

5  monii  cum  Aegyptiis,  a  quibus  magnas  praedas  Agesilaus, 
rex  eorum,  faciebat.  Id  intuens  Chabrias,  cum  in  re 
nulla  Agesilao   cederet,   sua   sponte    eos   adiutum  pro- 

fectus  Aegyptiae  classi  praefuit,  pedestribus  copiis  Agesi- 
laus. 

III.  Tum  praefecti  regis  Persae  legatos  miserunt  Athe- 
nas  questum,  quod  Chabrias  adversum  regem  bellum 
gereret  cum  Aegyptiis.  Athenienses  diem  certam  Cha-  5 
briae  praestituerunt,  quam  ante  domum  nisi  redisset, 
capitis  se  illum  damnaturos  denuntiarunt.  Hoc  ille  nun- 
tio  Athenas  rediit,  neque  ibi  diutius  est  moratus,  quam 
fuit  necesse.  Non  enim  libenter  erat  ante  oculos  suorum 
civium,  quod  et  vivebat  laute  et  indulgebat  sibi  liberalius  10 
quam  ut  invidiam  vulgi  posset  effugere.  Est  enim  hoc 
commune  vitium  magnis  Hberisque  civitatibus,  ut  invidia 
gloriae  comes  sit  et  libenter  de  eis  detrahant  quos 
eminere  videant  altius,  neque  animo  aequo  pauperes 
alienam  opulentiam  intueantur.  Itaque  Chabrias,  quoad  15 
ei  licebat,  plurimum  aberat.  Neque  vero  solus  ille  aberat 
Athenis  libenter,  sed  omnes  fere  principes  fecerunt  idem, 
quod  tantum  se  ab  invidia  putabant  afuturos,  quantum 

a  conspectu  suorum  recesserint.    Itaque  Conon  plurimum 
Cypri  vixit,   Iphicrates   in  Thraecia,   Timotheus    Lesbl,  20 
Chares  Sigel,  dissimilis  quidem  Chares  horum  et  factis  et 
moribus,  sed  tamen  Athenis  et  honoratus  et  potens. 

IV.  Chabrias  autem  periit  bello  sociali  tali  modo. 
Oppugnabant  Athenienses  Chium.  Erat  in  classe  Chabrias 
privatus,  sed  omnes,  qui  in  magistratu  erant,  auctoritate  25 
anteibat,  eumque  magis  milites  quam  qui  praeerant  sus- 
piciebant.  Quae  res  ei  maturavit  mortem.  Nam  dum 
primus  studet  portum  intrare  gubernatoremque  iubet 
eo  derigere  navem,  ipse  sibi  perniciei  fuit ;  cum  enim  eo 
penetrasset,  ceterae  non  sunt  secutae.  Quo  facto  circum-  30 
fusus  hostium  concursu  cum  fortissime  pugnaret,  navis 
rostro  percussa  coepit  sidere.    Hinc  refugere  cum  posset, 

si  se  in  mare  deiecisset,  quod  suberat  classis  Athenien- 
sium  quae  exciperet  natantes,  perire  maluit  quam  armis 
abiectis  navem  relinquere,  in  qua  fuerat  vectus.  Id  ceteri 
facere  noluerunt,  qui  nando  in  tutum  pervenerunt.  At 
5  ille,  praestare  honestam  mortem  existimans  turpi  vitae, 
comminus  pugnans  telis  hostium  interfectus  est. 


XIII.  TIMOTHEUS. 


I.  Timotheus,  Cononis  fllius,  Atheniensis.  Hic  a  patre 
acceptam  gloriam  multis  auxit  virtutibus ;  fuit  enim  diser- 
tus,  impiger,  laboriosus,  rei  militaris  peritus  neque  minus 
civitatis  regendae.  Multa  huius  sunt  praeclare  facta,  sed 
haec  maxime  inlustria.  Olynthios  et  Byzantios  bello  sube-  5 
git.  Samum  cepit;  in  quo  oppugnando  superiore  bello 
Athenienses  mille  et  ducenta  talenta  consumpserant,  id 
ille  sine  ulla  publica  impensa  populo  restituit.  Adversus 
Cotum  bella  gessit  ab  eoque  mille  et  ducenta  talenta 
praedae  in  publicum  rettulit.  Cyzicum  obsidione  Hbe-  10 
ravit.  Ariobarzam  simul  cum  Agesilao  auxilio  profectus 
est,  a  quo  cum  Laco  pecuniam  numeratam  accepisset, 
ille  cives  suos  agro  atque  urbibus  augeri  maluit  quam  id 
sumere,  cuius  partem  domum  suam  ferre  posset.  Itaque 
accepit  Crithoten  et  Sestum.  15 

II.  Idem  classi  praefectus  circumvehens  Peloponnesum, 
Laconicen  populatus,  classem  eorum  fugavit,  Corcyram 
sub  imperium  Atheniensium  redegit  sociosque  dein  ad- 
iunxit  Epirotas,  Athamanas,  Chaonas  omnesque  eas  gentes, 
quae  mare  illud  adiacent.  Quo  facto  Lacedaemonii  de  20 
diutina  contentione  destiterunt  et  sua  sponte  Atheniensi- 
bus  imperh  maritimi  principatum  concesserunt,  pacemque 
eis  legibus  constituerunt,  ut  Athenienses  mari  duces 
essent.  Quae  victoria  tantae  fuit  Atticis  laetitiae,  ut  tum 
primum  arae  Paci  publice  sint  factae  eique  deae  pulvinar  25 
sit  Institutum.  Cuius  laudis  ut  memoria  maneret,  Timo- 
theo  publice  statuam  in  foro  posuerunt.    Qul  honos  huic 

unl  ante  id  tempus  contigit,  ut,  cum  patri  populus 
statuam  posuisset,  f  ilio  quoque  daret.  Slc  iuxta  posita 
recens  filii  veterem  patris  renovavit  memoriam. 

III.  Hic  cum  esset  magno  natu  et  magistratus  gerere 
5  deslsset,  bello  Athenienses   undique   premi  sunt  coepti. 

Defecerat  Samus,  descierat  Hellespontus,  Philippus  iam 
tum  valens  multa  moliebatur;  cul  oppositus  Chares  cum 
esset,  non  satis  in  eo  praesidii  putabatur.  Fit  Menes- 
theus  praetor,  filius  Iphicratis,  gener  Tlmothei,  et  ut  ad 

io  bellum  proficiscatur  decernitur.  Huic  in  consilium  dantur 
viri  duo  usu  sapientiaque  praestantes,  pater  et  socer,  quod 
in  his  tanta  erat  auctoritas,  ut  magna  spes  esset  per  eos 
amissa  posse  recuperan.  II  cum  Samum  profecti  essent 
et  eodem  Chares  illorum  adventu  cognito  cum  suis  copiis 

15  proficisceretur,  ne  quid  absente  se  gestum  videretur,  ac- 
cidit,  cum  ad  insulam  appropinquarent,  ut  magna  tem- 
pestas  oreretur;  quam  evitare  duo  veteres  imperatores 
utile  arbitrati  suam  classem  suppresserunt.  At  ille  teme- 
raria  usus  ratione  non  cessit  maiorum  natu  auctoritati, 

20  velut  in  sua  manu  esset  fortuna.  Quo  contenderat  per- 
venit,  eodemque  ut  sequerentur,  ad  Tlmotheum  et  Iphi- 
craten  nuntium  misit. 

H  inc   male   re  gesta,  compluribus  amissis  navibus  eo 
unde  erat  profectus  se  recepit  litterasque  Athenas  publice 

25  misit,  sibi  proclive  fuisse  Samum  capere,  nisi  a  Timotheo 
et  Iphicrate  desertus  esset.  Populus  acer,  suspicax  ob 
eamque  rem  mobilis,  adversarius,  invidus  —  etenim  poten- 
tia  in  crimen  vocabatur  —  domum  revocat ;  accusantur 
proditionis.    Hoc  iudicio  damnatur  Timotheus  Hsque  eius 

30  aestimatur  centum  talentis.  Ille  odio  ingratae  clvitatis 
exactus  Chalcidem  se  contulit. 

IV.  Huius  post  mortem  cum  populum  iudicil  sul  pae- 


IV.] 


TIMOTHEUS 


niteret,  multae  novem  partes  detraxit  et  decem  talenta 
Cononem,  filium  eius,  ad  muri  quandam  partem  reficien- 
dam  iussit  dare.  In  quo  fortunae  varietas  est  animad- 
versa.  Nam  quos  avus  muros  ex  hostium  praeda  patriae 
restituerat,  eosdem  nepos  cum  summa  ignominia  familiae 
ex  sua  re  familiari  reficere  coactus  est.  Timothei  autem 
moderatae  sapientisque  vitae  cum  pleraque  possimus  pro- 
ferre  testimonia,  uno  erimus  contenti,  quod  ex  eo  facile 
conicl  poterit,  quam  carus  suis  fuerit.  Cum  Athenls  adu- 
lescentulus  causam  dlceret,  non  solum  amlcl  privatique 
hospites  ad  eum  defendendum  convenerunt,  sed  etiam  in 
eis  Iason,  tyrannus  Thessaliae,  qui  illo  tempore  fuit  om- 
nium  potentissimus.  Hic  cum  in  patria  sine  satellitibus 
se  tutum  non  arbitraretur,  Athenas  sine  ullo  praesidio 
venit  tantique  hospitem  fecit,  ut  mallet  se  capitis  peri- 
culum  adire  quam  Timotheo  de  fama  dimicanti  deesse. 
Hunc  adversus  tamen  Timotheus  postea  populi  iussu 
bellum  gessit ;  patriae  enim  sanctiora  iura  quam  hospitii 
esse  duxit. 

Haec  extrema  fuit  aetas  imperatorum  Atheniensium, 
Iphicratis,  Chabriae,  Timothei,  neque  post  illorum  obitum 
quisquam  dux  in  illa  urbe  fuit  dignus  memoria. 

Venio  nunc  ad  fortissimum  virum  maximique  consilii 
omnium  barbarorum,  exceptis  duobus  Carthaginiensibus, 
Hamilcare  et  Hannibale.  De  quo  hoc  plura  referemus, 
quod  et  obscuriora  sunt  eius  gesta  pleraque  et  ea  quae 
prospere  ei  cesserunt,  non  magnitudine  copiarum,  sed 
consilii,  quo  tum  omnes  superabat,  acciderunt ;  quorum 
nisi  ratio  explicata  fuerit,  res  apparere  non  poterunt. 


XIV.  DATAMES. 


I.  Datames,  patre  Camisare,  natione  Care,  matre 
Scythissa  natus,  primum  militum  in  numero  fuit  apud 
Artaxerxen  eorum  qui  regiam  tuebantur.  Pater  eius 
Camisares,  quod  et  manu  fortis  et  bello  strenuus  et  regi 

5  multis  locis  fldelis  erat  repertus,  habuit  provinciam  par- 
tem  Ciliciae  iuxta  Cappadociam,  quam  incolunt  Leucosyri. 
Datames  militare  munus  fungens  primum  qualis  esset 
aperuit  in  bello  quod  rex  adversus  Cadusios  gessit. 
Namque  hic  magni  fuit  eius  opera.  Quo  factum  est, 
io  cum  in  eo  bello  cecidisset  Camisares,  ut  paterna  ei 
traderetur  provincia. 

II.  Pari  se  virtute  postea  praebuit,  cum  Autophradates 
iussu  regis  bello  persequeretur  eos  qui  defecerant.  Nam- 
que  huius  opera  hostes,  cum  castra  iam  intrassent,  multis 

15  milibus  regiorum  interfectis  profligati  sunt  exercitusque 
reliquus  conservatus  regis  est ;  qua  ex  re  maioribus 
rebus  praeesse  coepit.  Erat  eo  tempore  Thuys  dynastes 
Paphlagoniae,  antiquo  genere,  ortus  a  Pylaemene  illo, 
quem  Homerus  Troico  bello  a  Patroclo  interfectum  ait. 

20  Is  regi  dicto  audiens  non  erat.  Quam  ob  causam  bello 
eum  persequi  constituit  eique  rei  praefecit  Datamen, 
propinquum  Paphlagonis ;  namque  ex  fratre  et  sorore 
erant  nati.  Quam  ob  causam  Datames  primum  experlri 
voluit  ut  sine  armis  propinquum  ad  offlcium  reduceret. 

25  Ad  quem  cum  venisset  sine  praesidio,  quod  ab  amico 
nullas  vereretur  Insidias,  paene  interiit;  nam  Thuys  eum 
clam  interficere  voluit.    Erat  mater  cum  Datame,  amita 

Paphlagonis.  Ea  quid  ageretur  resciit,  filiumque  monuit. 
Ille  fuga  perlculum  evitavit  bellumque  indixit  Thuyni.  In 
quo  cum  ab  Ariobarzane,  praefecto  Lydiae  et  Ioniae 
totiusque  Phrygiae,  desertus  esset,  nihilo  segnius  perseve- 
ravit  vivumque  Thuyn  cepit  cum  uxore  et  Hberis.  5 

III.  Cuius  facti  ne  prius  fama  ad  regem  quam  ipse 
perveniret,  dedit  operam.  Itaque  omnibus  Insciis  eo,  ubi 
erat  rex,  venit  posteroque  die  Thuyn,  hominem  maximi 
corporis  terribilique  facie,  quod  et  niger  et  capillo  longo 
barbaque  erat  promissa,  optima  veste  texit,  quam  satrapae  10 
regh  gerere  consuerant,  ornavit  etiam  torque  atque  ar- 
millis  aureis  ceteroque  regio  cultu ;  ipse  agresti  duplici 
amiculo  circumdatus  hirtaque  tunica,  gerens  in  capite 
galeam  venatoriam,  dextra  manu  clavam,  sinistra  copulam, 
ita  vinctum  ante  se  Thuynem  agebat,  ut  si  feram  bestiam  15 
captam  duceret.  Quae  cum  omnes  aspicerent  propter 
novitatem  ornatus  ignotamque  formam  ob  eamque  rem 
magnus  esset  concursus,  fuit  non  nemo  qui  agnosceret 
Thuyn  regique  nuntiaret.  Primo  non  accredidit  itaque 
Pharnabazum  misit  exploratum.  20 

A  quo  ut  rem  gestam  comperit,  statim  admitti  iussit, 
magno  opere  delectatus  cum  facto  tum  ornatu,  imprimis 
quod  nobilis  rex  in  potestatem  inopmanti  venerat.  Ita- 
que  magnifice  Datamen  donatum  ad  exercitum  misit,  qui 
tum  contrahebatur  duce  Pharnabazo  et  Tithrauste  ad  25 
bellum  Aegyptium,  parique  eum  atque  illos  imperio  esse 
iussit.  Postea  vero  quam  Pharnabazum  rex  revocavit,  illi 
summa  imperh  tradita  est. 

IV.  Hic   cum   maximo   studio   compararet  exercitum 
Aegyptumque  proficisci  pararet,  subito  a  rege  litterae  sunt  30 
ei  missae,  ut  Aspim  aggrederetur,  qui  Cataoniam  tenebat; 
quae  gens  iacet  supra  Ciliciam,  confinis  Cappadociae. 

Namque  Aspis,  saltuosam  regionem  castellisque  munitam 
incolens,  non  solum  imperio  regis  non  parebat,  sed  etiam 
finitimas  regiones  vexabat  et  quae  regi  portarentur  ab- 
ripiebat.    Datames  etsi  longe  aberat  ab  eis  regionibus  et 

5  a  maiore  re  abstrahebatur,  tamen  regis  voluntati  morem 
gerendum  putavit.  Itaque  cum  paucis,  sed  viris  fortibus 
navem  conscendit,  existimans,  quod  accidit,  facilius  se 
imprudentem  parva  manu  oppressurum  quam  paratum 
quamvis  magno  exercitu.    Hac  delatus  in  Ciliciam,  egres- 

10  sus  inde,  dies  noctesque  iter  faciens  Taurum  transiit 
eoque  quo  studuerat  venit.  Quaerit  quibus  locis  sit 
Aspis ;  cognoscit  haud  longe  abesse  profectumque  tum 
venatum.  Quem  dum  speculatur,  adventus  eius  causa 
cognoscitur.     Pisidas   cum  eis  quos   secum   habebat  ad 

15  resistendum  Aspis  comparat.  Id  Datames  ubi  audivit, 
arma  sumit,  suos  sequi  iubet ;  ipse  equo  concitato  ad 
hostem  vehitur.  Quem  procul  Aspis  conspiciens  ad  se 
ferentem  pertimescit  atque  a  conatu  resistendi  deterritus 
sese  dedidit.    Hunc  Datames  vinctum  ad  regem  ducen- 

20  dum  tradit  Mithridati. 

V.  Haec  dum  geruntur,  Artaxerxes  remimscens  a 
quanto  bello  ad  quam  parvam  rem  prmcipem  ducum 
mlsisset,  se  ipse  reprehendit  et  nuntium  ad  exercitum 
Acen  misit,  quod  nondum  Datamen  profectum  putabat, 

25  qui  diceret  ne  ab  exercitu  discederet.  Hic  priusquam 
perveniret  quo  erat  profectus,  in  itinere  convenit,  qui 
Aspim  ducebant.  Qua  celeritate  cum  magnam  benevo- 
lentiam  regis  Datames  consecutus  esset,  non  minorem 
invidiam  aulicorum  excepit,  quod  illum  unum  pluris  quam 

30  se  omnes  fieri  videbant.  Quo  facto  cuncti  ad  eum  op- 
primendum  consenserunt.  Haec  Pandantes,  gazae  custos 
regiae,  amicus   Datami,  perscripta   ei   mittit,  in  quibus 

docet  eum  in  magno  fore  perlculo,  si  quid  illo  imperante 
adversl  in  Aegypto  accidisset.  Namque  eam  esse  con- 
suetudinem  regiam,  ut  casus  adversos  hominibus  tribuant, 
secundos  fortunae  suae.  Quo  fleri  ut  facile  impellantur 
ad  eorum  perniciem,  quorum  ductu  res  male  gestae  5 
nuntientur.  Illum  hoc  maiore  fore  in  discrlmine,  quod, 
quibus  rex  maxime  oboediat,  eos  habeat  inimicissimos. 
Talibus  ille  litteris  cognitis,  cum  iam  ad  exercitum  Acen 
venisset,  quod  non  Ignorabat  ea  vere  scripta,  desciscere 
a  rege  constituit.  10 

Neque  tamen  quicquam  fecit  quod  fide  sua  esset 
indlgnum.  Nam  Mandroclem  Magnetem  exercitui  prae- 
f  ecit ;  ipse  cum  sms  in  Cappadociam  discedit  coniiinc- 
tamque  huic  Paphlagoniam  occupat,  celans  qua  voluntate 
esset  in  regem.  Clam  cum  Ariobarzane  facit  amicitiam,  15 
manum  comparat;  urbes  munitas  suis  tuendas  tradit. 

VI.  Sed  haec  propter  hiemale  tempus  minus  prospere 
procedebant.  Audit  Pisidas  quosdam  copias  adversus  se 
parare.  Filium  eo  Arsidaeum  cum  exercitu  mittit ;  cadit 
in  proelio  adulescens.  Proficiscitur  eo  pater  non  ita  20 
magna  cum  manu,  celans  quantum  vulnus  accepisset, 
quod  prius  ad  hostem  pervemre  cupiebat,  quam  de  male 
re  gesta  fama  ad  suos  perveniret,  ne  cognita  filii  morte 
animi  debilitarentur  militum.  Quo  contenderat  pervenit 
eisque  locis  castra  ponit,  ut  neque  circumiri  multitudine  25 
adversariorum  posset  neque  impediri,  quominus  ipse  ad 
dimicandum  manum  haberet  expedltam. 

Erat   cum   eo   Mithrobarzanes,  socer   eius,  praefectus 
equitum.    Is  desperatls  generl  rebus  ad  hostes  transfugit. 
Id  Datames  ut  audlvit,  sensit,  sl  in  turbam  exlsset  ab  30 
homine  tam  necessario   se   rellctum,  futurum   ut  ceteri 
idem  consilium  sequerentur ;   itaque  in  vulgus  edit  suo 

iussu  Mithrobarzanem  profectum  pro  perfuga,  quo  facilius 
receptus  interficeret  hostes ;  qua  re  relinqm  eum  par  non 
esse  et  omnes  confestim  sequi.  Quod  si  animo  strenuo 
fecissent,  futurum  ut  adversarii  non  possent  resistere,  cum 
5  et  intra  vallum  et  foris  caederentur.  Hac  re  probata 
exercitum  educit,  Mithrobarzanem  persequitur,  qui  tantum 
quod  ad  hostes  pervenerat,  cum  Datames  signa  inferri 
iubet.  Pisidae  nova  re  commoti  in  opinionem  addu- 
cuntur  perfugas  mala  fide  compositoque  f  ecisse,  ut  recepti 

io  maiori  essent  calamitati.  Primum  eos  adoriuntur.  Illi 
cum  quid  ageretur  aut  qua  re  fieret  lgnorarent,  coacti 
sunt  cum  eis  pugnare  ad  quos  transierant,  ab  eisque  stare 
quos  reliquerant ;  quibus  cum  neutri  parcerent,  celeriter 
sunt  conclsi.     Reliquos  Pisidas  resistentes  Datames  in- 

15  vadit ;  primo  impetu  pellit,  fugientes  persequitur,  multos 
interficit,  castra  hostium  capit. 

Tall  consilio  uno  tempore  et  proditores  perculit  et 
hostes  prorligavit  et,  quod  ad  perniciem  suam  fuerat 
cogitatum,  id  ad  salutem  convertit.    Quo  neque  acutius 

20  ullius  imperatoris  cogitatum  neque  celerius  factum-usquam 
legimus. 

VII.  Ab  hoc  tamen  viro  Sisinas,  maximo  natu  filius, 
desciit  ad  regemque  transiit  et  de  defectione  patris  de- 
tulit.    Quo  nuntio  Artaxerxes  commotus,  quod  intellege- 

25  bat  sibi  cum  viro  forti  ac  strenuo  negotium  esse,  qui  et 
prius  cogitare  quam  conari  consuesset  et,  cum  cogitasset, 
facere  auderet,  Autophradatem  in  Cappadociam  mittit. 
Hic  ne  intrare  posset,  saltum  in  quo  Ciliciae  portae  sunt 
sitae   Datames   praeoccupare   studuit.     Sed   tam  subito 

30  copias  contrahere  non  potuit.  A  qua  re  depulsus  cum 
ea  manu,  quam  contraxerat,  locum  delegit  talem,  ut 
neque  circumiretur  ab  hostibus  neque  praeteriret  adver- 

sarius,  quin  ancipitibus  locis  premeretur,  et,  si  dimicare 
vellet,  non  multum  obesse  multitudo  hostium  suae  pauci- 
tati  posset. 

VIII.  Haec  etsi  Autophradates  videbat,  tamen  statim 
maluit  congredi  quam  cum  tantis  copiis  refugere  aut  tam  5 
diu  uno  loco  sedere.  Habebat  barbarorum  equitum 
vigintl,  peditum  centum  milia,  quos  illi  Cardacas  appel- 
lant,  eiusdemque  generis  tria  milia  funditorum,  praeterea 
Cappadocum  octo  milia,  Armeniorum  decem  milia,  Paph- 
lagonum  quinque  milia,  Phrygum  decem  milia,  Lydorum  10 
quinque  milia,  Aspendiorum  et  Pisidarum  circiter  tria 
milia,  Cilicum  duo  mllia,  Captianorum  totidem,  ex 
Graecia  conductorum  tria  milia,  levis  armatiirae  maximum 
numerum. 

Has  adversus  copias  spes  omnis  consistebat  Datami  in  15 
se  locique  natura ;   namque  huius  partem   non  habebat 
vicesimam  militum.     Quibus  fretus   confllxit  adversario- 
rumque  multa  milia  concidit,  cum  de  ipsius  exercitu  non 
amplius  hominum  mille   cecidisset.     Quam   ob  causam 
postero  die  tropaeum  posuit,  quo  loco  pridie  pugnatum  20 
erat.     Hinc   cum   castra    movisset    semperque  Inferior 
copils  superior  omnibus  proelils  discederet,  quod  num- 
quam  manum  consereret,  nisi  cum  adversarios  locorum 
angustils  clausisset,  quod  perito  regionum  callideque  cogi- 
tanti  saepe  accidebat,  Autophradates,  cum  bellum  duci  25 
maiore  regis  calamitate  quam  adversariorum  videret,  pa- 
cem  amicitiamque  pristinam  memorans  eum  hortatus  est, 
ut  cum  rege  in  gratiam  rediret.    Quam  ille  etsi  fidam 
non  fore  putabat,  tamen  condicionem  accepit  seque  ad 
Artaxerxem  legatos  missurum  dixit.    Sic  bellum,  quod  rex  30 
adversus   Datamen  susceperat,  sedatum  est.  Autophra- 
dates  in  Phrygiam  se  recepit. 


66 


CORNELII  NEPOTIS  VITAE 


[ix.,  x. 


IX.  At  rex,  quod  implacabile  odium  in  Datamen  sus- 
ceperat,  postquam  bello  eum  opprimi  non  posse  animad- 
vertit,  Insidils  interflcere  studuit ;  quas  ille  plerasque 
evitavit.     Sicut,  cum  el  nuntiatum  esset   quosdam  sibi 

5  Insidiarl,  qul  in  amlcorum  erant  numero,  —  de  quibus, 
quod  inimlcl  detulerant,  neque  credendum  neque  negle- 
gendum  putavit,  —  experirl  voluit,  verum  falsumne  sibi 
esset  relatum.  Itaque  eo  profectus  est,  in  quo  itinere 
futuras  insidias  dixerant.    Sed  elegit  corpore  ac  statura 

io  simillimum  sui  eique  vestitum  suum  dedit  atque  eo  loco 
Ire,  quo  ipse  consuerat,  iussit ;  ipse  autem  ornatu  vesti- 
tuque  militari  inter  corporis  custodes  iter  facere  coepit. 
At  Insidiatores,  postquam  in  eum  locum  agmen  pervenit, 
decepti  ordine  atque  vestitu  impetum  in  eum  faciunt,  qui 

15  suppositus  erat.  Praedixerat  autem  eis  Datames,  cum 
quibus  iter  faciebat,  ut  parati  essent  facere  quod  ipsum 
vldissent.  Ipse,  ut  concurrantes  insidiatores  animum  ad- 
vertit,  tela  in  eos  coniecit.  Hoc  idem  cum  universi 
fecissent,  priusquam  pervemrent  ad  eum  quem  aggredi 

20  volebant,  confixi  conciderunt. 

X.  Hlc  tamen  tam  callidus  vir  extremo  tempore 
captus  est  Mithridatis,  Ariobarzanis  filii,  dolo.  Namque 
is  pollicitus  est  regi  se  eum  interfecturum,  si  rex  permit- 
teret,  ut  quodcumque  vellet  liceret  impune  facere,  fldem- 

25  que  de  ea  re  more  Persarum  dextra  dedisset.  Hanc  ut 
accepit  a  rege  missam,  copias  parat  et  abseus  amicitiam 
cum  Datame  facit,  regis  provincias  vexat,  castella  ex- 
pugnat,  magnas  praedas  capit,  quarum  partim  suis  dis- 
pertit,  partim  ad  Datamen  mittit ;  pari  modo  complura 

30  castella  ei  tradit.  Haec  diu  faciendo  persuasit  homini  se 
mfinitum  adversus  regem  suscepisse  bellum,  cum  nihilo 
magis,  ne  quam   suspicionem  illi   praeberet  insidiarum, 

neque  conloquium  eius  petivit  neque  in  conspectum 
venire  studuit.  Sic  absens  amicitiam  gerebat,  ut  non 
beneficiis  mutuTs,  sed  communi  odio,  quod  erga  regem 
susceperant,  continerl  viderentur. 

XI.  Id  cum  satis  se  conflrmasse  arbitratus  esset,  cer-  5 
tiorem  facit  Datamen,  tempus  esse  maiores  res  parari  et 
bellum  cum  ipso  rege  suscipT,  deque  ea  re,  si  ei  vide- 
retur,  quo  loco  vellet,  in  conloquium  veniret.  Probata 
re,  conloquendi  tempus  sumitur  locusque    quo  conveni- 
retur.    Huc  Mithridates  cum  uno,  cui  maxime  habebat  10 
fidem,  ante  aliquot  dies  venit  compluribusque  locis  sepa- 
ratim  gladios  obruit  eaque  loca  diligenter  notat.  Ipso 
autem  conloquii  die  utrique,  locum  qui  explorarent  atque 
ipsos  scrutarentur,  mittunt ;    deinde  ipsi  sunt  congressi. 
Hlc  cum  aliquamdiu  in  conloquio  fuissent  et  diversi  dis-  15 
cessissent   iamque   procul   Datames  abesset,  Mithridates, 
priusquam  ad  suos  perveniret,  ne  quam  suspicionem  pa- 
reret,  in  eundem  locum  revertitur  atque  ibi,  ubi  telum 
erat  Infossum,  resedit,  ut  si  lassitudine  cuperet  adquie- 
scere,  Datamenque   revocavit,  simulans   se    quiddam   in  20 
conloquio   esse   oblitum.     Interim   telum,  quod  latebat, 
protulit  nudatumque  vagma  veste  texit  ac  Datami  venienti 
ait,  digredientem  se  animadvertisse  locum  quendam,  qui 
erat  in  conspectu,  ad  castra  ponenda  esse  idoneum. 

Quem    cum    digito    demonstraret    et    ille    respiceret,  25 
aversum  ferro  transfixit  priusque  quam  quisquam  posset 
succurrere,  interfecit.    Ita  ille   vir?  qui  multos  consilio, 
neminem  perfidia  ceperat,  simulata  captus  est  amicitia. 


XV.  EPAMINONDAS. 


I.  Epammondas,  Polymnii  filius,  Thebanus.  De  hoc 
priusquam  scribimus,  haec  praecipienda  videntur  lectori- 
bus,  ne  alienos  mores  ad  suos  referant,  neve  ea  quae 
ipsis  leviora  sunt,  pari  modo  apud  ceteros  fuisse  arbi- 

5  trentur.  Scimus  enim  musicen  nostris  moribus  abesse  a 
principis  persona,  saltare  vero  etiam  in  vitiis  poni;  quae 
omnia  apud  Graecos  et  grata  et  laude  digna  ducuntur. 
Cum  autem  exprimere  imaginem  consuetudinis  atque  vitae 
velimus  Epammondae,  nihil  videmur  debere  praetermit- 

io  tere,  quod  pertineat  ad  eam  declarandam.  Qua  re  dice- 
mus  primum  de  genere  eius,  deinde  quibus  disciplims  et 
a  quibus  sit  eruditus,  tum  de  moribus  ingeniique  facul- 
tatibus  et  si  qua  alia  memoria  digna  erunt,  postremo 
de   rebus   gestis,   quae   a  plurimis   animi  anteponuntur 

15  virtutibus. 

II.  Natus  igitur  patre  quo  diximus,  genere  honesto, 
pauper  iam  a  maioribus  relictus  est,  eruditus  autem  sic 
ut  nemo  Thebanus  magis.  Nam  et  citharizare  et  cantare 
ad  chordarum  sonum  doctus  est  a  Dionysio,  qui  non 

20  minore  fuit  in  musicis  gloria  quam  Damon  aut  Lamprus, 
quorum  pervulgata  sunt  nomina,  cantare  tibiis  ab  Olym- 
piodoro,  saltare  a  Calliphrone.  At  philosophiae  prae- 
ceptorem  habuit  Lysim  Tarentinum,  Pythagoreum;  cui 
quidem  sic  fuit  deditus,  ut  adulescens  tristem  ac  severum 

25  senem  omnibus  aequalibus  suis  in  familiaritate  antepo- 
suerit ;  neque  prius  eum  a  se  dimisit,  quam  in  doctrinis 
tanto  antecessit  condiscipulos,  ut  facile  intellegi  posset 

pari  modo  superaturum  omnes  in  ceteris  artibus.  Atque 
haec  ad  nostram  consuetudinem  sunt  levia  et  potius  con- 
temnenda;  at  in  Graecia,  utique  olim,  magnae  laudi 
erant.  Postquam  ephebus  est  factus  et  palaestrae  dare 
operam  coepit,  non  tam  magnitudini  vlrium  servivit  quam  5 
velocitati;  illam  enim  ad  athletarum  usum,  hanc  ad  belli 
existimabat  utilitatem  pertinere.  Itaque  exercebatur  plu- 
rimum  currendo  et  luctando  ad  eum  finem,  quoad  stans 
complecti  posset  atque  contendere.  In  armis  vero  pliiri- 
mum  studii  consumebat.  10 

III.  Ad  hanc  corporis  firmitatem  plura  etiam  animi 
bona  accesserant.  Erat  enim  modestus,  priidens,  gravis, 
temporibus  sapienter  utens,  peritus  belli,  fortis  manu, 
animo  maximo,  adeo  veritatis  diligens,  ut  ne  ioco  quidem 
mentiretur.  Idem  continens,  clemens  patiensque  admi-  15 
randum  in  modum,  non  solum  populi,  sed  etiam  amico- 
rum  ferens  iniurias,  in  primis  commissa  celans,  quodque 
interdum  non  minus  prodest  quam  diserte  dicere,  studio- 
sus  audiendi ;  ex  hoc  enim  facillime  disci  arbitrabatur. 
Itaque  cum  in  circulum  venisset,  m  quo  aut  de  re  piib-  20 
lica  disputaretur  aut  de  philosophia  sermo  haberetur, 
numquam  inde  prius  discessit,  quam  ad  flnem  sermo 
esset  adductus. 

Paupertatem  adeo  facile  perpessus  est,  ut  de  re  publica 
nihil  praeter  gloriam  ceperit.  Amicorum  in  se  tuendo  25 
caruit  facultatibus,  fide  ad  alios  sublevandos  saepe  sic 
usus  est,  ut  iudicari  possit  omnia  ei  cum  amicis  fuisse 
commiinia.  Nam  cum  aut  clvium  suorum  aliquis  ab 
hostibus  esset  captus  aut  virgo  nubilis  propter  pauper- 
tatem  conlocari  non  posset,  amicorum  concilium  habebat  30 
et  quantum  quisque  daret  pro  facultatibus  imperabat. 
Eamque  summam  cum  f ecerat,  potius  quam  ipse  acci- 

peret  pecuniam,  adducebat  eum  qul  quaerebat  ad  eos 
qui  conferebant,  eique  ut  ipsi  numerarent  faciebat,  ut 
ille  ad  quem  ea  res  perveniebat  sclret  quantum  culque 
deberet. 

5  IV.  Temptata  autem  eius  est  abstinentia  a  Diomedonte 
Cyziceno :  namque  is  rogatu  Artaxerxis  regis  Epaml- 
nondam  pecunia  corrumpendum  susceperat.  Hic  magno 
cum  pondere  auri  Thebas  venit  et  Micythum  adule- 
scentulum,  quem  tum  Epammondas  plurimum  diligebat, 

io  qulnque  talentls  ad  suam  perduxit  voluntatem.  Micythus 
Epaminondam  convenit  et  causam  adventus  Diomedontis 
ostendit. 

At  ille  Diomedontl  coram  "  Nihil/'  inquit,  "  opus  pe- 
cunia  est ;  nam  sl  rex  ea  vult  quae  Thebanis  sunt  utilia, 

15  gratiis  facere  sum  paratus,  sln  autem  contraria,  non  habet 
aurl  atque  argenti  satis.  Namque  orbis  terrarum  dlvitias 
accipere  nolo  pro  patriae  caritate.  Tu  quod  me  incogni- 
tum  temptasti  tulque  similem  existimastl,  non  mlror  tibique 
ignosco ;  sed  egredere  propere,  ne  alios  corrumpas,  cum 

20  me  non  potueris.  Et  tii,  Micythe,  argentum  huic  redde, 
aut,  nisi  id  confestim  facis,  ego  te  tradam  magistratuI.', 
Hunc  Diomedon  cum  rogaret,  ut  tuto  exlre  suaque  quae 
attulerat  liceret  efferre,  "  Istud  quidem,"  inquit,  "  faciam, 
neque  tua  causa,  sed  mea,  ne,  si  tibi  sit  pecunia  adempta, 

25  aliquis  dicat  id  ad  me  ereptum  pervenisse,  quod  delatum 
accipere  noluissem." 

A  quo  cum  quaeslsset,  quo  se  deducl  vellet,  et  ille 
Athenas  dixisset,  praesidium  dedit,  ut  tuto  perveniret. 
Neque  vero  id  satis  habuit,  sed  etiam,  ut  inviolatus  in 

30  navem  escenderet,  per  Chabriam  Atheniensem,  de  quo 
supra  mentionem  fecimus,  efifecit.  Abstinentiae  erit  hoc 
satis   testimonium.     Plurima  quidem  proferre  possumus, 

sed  modus  adhibendus  est,  quoniam  uno  hoc  volumine 
vitam  excellentium  virorum  complurium  concludere  con- 
stituimus,  quorum  res  separatim  multls  milibus  versuum 
complures  scriptores  ante  nos  explicarunt. 

V.  Fuit  etiam  disertus,  ut  nemo  ei  Thebanus  par  esset  5 
eloquentia,  neque  minus  concinnus  in  brevitate  respon- 
dendi  quam  in  perpetua  oratione  ornatus.     Habuit  ob- 
trectatorem    Menecliden   quendam,   indidem    Thebis,  et 
adversarium  in  administranda  re  publica,  satis  exercitatum 

in  dicendo,  ut  Thebanum  scilicet ;  namque  illi  genti  plus  10 
inest  virium  quam  ingenii.    Is  quod  in  re  mllitari  florere 
Epammondam    videbat,    hortari    solebat    Thebanos  ut 
pacem  bello  anteferrent,  ne  illius  imperatoris  opera  desi- 
deraretur,    Huic  ille  aFallis/?  inquit,  averbo  cives  tuos, 
quod  eos  a  bello  avocas ;   otii  enim  nomine  servitutem  15 
concilias;  nam  paritur  pax  bello.    Itaque  qui  ea  diutina 
volunt  frui,  bello  exercitati  esse  debent.    Qua  re  sl  prin- 
cipes   Graeciae   vultis   esse,  castris   est  vobis  utendum, 
non  palaestra."    Idem  ille  Meneclides  cum  huic  obiceret, 
quod  Hberos  non  haberet  neque  uxorem  duxisset,  max-  20 
imeque  insolentiam,  quod  sibi  Agamemnonis  belli  gloriam 
videretur  consecutus :  at  ille  u  Desine,"  inquit,  aMene- 
clida,  de  uxore  mihi  exprobrare ;  nam  nullius  in  ista  re 
minus  uti  consilio  volo."    Habebat  enim  Meneclides  sus- 
picionem  adulterii.     "  Quod  autem   me   Agamemnonem  25 
aemulari    putas,    falleris.      Namque    ille    cum  universa 
Graecia  vix  decem  annis  unam  cepit  urbem,  ego  contra 
ea  una  urbe  nostra  dieque  uno  totam  Graeciam  Lacedae- 
moniis  fugatis  liberavi." 

VI.  fdem  cum  in  conventum  venisset  Arcadum,  petens  30 
ut   societatem   cum   Thebams    et  Argivis   facerent,  con- 
traque  Callistratus,  Atheniensium  legatus,  qui  eloquentia 

omnes  eo  praestabat  tempore,  postularet  ut  potius  amici- 
tiam  sequerentur  Atticorum,  et  in  oratione  sua  multa 
invectus  esset  in  Thebanos  et  Argivos  in  eisque  hoc 
possuisset,  animum  advertere  debere  Arcades  quales  utra- 
5  que  civitas  cives  procreasset,  ex  quibus  de  ceteris  possent 
iudicare :  Argivos  enim  fuisse  Orestem  et  Alcmeonem 
matricidas,  Thebls  Oedipum  natum,  qui,  cum  patrem 
suum  interfecisset,  ex  matre  Hberos  procreasset;  huic  in 
respondendo   Epammondas,   cum   de   ceteris  perorasset, 

io  postquam  ad  illa  duo  opprobria  pervenit,  admirari  se 
dixit  stultitiam  rhetoris  Attici,  qui  non  animadverterit, 
innocentes  illos  natos  domi,  scelere  admisso  cum  patria 
essent  expulsi,  receptos  esse  ab  Atheniensibus. 

Sed  maxime  eius  eloquentia  eluxit  Spartae  legati  ante 

15  pugnam  Leuctricam.  Quo  cum  omnium  sociorum  con- 
venissent  legati,  coram  frequentissimo  conventu  sic  Lace- 
daemoniorum  tyrannidem  coarguit,  ut  non  minus  illa 
oratione  opes  eorum  concusserit  quam  Leuctrica  pugna. 
Tum  enim  perfecit,  quod  post  apparuit,  ut  auxilio  Lace- 

20  daemonh  sociorum  privarentur. 

VII.  Fuisse  patientem  suorumque  miurias  ferentem 
civium,  quod  se  patriae  irasci  nefas  esse  duceret,  haec 
sunt  testimonia.  Cum  eum  propter  invidiam  cives  sui 
praeficere  exercitui  noluissent  duxque  esset  delectus  belli 

25  imperltus,  cuius  errore  res  eo  esset  deducta,  ut  omnes 
de  salute  pertimescerent,  quod  locorum  angustiis  clausi 
ab  hostibus  obsidebantur,  desiderari  coepta  est  Epami- 
nondae  diligentia;  erat  enim  ibi  privatus  numero  militis. 
A  quo  cum  peterent  opem,  nullam  adhibuit  memoriam 

3°  contumeliae  et  exercitum  obsidione  Hberatum  domum 
reduxit  incolumem.  Nec  vero  hoc  semel  fecit,  sed  sae- 
pius.    Maxime  autem  fuit  inlustre,  cum  in  Peloponnesum 

exercitum  duxisset  adversus  Lacedaemonios  haberetque 
conlegas  duos,  quorum  alter  erat  Pelopidas,  vir  fortis  ac 
strenuus. 

HI  cum  crlminibus  adversariorum  omnes  in  invidiam 
venissent  ob  eamque  rem  imperium  els  esset  abrogatum  5 
atque  in  eorum  locum  alh  praetores  successissent,  Epami- 
nondas  popull  scito  non  paruit  idemque  ut  facerent  per- 
suasit  conlegis,  et  bellum  quod  susceperat  gessit.  Namque 
animadvertebat,  nisi  id  fecisset,  totum  exercitum  propter 
praetorum  impriidentiam  Inscitiamque  belli  peritiirum.  10 
Lex  erat  Thebls,  quae  morte  multabat,  si  quis  imperium 
diutius  retinuisset  quam  lege  praefmitum  foret.  Hanc 
Epamlnondas  cum  rei  publicae  conservandae  causa  latam 
videret,  ad  perniciem  civitatis  conferri  noluit  et  quattuor 
mensibus  diutius  quam  populus  iusserat  gessit  imperium.  15 

VIII.  Postquam  domum  reditum  est,  conlegae  eius 
hoc  crimine  accusabantur.  Quibus  ille  permisit,  ut  om- 
nem  causam  in  se  transferrent  suaque  opera  factum  con- 
tenderent,  ut  legi  non  oboedirent.  Qua  defensione  illis 
periculo  Hberatis  nemo  Epaminondam  responsurum  puta-  20 
bat,  quod  quid  diceret  non  haberet.  At  ille  in  iudicium 
venit,  nihil  eorum  negavit  quae  adversaril  crimini  dabant, 
omniaque  quae  conlegae  dixerant  confessus  est  neque 
recusavit  quominus  legis  poenam  subiret,  sed  unum  ab 
eis  petivit,  ut  in  sepulcro  suo  mscriberent :  25 

"  Epammondas  a  Thebanis  morte  multatus  est,  quod  eos 
coegit  apud  Leuctra  superare  Lacedaemonios,  quos  ante 
se  imperatorem  nemo  Boeotorum  ausus  sit  aspicere  in 
acie,  quodque  uno  proelio  non  solum  Thebas  ab  interitu 
retraxit,  sed  etiam  universam  Graeciam  in  libertatem  30 
vindicavit  eoque  res  utrorumque  perduxit,  ut  Thebani 
Spartam   oppugnarent^   Lacedaemonil    satis    haberent,  si 

salvi  esse  possent,  neque  prius  bellare  destitit  quam 
Messene  restituta  urbem  eorum  obsidione  clausit." 

Haec  cum  dixisset,  risus  omnium  cum  hilaritate  coortus 
est,  neque  quisquam  iudex  ausus  est  de  eo  ferre  suffra- 
5  gium.    Sic  a  iudicio  capitis  maxima  discessit  gloria. 

IX.  HTc  extremo  tempore  imperator  apud  Mantineam 
cum  acie  instructa  audacius  Instaret  hostibus,  cognitus  a 
Lacedaemonils,  quod  in  unius  pernicie  eius  patriae  sitam 
putabant   saliitem,  universi  in  unum   impetum  fecerunt 

33  neque  prius  abscesserunt,  quam  magna  caede  edita  mul- 
tisque  occisis  fortissime  ipsum  Epammondam  pugnantem, 
sparo  eminus  percussum,  concidere  viderunt.  Huius  casu 
aliquantum  retardati  sunt  Boeoti,  neque  tamen  prius 
pugna   excesserunt   quam   repugnantes   profligarunt.  At 

35  Epaminondas,  cum  animadverteret  mortiferum  se  vulnus 
accepisse  simulque,  si  ferrum,  quod  ex  hastili  in  corpore 
remanserat,  extraxisset,  animam  statim  emissurum,  usque 
eo  retinuit,  quoad  renuntiatum  est  vicisse  Boeotos.  Id 
postquam  audivit,  aSatis,"  inquit,  "vixi;   invictus  enim 

20  morior."    Tum  ferro  extracto  confestim  exanimatus  est. 

X.  Hic  uxorem  numquam  duxit.  In  quo  cum  rep- 
rehenderetur  a  Pelopida,  qui  filium  habebat  mfamem, 
maleque  eum  in  eo  patriae  consulere  dlceret,  quod 
Hberos   non  relinqueret,  "  Vide,"  inquit,  "  ne   tu  peius 

25  consulas,  qui  talem  ex  te  natum  relicturus  sis.  Neque 
vero  stirps  potest  mihi  deesse ;  namque  ex  me  natam 
relinquo  pugnam  Leuctricam,  quae  non  modo  mihi 
superstes,  sed  etiam  immortalis  sit  necesse  est."  Quo 
tempore  duce   Pelopida   exsules   Thebas   occuparunt  et 

30  praesidium  Lacedaemoniorum  ex  arce  expulefunt,  Epa- 
minondas,  quam  diu  facta  est  caedes  civium,  domo  se 
tenuit,  quod  neque  defendere  malos  volebat  neque  im- 

pugnare,  ne  manus  suorum  sanguine  cruentaret ;  namque 
omnem  civilem  victoriam  funestam  putabat.  Idem,  post- 
quam  apud  Cadmeam  cum  Lacedaemoniis  pugnari  coep- 
tum  est,  in  primis  stetit. 

Hiiius  de  virtutibus  vitaque  satis  erit  dictum,  si  hoc  5 
unum  adiunxero,  quod  nemo  Ibit  infitias,  Thebas  et  ante 
Epaminondam  natum  et  post  eiusdem  interitum  perpetuo 
alieno  paruisse  imperio,  contra  ea,  quam  diu  ille  praefuerit 
rei  publicae,  caput  fuisse  totius  Graeciae.  Ex  quo  intel- 
legi  potest  unum  hominem  pluris  quam  civitatem  fuisse.  10 


XVI.  PELOPIDAS. 


I.  Pelopidas  Thebanus,  magis  historicls  quam  vulgo 
notus.  Cuius  de  virtutibus  dubito  quem  ad  modum  ex- 
ponam,  quod  vereor,  si  res  explicare  incipiam,  ne  non 
vltam  eius  enarrare,  sed  historiam  videar  scribere ;  sln 

5  tantum  modo  summas  attigero,  ne  rudibus  Graecarum  lit- 
terarum  minus  dilucide  appareat,  quantus  fuerit  ille  vir. 
Itaque  utrique  rei  occurram,  quantum  potuero,  et  mede- 
bor  cum  satietatT  tum  Tgnorantiae  lectorum. 

Phoebidas    Lacedaemonius   cum   exercitum  Olynthum 

io  duceret  iterque  per  Thebas  faceret,  arcem  oppidi,  quae 
Cadmea  nominatur,  occupavit  impulsu  paucorum  Theba- 
norum,  qui  adversariae  factionl  quo  facilius  resisterent, 
Laconum  rebus  studebant,  idque  suo  privato,  non  publico 
fecit  consilio.    Quo  facto  eum  Lacedaemonii  ab  exercitu 

15  removerunt  pecuniaque  multarunt,  neque  eo  magis  arcem 
Thebams  reddiderunt,  quod  susceptis  inimicitiis  satius 
ducebant  eos  obsideri  quam  liberari ;  nam  post  Pelopon- 
nesium  bellum  Athenasque  devictas  cum  Thebanis  sibi 
rem  esse  existimabant  et  eos  esse  solos,  qui  adversus  se 

20  sistere  auderent.  Hac  mente  amicis  suis  summas  potes- 
tates  dederant  alteriusque  factionis  principes  partim  inter- 
f  ecerant,  alios  in  exsilium  eiecerant ;  in  quibus  Pelopidas 
hic,  de  quo  scribere  exorsl  sumus,  pulsus  patria  carebat. 

II.  Hl  omnes  fere  Athenas  se  contulerant,  non  quo 
25  sequerentur  otium,  sed  ut,  quem  ex  proximo  locum  fors 

obtulisset,  eo  patriam  recuperare  nlterentur.  Itaque  cum 
tempus   esset   vlsum  rel  gerendae,  communiter  cum  eis 

qui  Thebls  idem  sentiebant,  diem  delegerunt  ad  inimicos 
opprimendos  civitatemque  liberandam  eum  quo  maximl 
magistratus  simul  consuerant  epulari.  Magnae  saepe  res 
non  ita  magnls  copils  sunt  gestae,  sed  profecto  numquam 
tam  ab  tenul  initio  tantae  opes  sunt  profllgatae ;  nam  5 
duodecim  adulescentuli  coierunt  ex  eis,  qul  exsilio  erant 
multati,  cum  omnino  non  essent  amplius  centum,  qul 
tanto  se  offerrent  periculo.  Qua  paucitate  perculsa  est 
Lacedaemoniorum  potentia.  II  enim  non  magis  adver- 
sariorum  factionl  quam  Spartanls  eo  tempore  bellum  10 
intulerunt,  qul  principes  erant  totlus  Graeciae ;  quorum 
imperil  maiestas,  neque  ita  multo  post,  Leuctrica  pugna 
ab  hoc  initio  perculsa  concidit.  Illl  igitur  duodecim, 
quorum  dux  erat  Pelopidas,  cum  Athenis  interdiu  exls- 
sent,  ut  vesperascente  caelo  Thebas  possent  pervenlre,  15 
cum  canibus  venaticls  exierunt,  retia  ferentes,  vestitu 
agrestl,  quo  minore  susplcione  facerent  iter.  Qul  cum 
tempore  ipso  quo  studerant  pervenissent,  domum  Cha- 
ronis  deverterunt,  a  quo  et  tempus  et  dies  erat  datus. 

III.  Hoc  loco  libet  interponere,  etsl  seiurictum  ab  re  20 
proposita  est,  nimia  flducia  quantae  calamitatl  soleat  esse. 
Nam  magistratuum  Thebanorum  statim  ad  aures  pervenit 
exsules  in  urbem  venisse.    Id  illl  vlno  epulisque  deditl 
usque  eo  despexerunt,  ut  ne  quaerere  quidem  de  tanta 
re  laborarint.    Accessit  quod  etiam  magis  aperiret  eorum  25 
dementiam.    Adlata  est  enim  epistula  Athenls  ab  Archlno 
unl  ex  eis,  Archiae,  qul  tum  maximum  magistratum  Thebis 
obtinebat,  in  qua  omnia  de  profectione  eorum  perscrlpta 
erant.    Quae  cum  iam  accubantl  in  convivio  esset  data, 
slcut  erat  slgnata,  sub  pulvlnum  subiciens,  "  In  crastinum,"  30 
inquit,  "  differo  res  serias."    At  illi  omnes,  cum  iam  nox 
processisset,  vlnolentl  ab  exsulibus  duce   Pelopida  sunt 

interfecti.  Quibus  rebus  confectis,  vulgo  ad  arrna  Hberta- 
temque  vocato,  non  solum  qui  in  urbe  erant,  sed  etiam 
undique  ex  agris  concurrerunt,  praesidium  Lacedaemoni- 
orum  ex  arce  pepulerunt,  patriam  obsidione  Hberarunt, 
5  auctores  Cadmeae  occupandae  partim  occiderunt,  partim 
in  exsilium  eiecerunt. 

IV.  Hoc  tam  turbido  tempore,  sicut  supra  docuimus, 
Epammondas,  quoad  cum  civibus  dimicatum  est,  domi 
quietus  fuit.     Itaque  haec   liberatarum   Thebarum  pro- 

io  pria  laus  est  Pelopidae,  ceterae  fere  communes  cum 
EpamTnonda.  Namque  Leuctrica  piigna  imperatore  Epa- 
minonda  hric  fuit  dux  delectae  manus,  quae  prima  pha- 
langem  prostravit  Laconum.  Omnibus  praeterea  periculis 
eius    adfuit  —  sicut,    Spartam    cum    oppugnavit,  alterum 

15  tenuit  cornu  —  quoque  Messena  celerius  restitueretur,  le- 
gatus  in  Persas  est  profectus.  Denique  haec  fuit  altera 
persona  Thebis,  sed  tamen  secunda  ita,  ut  proxima  esset 
Epammondae. 

V.  ConfTictatus  autem  est  etiam  adversa  fortuna.  Nam 
20  et  initio,  sicut  ostendimus,  exsul  patria  caruit   et,  cum 

Thessaliam  in  potestatem  Thebanorum  cuperet  redigere 
legationisque  iure  satis  tectum  se  arbitraretur,  quod  apud 
omnes  gentes  sanctum  esse  consuesset,  a  tyranno  Alexan- 
dro  Pheraeo  simul  cum  Ismenia  comprehensus  in  vincla 

25  coniectus  est.  Hunc  Epaminondas  recuperavit,  bello  per- 
sequens  Alexandrum.  Post  id  factum  numquam  animo 
placari  potuit  in  eum,  a  quo  erat  violatus.  Itaque  per- 
suasit  Thebams  ut  subsidio  Thessaliae  proficiscerentur 
tyrannosque  eius  expellerent.    Cuius  belli  cum  ei  summa 

30  esset  data  eoque  cum  exercitu  profectus  esset,  non  du- 
bitavit,  simul  ac  conspexit  hostem,  confligere.  In  quo 
proelio  Alexandrum  ut  animadvertit,  incensus  Ira  equum 

in  eum  concitavit  proculque  dTgressus  a  suis  coniectu 
telorum  confossus  concidit.  Atque  hoc  secunda  victoria 
accidit;  nam  iam  inclinatae  erant  tyrannorum  copiae. 
Quo  facto  omnes  Thessaliae  civitates  interfectum  Pelo- 
pidam  coronis  aureis  et  statuis  aeneis  liberosque  eius  5 
multo  agro  donarunt. 


XVII.  AGESILAUS. 


I.  Agesilaus  Lacedaemonius  cum  a  ceteris  scriptoribus 
tum  eximie  a  Xenophonte  Socratico  conlaudatus  est ;  eo 
enim  iisus  est  familiarissime. 

Hic  primum  de  regno  cum  Ledtychide,  fratris  filio, 
5  habuit  contentionem.  Mos  erat  enim  Lacedaemoniis  a 
maioribus  traditus,  ut  binos  haberent  semper  reges,  no- 
mine  magis  quam  imperio,  ex  duabus  familhs  Procli  et 
Eurysthenis,  quT  principes  ex  progenie  Herculis  Spartae 
reges    fuerunt.      Horum    ex   altera   in   alterius  familiae 

io  locum  fieri  non  licebat ;  ita  suum  utraque  retinebat 
ordinem.  Primum  ratio  habebatur,  qui  maximus  natu 
esset  ex  Hberis  eius,  qui  regnans  decessisset ;  sm  is  virile 
secus  non  reliquisset,  tum  deligebatur,  qui  proximus  esset 
propinquitate.     Mortuus   erat  Agis   rex,  frater  Agesilai; 

15  filium  reliquerat  Leotychidem.  Quem  ille  natum  non 
agnorat,  eundem  moriens  suum  esse  dlxerat.  Is  de 
honore  regni  cum  Agesilao,  patruo  suo,  contendit  neque 
id  quod  petivit  consecutus  est ;  nam  Lysandro  suff- 
ragante,   homine,   ut   ostendimus    supra,  factioso    et  iis 

20  temporibus  potente,  Agesilaus  antelatus  est. 

II.  Hic  simul  atque  imperh  potitus  est,  persuasit  Lace- 
daemonhs  ut  cum  exercitu  se  mitterent  in  Asiam  bellumque 
regi  facerent,  docens  satius  esse  in  Asia  quam  in  Europa 
dimicari.     Namque  fama  exierat  Artaxerxen  comparare 

25  classes  pedestresque  exercitus,  quos  in  Graeciam  mitteret. 
Data  potestate  tanta  celeritate  usus  est,  ut  prius  in  Asiam 
cum  cophs  pervenerit  quam  regh  satrapae  eum  scirent 

profectum.  Quo  factum  est  ut  omnes  imparatos  impru- 
dentesque  offenderet.  Id  ut  cognovit  Tissaphernes,  qui 
summum  imperium  tum  inter  praefectos  habebat  regios, 
indutias  a  Lacone  petTvit,  simulans  se  dare  operam,  ut 
Lacedaemonils  cum  rege  convemret,  re  autem  vera  ad  5 
copias  comparandas,  easque  impe.travit  trimenstres.  Iura- 
vit  autem  uterque  se  sine  dolo  indutias  conservaturum. 

In  qua  pactione  summa  fide  mansit  Agesilaus,  contra 
ea  Tissaphernes  nihil  aliud  quam  bellum  comparavit.  Id 
etsi  sentiebat  Laco,  tamen  iusiurandum  servabat  mul-  10 
tumque  in  eo  se  consequi  dicebat,  quod  Tissaphernes 
periurio  suo  et  homines  suis  rebus  abalienaret  et  deos 
sibi  Tratos  redderet,  se  autem  conservata  religione  con- 
firmare  exercitum,  cum  animadverteret  deum  numen 
facere  secum,  hominesque  sibi  conciliare  amiciores,  quod  15 
eis  studere  consuessent,  quos  conservare  fidem  viderent. 

III.  Postquam  indutiarum  praeteriit  dies,  barbarus  non 
dubitans,  quod  ipsius  erant  plurima  domicilia  in  Caria  et 
ea  regio  eis  temporibus  multo  putabatur  locupletissima,  eo 
potissimum  hostes  impetum  facturos,  omnes  suas  copias  20 
eo  contraxerat.  At  Agesilaus  in  Phrygiam  se  convertit 
eamque  prius  depopulatus  est,  quam  Tissaphernes  usquam 
se  moveret. 

Magna  praeda  militibus  locupletatis  Ephesum  hiematum 
exercitum  reduxit  atque  ibi  ofiicinis  armorum  institutis  25 
magna  industria  bellum  apparavit.  Et  quo  studiosius 
armarentur  insigniusque  ornarentur,  praemia  proposuit, 
quibus  donarentur,  quorum  egregia  in  ea  re  fuisset  in- 
dustria.  Fecit  idem  in  exercitationum  generibus,  ut,  qui 
ceteris  praestitissent,  eos  magnis  adficeret  muneribus.  30 
His  igitur  rebus  effecit  ut  et  ornatissimum  et  exercita- 
tissimum   haberet   exercitum.     Huic  cum  tempus  esset 

vistim  copias  extrahere  ex  hibernaculis,  vidit,  si  quo  esset 
iter  facturus  palam  pronuntiasset,  hostes  non  credituros 
aliasque  regiones  praesidils  occupaturos  neque  dubitaturos 
aliud  eum  facturum  ac  pronuntiasset.  Itaque  cum  ille 
5  Sardis  iturum  se  dlxisset,  Tissaphernes  eandem  Cariam 
defendendam  putavit.  In  quo  cum  eum  opmio  fefellisset 
victumque  se  vidisset  consilio,  sero  suis  praesidio  profectus 
est;  nam  cum  illo  venisset,  iam  Agesilaus  multis  locis 
expugnatis  magna  erat  praeda  potitus.    Laco  autem  cum 

io  videret  hostes  equitatu  superare,  numquam  in  campo  sui 
fecit  potestatem  et  eis  locis  manum  conseruit,  quibus  plus 
pedestres  copiae  valerent.  Pepulit  ergo,  quotienscumque 
congressus  est,  multo  maiores  adversariorum  copias  et 
sic   in  Asia  versatus   est,   ut   omnium   opinione  vlctor 

15  duceretur. 

IV.  Hic  cum  iam  animo  meditaretur  proficisci  in 
Persas  et  ipsum  regem  adoriri,  nuntius  ei  domo  venit 
ephororum  missu,  bellum  Athenienses  et  Boeotos  indixisse 
Lacedaemoniis :  qua  re  venire  ne  dubitaret.    In  hoc  non 

20  minus  eius  pietas  suspicienda  est  quam  virtus  bellica ; 
qui  cum  victori  praeesset  exercitui  maximamque  haberet 
fiduciam  regni  Persarum  potiundi,  tanta  modestia  dicto 
audiens  fuit  iussis  absentium  magistratuum,  ut  si  privatus 
in  comitio  esset  Spartae.    Cuius  exemplum  utinam  im- 

25  peratores  nostri  sequi  voluissent  !  Sed  illuc  redeamus. 
Agesilaus  opulentissimo  regno  praeposuit  bonam  existi- 
mationem  multoque  gloriosius  duxit,  si  Institutis  patriae 
paruisset,  quam  si  bello  superasset  Asiam.  Hac  igitur 
mente    Hellespontum   copias   traiecit   tantaque  usus  est 

30  celeritate,  ut,  quod  iter  Xerxes  anno  vertente  confecerat, 
hic  transierit  triginta  diebus.  Cum  iam  haud  ita  longe 
abesset  a  Peloponneso,  obsistere  ei  conati  sunt  Atheni- 

enses  et  Boeoti  ceterlque  eorum  socii  apud  Coroneam ; 
quos  omnes  gravi  proelio  vicit.  Huius  victoriae  vel 
maxima  fuit  laus,  quod,  cum  plerique  ex  fuga  se  in  tem- 
plum  Minervae  coniecissent  quaerereturque  ab  eo,  quid 
els  vellet  fieri,  etsi  aliquot  vulnera  acceperat  eo  proelio  5 
et  Iratus  videbatur  omnibus,  qui  adversus  arma  tulerant, 
tamen  antetulit  irae  religionem  et  eos  vetuit  violari. 

Neque  vero  hoc  solum  in  Graecia  fecit,  ut  templa 
deorum  sancta  haberet,  sed  etiam  apud  barbaros  summa 
religione  omnia  simulacra  arasque  conservavit.  Itaque  10 
praedicabat  mlrari  se,  non  sacrilegorum  numero  haberi 
qui  supplicibus  deorum  nocuissent,  aut  non  gravioribus 
poenis  adfici  qui  religionem  minuerent,  quam  qui  fana 
spoliarent. 

V.  Post  hoc  proelium  conlatum  omne  bellum  est  circa  15 
Corinthum  ideoque  Corinthium  est  appellatum.  Hic  cum 
una  pugna  decem  milia  hostium  Agesilao  duce  cecidis- 
sent  eoque  facto  opes  adversariorum  debilitatae  vide- 
rentur,  tantum  afuit  ab  msolentia  gloriae,  ut  commiseratus 
sit  fortunam  Graeciae,  quod  tam  multi  a  se  victi  vitio  20 
adversariorum  concidissent :  namque  illa  multitudine,  sl 
sana  mens  esset,  Graeciae  supplicium  Persas  dare  potu- 
isse.    Idem  cum  adversarios  intra  moenia  compulisset  et 

ut  Corinthum  oppugnaret  multi  hortarentur,  negavit  id 
suae  virtuti  convemre  :  se  enim  eum  esse  qui  ad  officium  25 
peccantes  redire  cogeret,  non  qui  urbes  nobilissimas  ex- 
pugnaret  Graeciae.  "  Nam  si,"  inquit,  "  eos  exstinguere 
voluerimus,  qui  nobiscum  adversus  barbaros  steterunt, 
nosmet  ipsi  nos  expugnaverimus  illls  quiescentibus.  Quo 
facto  sine  negotio,  cum  voiuerint,  nos  oppriment."  30 

VI.  Interim  accidit  illa  calamitas  apud  Leuctra  Lace- 
daemoniis.    Quo  ne  proficisceretur,  cum  a  plerlsque  ad 

exeundum  impelleretur,  ut  si  de  exitu  divinaret,  excusavit 
senectutem.  Idem,  cum  Epaminondas  Spartam  oppugna- 
ret  essetque  sine  muris  oppidum,  talem  se  imperatorem 
praebuit,  ut  eo  tempore  omnibus  apparuerit,  nisi  ille 
5  fuisset,  Spartam  futuram  non  fuisse.  In  quo  quidem  dis- 
crimine  celeritas  eius  consilii  saluti  fuit  universis.  Nam 
cum  quidam  adulescentuli  hostium  adventu  perterriti  ad 
Thebanos  transfugere  vellent  et  locum  extra  urbem  editum 
cepissent,  Agesilaus,  qui  perniciosissimum  fore  videret,  si 

io  animadversum  esset  quemquam  ad  hostes  transfugere 
conari,  cum  suis  eo  venit  atque,  ut  si  bono  animo  fecis- 
sent,  laudavit  consilium  eorum,  quod  eum  locum  occu- 
passent ;  id  se  quoque  fieri  debere  animadvertisse.  Sic 
adulescentes  simulata  laudatione  recuperavit  et  adiunctis 

15  de  suis  comitibus  locum  tutum  reliquit.  Namque  illi 
adiecto  numero  eorum,  qui  expertes  erant  consilii  com- 
movere  se  non  sunt  ausi  eoque  libentius,  quod  latere 
arbitrabantur  quae  cogitaverant. 

VII.  Sine  dubio  post   Leuctricam   piignam  Lacedae- 

20  monil  se  numquam  refecerunt  neque  pristinum  imperium 
recuperarunt,  cum  interim  numquam  Agesilaus  destitit 
quibuscumque  rebus  posset  patriam  iuvare.  Nam  cum 
praecipue  Lacedaemonii  indigerent  pecunia,  ille  omnibus 
qui  a  rege  def  ecerant  praesidio  fuit ;   a  quibus  magna 

25  donatus  pecunia  patriam  sublevavit.  Atque  in  hoc  illud 
imprimis  fuit  admirabile,  cum  maxima  munera  ei  ab 
regibus  ac  dynastis  civitatibusque  conferrentur,  quod  nihil 
umquam  domum  suam  contulit,  nihil  de  victu,  nihil  de 
vestitu  Laconum  mutavit.    Domo  eadem  fuit  contentus, 

30  qua  Eurysthenes,  progenitor  maiorum  suorum,  fuerat 
usus ;  quam  qui"  intrarat,  nullum  signum  libidinis,  nullum 
luxuriae  videre  poterat,  contra  ea  plurima  patientiae  atque 

abstinentiae.      Sic  enim  erat  instructa,  ut  in   nulla  re 
differret  a  cuiusvis  inopis  atque  privati. 

VIII.  Atque  hic  tantus  vir  ut  naturam  fautricem  ha- 
buerat  in  tribuendis  animi  virtutibus,  sic  malencam  nactus 
est  in  corpore  fingendo ;  nam  et  statura  fuit  humili  et  5 
corpore  exigud  et  claudus  altero  pede.    Quae  res  etiam 
nonniillam  adferebat  deformitatem,  atque  ignoti,  faciem 
eius  cum  intuerentur,  contemnebant ;  qui  autem  virtutes 
noverant,  non   poterant    admirari   satis.     Quod   ei  usu 
venit,  cum  annorum  octoginta  subsidio  Tacho  in  Aegyp-  10 
tum  missus  esset  et  in  acta  cum  suis  accubuisset  sine 
ullo  tecto  statumque  haberet  tale,  ut  terra  tecta  esset 
stramentis  neque  huc  amplius  quam  pellis  esset  iniecta, 
eodem  quo  comites  omnes  vestitu  humili  atque  obsoleto, 
ut  eorum  ornatus  non  modo  in  eis  regem  neminem  sig-  15 
nificaret,  sed  homines  esse  non  beatissimos  suspicionem 
praeberet.    Huius  de  adventu  fama  cum  ad  regios  esset 
perlata,  celeriter  munera  eo  cuiusque  generis  sunt  adlata. 
His  quaerentibus  Agesilaum  vix  fides  facta  est,  unum  esse 
ex  eis  qui  tum  accubabant.    Qui  cum  regis  verbis  quae  20 
attulerant  dedissent,  ille  praeter  vitulmam  et  eius  modi 
genera  obsonii,  quae  praesens  tempus  desiderabat,  nihil 
accepit  •  unguenta,  coronas  secundamque  mensam  servis 
dispertiit,  cetera  referri  iussit.     Quo  facto  eum  barbari 
magis  etiam  contempserunt,  quod  eum  ignorantia  bona-  25 
rum  rerum  vilia  potissimum  sumpsisse  arbitrabantur. 

Hic  cum  ex  Aegypto  reverteretur,  donatus  a  rege  Nec- 
tanabide  ducentis  viginti  talentis,  quae  ille  muneri  populo 
suo  daret,  venissetque  in  portum,  qui  Menelai  vocatur, 
iacens  inter  Cyrenas  et  Aegyptum,  in  morbum  implicitus  30 
decessit.  Ibi  eum  amici,  quo  Spartam  facilius  perferre 
possent,  quod  mel  non  habebant,  cera  circumfuderunt 
atque  ita  domum  rettulerunt. 


XVIII.  EUMENES. 


I.  Eumenes  Cardianus.  Huius  si  virtuti  par  data  esset 
fortuna,  non  ille  quidem  maior  exstitisset  —  quod  magnos 
homines  virtute  metimur,  non  fortuna —  sed  multo  in- 
lustrior  atque  etiam  honoratior.     Nam  cum  aetas  eius 

5  incidisset  in  ea  tempora,  quibus  Macedones  fldrerent, 
multum  ei  detraxit  inter  eos  viventl,  quod  alienae  erat 
civitatis,  neque  aliud  huic  defuit  quam  generosa  stirps. 
Etsi  enim  domestico  summo  genere  erat,  tamen  Mace- 
dones  eum  sibi  aliquando  antepom  indigne  ferebant,  neque 

io  tamen  non  patiebantur ;  vincebat  enim  omnes  cura,  vigi- 
lantia,  patientia,  calliditate  et  celeritate  ingenii. 

Hic  peradulescentulus  ad  amicitiam  accessit  Philippi, 
Amyntae  filii,  brevlque  tempore  in  intimam  pervenit  fa- 
miliaritatem ;  fulgebat  enim  iam  in  adulescentulo  indoles 

15  virtutis.  Itaque  eum  habuit  ad  manum  scribae  loco, 
quod  multo  apud  Graios  honorificentius  est  quam  apud 
Romanos.  Namque  apud  nos,  re  vera  sicut  sunt,  mer- 
cennarh  scribae  existimantur ;  at  apud  illos  e  contrario 
nemo  ad  id  officium  admittitur  nisi  honesto  loco,  et  fide 

20  et  industria  cognita,  quod  necesse  est  omnium  consilio- 
rum  eum  esse  participem.  Hunc  locum  tenuit  amicitiae 
apud  Philippum  annos  septem.  Illo  interfecto  eodem 
gradu  fuit  apud  Alexandrum  annos  tredecim.  Novissimo 
tempore  praefuit  etiam  alterae  equitum  alae,  quae  He- 

25  taerice  appellabatur.  Utrique  autem  in  consilio  semper 
adfuit  et  omnium  rerum  habitus  est  particeps. 

II.  Alexandro   Babylone   mortuo,  cum   regna  singulis 

familiaribus  dispertirentur  et  sumraa  tradita  esset  tuenda 
eidem,  cui  Alexander  moriens  anulum  suum  dederat, 
Perdiccae  —  ex  quo  omnes  coniecerant  eum  regnum  ei 
commisisse,  quoad  Hberi  eius  in  suam  tutelam  pervenis- 
sent;  aberat  enim  Crateros  et  Antipater,  qui  antecedere  5 
hunc  videbantur ;  mortuus  erat  Hephaestio,  quem  unum 
Alexander,  quod  facile  intellegl  posset,  plurimi  fecerat  — 
hoc  tempore  data  est  Eumeni  Cappadocia  sive  potius 
dicta;  nam  tum  in  hostium  erat  potestate.  Hunc  sibi 
Perdiccas  adiunxerat  magno  studio,  quod  in  homine  10 
fidem  et  industriam  magnam  videbat,  non  dubitans,  si 
eum  pellexisset,  magno  usui  fore  sibi  in  eis  rebus  quas 
apparabat.  Cogitabat  enim,  quod  fere  omnes  in'  magnis 
imperiis  concupiscunt,  omnium  partes  corripere  atque 
complecti.  Neque  vero  hoc  ille  solus  fecit,  sed  ceteri  15 
quoque  omnes,  qui  Alexandri  fuerant  amici.  Primus  Le- 
onnatus  Macedoniam  praeoccupare  destinavit.  Is  multis 
magmsque  pollicitationibus  persuadere  Eumeni  studuit,  ut 
Perdiccam  desereret  ac  secum  faceret  societatem.  Cum 
perducere  eum  non  posset,  interficere  conatus  est,  et  20 
fecisset,  nisi  ille  clam  noctu  ex  praesidiis  eius  eflugisset. 

III.  Interim  conflata  sunt  illa  bella,  quae  ad  inter- 
necionem  post  Alexandri  mortem  gesta  sunt,  omnesque 
concurrerunt  ad  Perdiccam  opprimendum.  Quem  etsi 
infirmum  videbat,  quod  unus  omnibus  resistere  cogebatur,  25 
tamen  amicum  non  deseruit  neque  salutis  quam  fidei  fuit 
cupidior.  Praefecerat  hunc  Perdiccas  ei  parti  Asiae, 
quae  inter  Taurum  montem  iacet  atque  Hellespontum, 
et  illum  unum  opposuerat  Europaeis  adversarhs ;  ipse 
Aegyptum  oppugnatum  adversus  Ptolemaeum  erat  profec-  30 
tus.  Eumenes  cum  neque  magnas  copias  neque  firmas 
haberet,  quod  et  inexercitatae  et  non  multo  ante  erant 

contractae,  adventare  autem  dicerentur  Hellespontumque 
translsse  Antipater  et  Crateros  magno  cum  exercitu  Mace- 
donum,  viri  cum  claritate  tum  usu  belli  praestantes — 
Macedones  vero  milites  ea  tum  erant  fama,  qua  nunc 
5  Romanl  feruntur;  etenim  semper  habiti  sunt  fortissiml, 
qul  summl  imperil  potlrentur  —  Eumenes  intellegebat,  si 
copiae  suae  cognossent  adversus  quos  ducerentur,  non 
modo  non  ituras,  sed  simul  cum  nuntio  dilapsuras. 

Itaque   hoc   ei  visum   est   prudentissimum,  ut  deviis 

io  itineribus  milites  duceret,  in  quibus  vera  audire  non  pos- 
sent,  et  eis  persuaderet  se  contra  quosdam  barbaros 
proficisci.  Atque  tenuit  hoc  propositum  et  prius  in  aciem 
exercitum  eduxit  proeliumque  commisit,  quam  milites  sui 
scirent,  cum  quibus  arma  conferrent.    EfTecit  etiam  illud 

15  locorum  praeoccupatione,  ut  equitatu  potius  dimicaret, 
quo  plus  valebat,  quam  peditatu,  quo  erat  deterior. 

IV.  Quorum  acerrimo  concursu  cum  magnam  partem 
diei  esset  pugnatum,  cadit  Crateros  dux  et  Neoptolemus, 
qui  secundum  locum  imperii  tenebat.    Cum  hoc  concur- 

20  rit  ipse  Eumenes.  Qui  cum  inter  se  complexi  in  terram 
ex  equis  decidissent,  ut  facile  intellegi  possent  inimica 
mente  contendisse  animoque  magis  etiam  pugnasse  quam 
corpore,  non  prius  distractl  sunt  quam  alterum  anima 
relinqueret.    Ab  hoc  aliquot  plagls  Eumenes  vulneratur, 

25  neque  eo  magis  ex  proelio  excessit,  sed  acrius  hostes 
institit.  Hlc  equitibus  profllgatls,  interfecto  duce  Cratero, 
multls  praeterea  et  maxime  nobilibus  captls  pedester 
exercitus,  quod  in  ea  loca  erat  deductus  ut  invito 
Eumene  elabl  non  posset,  pacem  ab  eo  petiit.  Quam 

30  cum  impetrasset,  in  fide  non  mansit  et  se,  simul  ac  potuit, 
ad  Antipatrum  recepit.  Eumenes  Craterum  ex  acie  se- 
mivlvum  elatum  recreare  studuit ;   cum  id  non  posset, 

pro  hominis  dlgnitate  proque  pristina  amlcitia —  namque 
illo  usus  erat  Alexandro  vlvo  familiariter  —  amplo  funere 
extulit  ossaque  in  Macedoniam  uxori  eius  ac  Hberis 
remlsit. 

V.  Haec  dum  apud  Hellespontum  geruntur,  Perdiccas  5 
apud  Nilum  frumen  interficitur  a  Seleuco  et  Antigene, 
rerumque  summa  ad  x<\ntipatrum  defertur.    Hlc  qui  non 
deseruerant,  exercitu  sufFragium  ferente  capitis  absentes 
damnantur,  in   eis  Eumenes.     Hac  ille  perculsus  plaga 
noh  succubuit  neque  eo  setius  bellum  administravit.    Sed  10 
exiles  res  animi  magnitudinem,  etsi  non  frangebant,  ta- 
men  minuebant.    Hunc  persequens  Antigonus,  cum  omni 
genere  copiarum  abundaret,  saepe  in  itineribus  vexabatur, 
neque  umquam  ad  manum  accedere  licebat  nisi  els  locis, 
quibus  paucl  multls  possent  resistere.    Sed  extremo  tem-  15 
pore,  cum  consilio  capl  non  posset,  multitudine  circumi- 
tus  est.     Hinc  tamen  multis  suls  amlssls  se  expedlvit  et 
in  castellum  Phrygiae,  quod  Nora  appellatur,  confugit. 
In  quo  cum  circumsederetur  et  vereretur  ne  uno  loco 
manens  equos  mllitares  perderet,  quod  spatium  non  esset  20 
agitandi,  callidum  fuit  eius  inventum,  quem  ad  modum 
stans  iumentum  concalfierl  exercerlque  posset,  quo  liben- 
tius  et  cibo  uteretur  et  a  corporis  motu  non  removeretur. 
Substringebat  caput  loro  altius  quam  ut  prioribus  pedibus 
plene   terram   posset   attingere,  deinde    post   verberibus  25 
cogebat  exsultare  et  calces  remittere ;   qul   motus  non 
minus  sudorem  excutiebat,  quam  sl  in  spatio  decurreret. 
Quo  factum  est,  quod  omnibus  mlrabile   est  vlsum,  ut 
aeque  nitida  iumenta  ex  castello  educeret,  cum  complures 
menses  in  obsidione  fuisset,  ac  sl  in  campestribus  ea  locls  30 
habuisset.     In   hac   conclusione,  quotienscumque  voluit, 
apparatum   et   munitiones   Antigonl  alias  incendit,  alias 

disiecit.  Tenuit  autem  se  uno  loco  quam  diu  hiems  fuit, 
quod  castra  sub  dlvo  habere  non  poterat.  Ver  appro- 
pinqjiabat;  simulata  deditione,  dum  de  condicionibus, 
tractat,  praefectis  Antigoni  imposuit  seque  ac  suos  omnes 

5  extraxit  incolumes. 

VI.  Ad  hunc  Olympias,  mater  quae  fuerat  Alexandri, 
cum  litteras  et  nuntios  mlsisset  in  Asiam  consultum, 
utrum  repetitum  iret  Macedoniam  —  nam  tum  in  Epiro 
habitabat  —  et  siias  res  occuparet,  huic  ille  primum  suasit 

io  ne  se  moveret  et  exspectaret,  quoad  Alexandri  filius 
regnum  adipisceretur ;  sin  aliqua  cupiditate  raperetur  in 
Macedoniam,  oblivisceretur  omnium  iniuriarum  et  in  ne- 
minem  acerbiore  uteretur  imperio.  Horum  illa  nihil 
f  ecit :  nam  et  in  Macedoniam  profecta  est  et  ibi  crude- 

15  lissime  se  gessit.  Petiit  autem  ab  Eumene  absente  ne 
pateretur  Philippi  domus  ac  familiae  inimicissimos  stir- 
pem  quoque  interimere,  ferretque  opem  Hberis  Alexandri. 
Quam  veniam  si  daret,  quam  primum  exercitus  pararet, 
quos  sibi  subsidio  adduceret.    Id  quo  facilius  faceret,  se 

20  omnibus  praefectis,  qui  in  officio  manebant,  misisse  litte- 
ras,  ut  ei  parerent  eiusque  consilhs  uterentur.  His  rebus 
Eumenes  permotus  satius  duxit,  si  ita  tulisset  fortuna, 
perire  bene  meritis  referentem  gratiam  quam  ingratum 
vivere. 

25  VII.  Itaque  copias  contraxit,  bellum  adversus  Antigo- 
num  comparavit.  Quod  una  erant  Macedones  complures 
nobiles,  in  eis  Peucestes,  qui  corporis  custos  fuerat  Ale- 
xandri,  tum  autem  obtinebat  Persidem,  et  Antigenes, 
cuius   sub   imperio   phalanx  erat  Macedonum,  invidiam 

30  verens  —  quam  tamen  effugere  non  potuit  —  si  potius  ipse 
alienigena  summi  imperii  potiretur  quam  aliquis  Mace- 
donum,  quorum  ibi  erat  multitudo,  in  principiis  Alexandri 

nomine  tabernaculum  statuit  in  eoque  sellam  auream 
cum  sceptro  ac  diademate  iussit  ponl  eoque  omnes 
cottldie  convenlre,  ut  ibi  de  summls  rebus  consilia  cape- 
rentur ;  credens  minore  se  invidia  fore,  sl  specie  imperil 
nominisque  simulatione  Alexandri  bellum  videretur  ad-  5 
ministrare.  Quod  effecit ;  nam  cum  non  ad  Eumenis 
principia,  sed  ad  regia  convemretur  atque  ibi  de  rebus 
deliberaretur,  quodam  modo  latebat,  cum  tamen  per  eum 
unum  gererentur  omnia. 

VIII.  Hic  in  Paraetacis  cum  Antigono  conflixit,  non  10 
acie  instructa,  sed   in   itinere,  eumque   male  acceptum 
in  Mediam  hiematum  coegit  redire.     Ipse  in  fmitima 
regione  Persidis  hiematum  copias  divisit,  non  ut  voluit, 
sed  ut  militum  cogebat  voluntas.    Namque  illa  phalanx 
Alexandri    Magni,    quae    Asiam    peragrarat   deviceratque  15 
Persas,  inveterata  cum   gloria   tum   etiam   licentia,  non 
parere    se    ducibus,  sed    imperare   postulabat,   ut  nunc 
veterani  faciunt  nostri.    Itaque  periculum  est  ne  faciant 
quod  illi  fecerunt,  sua  intemperantia  nimiaque  licentia  ut 
omnia  perdant  neque   minus  eos  cum  quibus  fecerint,  20 
quam  adversus  quos  steterint.    Quod  sl  quis  illorum  vete- 
ranorum  legat  facta,  paria  horum  cognoscat  neque  rem 
ullam  nisi  tempus  interesse  iudicet.    Sed  ad  illos  rever- 
tar.     Hiberna  sumpserant  non  ad   usum  belli,  sed  ad 
ipsorum  luxuriam,  longeque  inter  se  discesserant.    Hoc  25 
Antigonus  cum  comperisset  intellegeretque  se  parem  non 
esse  paratis  adversarils,  statuit  aliquid  sibi  consilil  novl 
esse  capiendum.    Duae  erant  viae  qua  ex  Medls,  ubi  ille 
hiemabat,  ad  adversariorum  hlbernacula  posset  pervenlri. 
Quarum  brevior  per  loca  deserta,  quae  nemo  incolebat  3° 
propter  aquae  inopiam,  ceterum  dierum  erat  fere  decem ; 
illa  autem,  qua  omnes  commeabant,  altero  tanto  longio- 

rem  habebat  anfractum,  sed  erat  c5piosa  omniumque 
rerum  abundans.  Hac  si  proficisceretur,  intellegebat  prius 
adversarios  rescituros  de  suo  adventu  quam  ipse  tertiam 
partem  confecisset  itineris  ;  sin  per  loca  sola  contende- 

5  ret,  sperabat  se  imprudentem  hostem  oppressurum. 

Ad  hanc  rem  conficiendam  imperavit  quam  plurimos 
utres  atque  etiam  culleos  comparari,  post  haec  pabulum, 
praeterea  cibaria  cocta  dierum  decem,  ut  quam  minime 
fieret  Ignis   in  castris.     Iter  quo  habeat   omnes  celat. 

io  Sic  paratus,  qua  constituerat  proficiscitur. 

IX.  Dimidium  fere  spatium  confecerat,  cum  ex  fumo 
castrorum  eius  suspicio  adlata  est  ad  Eumenem  hostem 
appropinquare.  Conveniunt  duces ;  quaeritur,  quid  opus 
sit    facto.     Intellegebant    omnes    tam    celeriter  copias 

15  ipsorum  contrahi  non  posse,  quam  Antigonus  adfuturus 
videbatur.  Hic  omnibus  titubantibus  et  de  rebus  summis 
desperantibus  Eumenes  ait,  si  celeritatem  velint  adhibere 
et  imperata  facere,  quod  ante  non  fecerint,  se  rem  ex- 
pediturum.     Nam  quod  diebus  quinque  hostis  transisse 

20  posset,  se  effecturum  ut  non  minus  totidem  dierum  spatio 
retardaretur ;  qua  re  circumirent,  suas  quisque  contraheret 
copias.  Ad  Antigoni  autem  refreriandum  impetum  tale 
capit  consilium.  Certos  mittit  homines  ad  infimos 
montes,    qui    obvii    erant    itineri    adversariorum,  eisque 

25  praecipit  ut  prima  nocte  quam  latissime  possint  ignes 
faciant  quam  maximos  atque  hos  secunda  vigilia  minu- 
ant,  tertia  perexiguos  reddant,  ut  adsimulata  castrorum 
consuetiidine  suspicionem  iniciant  hostibus  eis  locis  esse 
castra  ac  de  eorum  adventu  esse  praenuntiatum ;  idem- 

30  que  postera  nocte  faciant.  Quibus  imperatum  erat,  dili- 
genter  praeceptum  curant.  Antigonus  tenebris  obortis 
ignes  conspicatur ;  credit  de  suo  adventu  esse  auditum 

et  adversarios  illuc  suas  contraxisse  copias.  Mutat  con- 
silium  et,  quoniam  imprudentes  adoriri  non  posset,  flectit 
iter  suum  et  illum  anfractum  longiorem  copioske  viae 
capit  ibique  diem  unum  opperitur  ad  lassitudinem  se- 
dandam  militum  ac  reficienda  iumenta,  quo  integriore  5 
exercitu  decerneret. 

X.  Sic  Eumenes  callidum  imperatorem  vicit  consilio 
celeritatemque  impedivit  eius,  neque  tamen  multum  pro- 
fecit;  nam  invidia  ducum,  cum  quibus  erat,  perfidiaque 
Macedonum  veteranorum,  cum  superior  proelio  disces-  10 
sisset,  Antigono  est  deditus,  cum  exercitus  ei  ter  ante 
separatis  temporibus  iurasset  se  eum  defensurum  neque 
umquam  deserturum.  Sed  tanta  fuit  nonnullorum  virtutis 
obtrectatio,  ut  fidem  amittere  mallent  quam  eum  non 
perdere.  Atque  hunc  Antigonus,  cum  ei  fuisset  Infestissi-  15 
mus,  conservasset,  si  per  suos  esset  licitum,  quod  ab  nullo 

se  plus  adiuvari  posse  intellegebat  in  eis  rebus,  quas 
impendere  iam  apparebat  omnibus.  Imminebant  enim 
Seleucus,  Lysimachus,  Ptolemaeus,  opibus  iam  valentes, 
cum  quibus  ei  de  summis  rebus  erat  dimicandum.  Sed  20 
non  passi  sunt  ii  qui  circa  erant,  quod  videbant  Eumene 
recepto  omnes  prae  illo  parvi  futuros.  Ipse  autem 
Antigonus  adeo  erat  incensus,  ut  nisi  magna  spe  maxima- 
rum  rerum  leniri  non  posset. 

XI.  Itaque  cum  eum  in  custodiam  dedisset  et  prae-  25 
fectus  custodum  quaesisset,  quem  ad  modum  servari 
vellet,  aUt  acerrimum,"  inquit,  "leonem  aut  ferocissimum 
elephantum " ;  nondum  enim  statuerat,  conservaret  eum 
necne.  Veniebat  autem  ad  Eumenem  utrumque  genus 
hominum,  et  qui  propter  odium  fructum  oculis  ex  eius  30 
casu  capere  vellent,  et  qui  propter  veterem  amicitiam 
conloqui   consolarique   cuperent,  multi   etiam,  qui  eius 

formam  cognoscere  studebant,  qualis  esset  quem  tam  diu 
tamque  valde  timuissent,  cuius  in  pernicie  positam  spem 
habuissent  victoriae.  At  Eumenes,  cum  diutius  in  vinclis 
esset,  ait  Onomarcho,  penes  quem  summa  imperii  erat 
5  custodiae,  se  mirari  qua  re  iam  tertium  diem  sic  tenere- 
tur;  non  enim  hoc  convemre  Antigom  prudentiae,  ut  sic 
uteretur  devlcto ;  quin  aut  interflci  aut  missum  fieri 
iuberet.  Hic  cum  ferocius  Onomarcho  loqui  videretur, 
"Quid?    Tu,n  inquit,  "  animo  si  isto  eras,  cur  non  in 

io  proelio  cecidisti  potius  quam  in  potestatem  inimici 
vemres?"  Huic  Eumenes  "  Utinam  quidem  istud  evenis- 
set !  Sed  eo  non  accidit,  quod  numquam  cum  fortiore 
sum  congressus ;  non  enim  cum  quoquam  arma  contuli, 
quin  is  mihi  succubuerit."    Neque  id  erat  falsum ;  non 

15  enim  virtute  hostium,  sed  amicorum  perfldia  decidit.  .  .  . 
Nam  et  dignitate  fuit  honesta  et  vTribus  ad  laborem 
ferendum  firmis  neque  tam  magno  corpore  quam  figura 
venusta. 

XII.   De  hoc  Antigonus   cum  solus   constituere  non 
20  auderet,  ad  consilium  rettulit.     Hlc  cum  omnes  primo 
perturbati  admlrarentur  non  iam  de  eo  sumptum  esse 
supplicium,  a  quo  tot  annos  adeo  essent  male  habiti,  ut 
saepe  ad  desperationem  forent  adducti,  quique  maximos 
duces  interfecisset,  denique  in  quo  uno  tantum  esset,  ut, 
25  quoad  ille  viveret,  ipsi  securi  esse  non  possent,  interfecto 
nihil  habituri  negotii  essent ;   postremo,  si   illi  redderet 
salutem,  quaerebant,   quibus   amicis   esset   usurus :  sese 
enim  cum  Eumene  apud  eum  non  futuros.    Hic  cognita 
consilii  voluntate  tamen  usque  ad  septimum  diem  deli- 
30  berandi   sibi   spatium   reliquit.     Tum   autem,  cum  iam 
vereretur  ne  qua  seditio  exercitus  oreretur,  vetuit  quem- 
quam  ad  eum  admitti  et  cottldianum  victum  removeri 

iussit;  nam  negabat  se  ei  vim  adlaturum,  cui  aliquando 
fuisset  amicus.  Hic  tamen  non  amplius  quam  triduum 
fame  fatigatus,  cum  castra  moverentur,  insciente  Antigono 
iugulatus  est  a  custodibus. 

XIII.  Sic  Eumenes  annorum  qumque  et  quadraginta,  5 
cum  ab   anno   vicesimo,  uti   supra   ostendimus,  septem 
annos  Philippo  apparuisset,  tredecim   apud  Alexandrum 
eundem   locum   obtinuisset,  in  eis   unum   equitum  alae 
praefuisset,  post    autem    Alexandri    Magni   mortem  im- 
perator  exercitus  duxisset  summosque  duces  partim  rep-  10 
pulisset,  partim  interfecisset,  captus  non  Antigoni  virtute, 
sed  Macedonum  periurio  talem  habuit  exitum  vitae.  In 
quo  quanta  omnium  fuerit  opinio  eorum,  qui  post  Alexan- 
drum    Magnum    reges   sunt   appellati,  ex   hoc  facillime 
potest  iudicari,  quod,  quorum  nemo   Eumene   vivo   rex  15 
appellatus  est,  sed  praefectus,  eidem  post  huius  occasum 
statim    regium    ornatum    nomenque    sumpserunt  neque, 
quod   initio    praedicarant,  se    Alexandri   liberis  regnum 
servare,  praestare  voluerunt  et  hoc  uno  propugnatore  sub- 
lato  quid  sentirent  aperuerunt.    Hiiius  sceleris  principes  20 
fuerunt  Antigonus,  Ptolemaeus,  Seleucus,  Lysimachus,  Cas- 
sandrus.     Antigonus  autem  Eumenem  mortuum  propm- 
quTs  eius  sepeliendum  tradidit.     Ii   militari  honestoque 
fiinere,-  comitante  toto  exercitii,  humaverunt  ossaque  eius 
in  Cappadociam  ad  matrem  atque  uxorem  liberosque  eius  25 
deportanda  curarunt. 


XIX.  PHOCION. 


I.  Phocion  Atheniensis  etsi  saepe  exercitibus  praefuit 
summosque  magistratus  cepit,  tamen  multo  eius  notior 
est  integritas  vitae  quam  rei  militaris  labor.  Itaque  huius 
memoria   est  nulla,  illius  autem   magna   fama,  ex  quo 

5  cognomine  Bonus  est  appellatus.  Fuit  enim  perpetuo 
pauper,  cum  divitissimus  esse  posset  propter  frequentes 
delatos  honores  potestatesque  summas,  quae  ei  a  populo 
dabantur.  Hic  cum  a  rege  Philippo  munera  magnae 
pecuniae  repudiaret  legatique  hortarentur  accipere  simul- 

io  que  admonerent,  si  ipse  eis  facile  careret,  liberis  tamen 
suis  prospiceret,  quibus  difficile  esset  in  summa  paupertate 
tantam  paternam  tueri  gloriam,  eis  ille  "Si  mei  similes 
erunt,  Idem  hic,"  inquit,  "  agellus  illos  alet,  qui  me  ad 
hanc  dignitatem  perduxit ;  sin  dissimiles  sunt  futun,  nolo 

15  meis  impensTs  illorum  all  augerique  luxuriam.,, 

II.  Idem  cum  prope  ad  annum  octogesimum  prospera 
pervenisset  fortuna,  extremis  temporibus  magnum  in 
odium  pervenit  suorum  civium,  primo  quod  cum  Demade 
de  urbe  tradenda  Antipatro  consenserat  eiusque  consilio 

20  Demosthenes  cum  ceteris,  qui  bene  de  re  publica  meriti 
existimabantur,  populi  scito  in  exsilium  erant  expulsi. 
Neque  in  eo  solum  orTenderat,  quod  patriae  male  con- 
suluerat,  sed  etiam  quod  amicitiae  fidem  non  praestiterat. 
Namque  auctus  adiutusque   a   Demosthene   eum  quem 

25  tenebat  ascenderat  gradum,  cum  adversus  Charetem  eum 
subornaret ;  ab  eodem  in  iudiciis,  cum  capitis  causam 
diceret,  defensus  aliquotiens,  liberatus  discesserat.  Hunc 

non  solum  in  periculis  non  defendit,  sed  etiam  prodidit. 
Concidit  autem  maxime  uno  crimine,  quod,  cum  apud 
eum  summum  esset  imperium  populi  iussu  et  Nicanorem, 
Cassandri  praefectum,  insidiari  Piraeo  a  Dercylo  mone- 
retur  Idemque  postularet  ut  provideret,  ne  commeatibus  5 
civitas  privaretur,  huic  audiente  populo  Phocion  negavit 
esse  periculum  seque  eius  rei  obsidem  fore  pollicitus  est. 
Neque  ita  multo  post  Nicanor  Piraeo  est  potitus.  Ad 
quem  recuperandum  cum  populus  armatus  concurrisset, 
ille  non  modo  neminem  ad  arma  vocavit,  sed  ne  armatis  10 
quidem  praeesse  voluit. 

III.  Erant  eo  tempore  Athenis  duae  factiones,  quarum 
una  populi  causam  agebat,  altera  optimatium.    In  hac  erat 
Phocion  et  Demetrius  Phalereus.    Harum  utraque  Mace- 
donum  patrociniis  utebatur;  nam  populares  Polyperchonti  15 
favebant,  optimates  cum  Cassandro  sentiebant.  Interim 

a  Polyperchonte  Cassandrus  Macedonia  pulsus  est.  Quo 
facto  populus  superior  factus  statim  duces  adversariae 
factionis  capitis  damnatos  patria  propulit,  in  eis  Phocio- 
nem  et  Demetrium  Phalereum,  deque  ea  re  legatos  ad  20 
Polyperchontem  misit,  qui  ab  eo  peterent  ut  sua  decreta 
confirmaret.  Huc  eodem  profectus  est  Phocion.  Quo 
ut  venit,  causam  apud  Philippum  regem  verbo,  re  ipsa 
quidem  apud  Polyperchontem  iussus  est  dicere ;  namque 
is  tum  regis  rebus  praeerat.  Hic  ab  Hagnone  accusatus,  25 
quod  Piraeum  Nicanori  prodidisset,  ex  consilii  sententia 
in  custodiam  coniectus  Athenas  deductus  est,  ut  ibi  de 
eo  legibus  fieret  iudicium. 

IV.  Huc  ut  perventum  est,  cum  propter  aetatem  pedi- 
bus  iam  non  valeret  vehiculoque  portaretur,  magni  con-  30 
cursus  sunt  facti,  cum  alii,  reminiscentes  veteris  famae, 
aetatis  misererentur,  plurimi  vero  ira  exacuerentur  propter 

proditionis  suspicionem  maximeque  quod  adversus  populi 
commoda  in  senectute  steterat.  Qua  re  ne  perorandi 
quidem  ei  data  est  facultas  dlcenti  causam  in  iudicio ; 
legitimis  quibusdam  confectis  damnatus  traditus  est  un- 

5  decimviris,  quibus  ad  supplicium  more  Atheniensium 
publice  damnatl  tradi  solent.  Hlc  cum  ad  mortem  duce- 
retur,  obvius  ei  fuit  Euphiletus,  quo  familiariter  fuerat 
usus.  Is  cum  lacrimans  dixisset  "  O  quam  indigna  per- 
peteris,   Phocion  ! "   huic   ille   "  At   non  inopmata,"  in- 

io  quit ;  "  hunc  enim  exitum  plerique  clari  viri  habuerunt 
Athenienses."  In  hoc  tantum  fuit  odium  multitudinis,  ut 
nemo  ausus  sit  eum  Hber  sepelire.  Itaque  a  servis 
sepultus  est. 


XX.  TIMOLEON. 


I.  Timoleon  Corinthius.  Sine  dubio  magnus  omnium 
iudicio  hic  vir  exstitit.  Namque  huic  uni  contigit,  quod 
nescio  an  nulli,  ut  et  patriam,  in  qua  erat  natus,  oppres- 
sam  a  tyranno  Hberaret,  et  a  SyracusanTs,  quibus  auxilio 
erat  missus,  iam  inveteratam  servitutem  depelleret  totam-  5 
que  Siciliam,  multos  annos  bello  vexatam  a  barbarisque 
oppressam,  suo  adventu  in  pristinum  restitueret.  Sed  in 
his  rebus  non  simplici  fortuna  conflictatus  est  et,  id  quod 
difficilius  putatur,  multo  sapientius  tulit  secundam  quam 
adversam  fdrtunam.  Nam  cum  frater  eius  Timophanes,  10 
dux  a  Corinthils  delectus,  tyrannidem  per  mllites  mercen- 
narios  occupasset  particepsque  regni  ipse  posset  esse, 
tantum  afuit  a  societate  sceleris,  ut  antetulerit  civium 
suorum  Hbertatem  fratris  salutl  et  parere  legibus  quam 
imperare  patriae  satius  duxerit.  Hac  mente  per  haru-  15 
spicem  communemque  adfinem,  cui  soror  ex  eisdem 
parentibus  nata  nupta  erat,  fratrem  tyrannum  interficien- 
dum  curavit.  Ipse  non  modo  manus  non  attulit,  sed  ne 
aspicere  quidem  fraternum  sanguinem  voluit.  Nam  dum 
res  conficeretur,  procul  in  praesidio  fuit,  ne  quis  satelles  20 
posset  succurrere. 

Hoc  praeclarissimum  eius  factum  non  pari  modo  pro- 
batum  est  ab  omnibus ;  nonnulli  enim  laesam  ab  eo 
pietatem  putabant  et  invidia  laudem  virtutis  obterebant. 
Mater  vero  post  id  factum  neque  domum  ad  se  filium  25 
admisit  neque  aspexit,  quin  eum  fratricidam  impiumque 
detestans  compellaret.    Quibus  rebus  ille  adeo  est  com- 

motus,  ut  nonnumquam  vitae  finern  facere  voluerit  atque 
ex  ingratorum  hominum  conspectu  morte  decedere. 

II.  Interim  Dione  Syracusis  interfecto  Dionysius  rursus 
Syracusarum  potitus  est.  Ciiius  adversarii  opem  a  Co- 
5  rinthiis  petierunt  ducemque,  quo  in  bello  uterentur, 
postularunt.  Huc  Timoleon  missus  incredibili  felicitate 
Dionysium  tota  Sicilia  depulit.  Cum  interficere  posset, 
noluit  tutoque  ut  Corinthum  perveniret  effecit,  quod 
utrorumque   Dionysiorum   opibus    Corinthii   saepe  adiuti 

io  fuerant,  cuius  benignitatis  memoriam  volebat  exstare, 
eamque  praeclaram  victoriam  ducebat  in  qua  plus  esset 
clementiae  quam  crudelitatis,  postremo  ut  non  solum 
auribus  acciperetur,  sed  etiam  oculis  cerneretur  quem 
ex   quanto  regno  ad  quam   fortunam   detulisset.  Post 

15  Dionysii  decessum  cum  Hiceta  bellavit,  qui  adversatus 
erat  Dionysio;  quem  non  odio  tyrannidis  dissensisse, 
sed  cupiditate  indicio  fuit,  quod  ipse  expulso  Dionysio 
imperium  dimittere  noluit.  Hoc  superato  Timoleon  ma- 
ximas    copias    Carthaginiensium    apud   Crinlsum  flumen 

20  fugavit  ac  satis  habere  coegit,  si  liceret  Africam  obtinere, 
qui  iam  complures  annos  possessionem  Siciliae  tenebant. 
Cepit  etiam  Mamercum,  Italicum  ducem,  hominem  belli- 
cosum  et  potentem,  qui  tyrannos  adiutum  in  Siciliam 
venerat. 

25  III.  Quibus  rebus  confectis  cum  propter  diuturnitatem 
belli  non  solum  regiones,  sed  etiam  urbes  desertas  vide- 
ret,  conquisivit  quos  potuit,  primum  Siculos,  dein  Corintho 
arcessivit  colonos,  quod  ab  eis  initio  Syracusae  erant 
conditae.      Civibus  veteribus   sua   restituit,   novis  bello 

30  vacuefactas  possessiones  divisit,  urbium  moenia  disiecta 
fanaque  detecta  refecit,  civitatibus  leges  Hbertatemque 
reddidit;   ex  maximo  bello  tantum  otium  totae  insulae 

conciliavit,  ut  hic  conditor  urbium  earum,  non  illi  qui 
initio  deduxerant,  videretur.  Arcem  Syracusis,  quam  mu- 
nierat  Dionysius  ad  urbem  obsidendam,  a  fundamentis 
disiecit,  cetera  tyrannidis  propugnacula  demolitus  est 
deditque  operam,  ut  quam  minime  multa  vestigia  servi-  5 
tutis  manerent.  Cum  tantis  esset  opibus,  ut  etiam  invitis 
imperare  posset,  tantum  autem  amorem  haberet  omnium 
Siculorum,  ut  nullo  recusante  regnum  obtinere  liceret, 
maluit  se  diligi  quam  metui.  Itaque,  cum  primum  potuit, 
imperium  deposuit  ac  privatus  Syracusis,  quod  reliquum  10 
vitae  fuit,  vixit.  Neque  vero  id  imperite  f ecit ;  nam 
quod  ceteri  reges  imperio  potuerunt,  hic  benevolentia 
tenuit.  Nullus  honos  huic  defuit,  neque  postea  res  ulla 
Syracusis  gesta  est  publice,  de  qua  prius  sit  decretum 
quam  Timoleontis  sententia  cognita.  Nullius  umquam  15 
consilium  non  modo  antelatum,  sed  ne  comparatum  qui- 
dem  est.  Neque  id  magis  eius  benevolentia  factum  est 
quam  prudentia. 

IV.  Hic  cum  aetate  iam   provectus   esset,  sine  ullo 
morbo  lumina  oculorum  amisit.     Quam  calamitatem  ita  20 
moderate  tulit,  ut  neque  eum  querentem  quisquam  au- 
dierit  neque  eo  minus  privatls   publicisque  rebus  inter- 
fuerit.    Veniebat  autem  in  theatrum,  cum  ibi  concilium 
populi   haberetur,   propter   valetudinem    vectus  iumentis 
iunctis,  atque  ita  de  vehiculo  quae  videbantur  dicebat.  25 
Neque  hoc  illi  quisquam  tribuebat  superbiae ;  nihil  enim 
umquam   neque  Insolens   neque  gloriosum  ex  ore  eias 
exiit.    QuT  quidem,  cum  suas  laudes  audiret  praedicari, 
numquam  aliud  dixit  quam  se  in  ea  re  maxime  dis  agere 
gratias  atque  habere,  quod,  cum  Siciliam  recreare  con-  30 
stituissent,  tum    se    potissimum   ducem   esse  voluissent. 
Nihil  enim  rerum  humanarum  sine  deorum  numine  geri 

putabat;  itaque  suae  domi  sacellum  Automatias  consti- 
tuerat  idque  sanctissime  colebat. 

V.  Ad  hanc  hominis  excellentem  bonitatem  mirabiles 
accesserant  casus ;  nam  proelia  maxima  natali  suo  die 
5  fecit  omnia,  quo  factum  est  ut  eius  diem  natalem  festum 
haberet  universa  Sicilia.  Huic  quidam  Laphystius,  homo 
petulans  et  ingratus,  vadimonium  cum  vellet  imponere, 
quod  cum  illo  se  lege  agere  diceret,  et  complures  con- 
currissent,  qui   procacitatem   hominis   manibus  coercere 

io  conarentur,  Tnnoleon  oravit  homines  ne  id  facerent. 
Namque  id  ut  Laphystio  et  cuivis  liceret,  se  maximos 
labores  summaque  adiisse  pericula.  Hanc  enim  speciem 
libertatis  esse,  si  omnibus,  quod  quisque  vellet,  legibus 
experTri  liceret.     Idem,  cum   quidam   Laphystii  similis, 

15  nomine  Demaenetus,  in  contione  populi  de  rebus  gestis 
eius  detrahere  coepisset  ac  nonnulla  inveheretur  in  Ti- 
moleonta,  dixit  nunc  demum  se  voti  esse  damnatum ; 
namque  hoc  a  dls  immortalibus  semper  precatum,  ut 
talem   Hbertatem   restitueret   Syracusams,   in   qua  cuMs 

20  liceret  de  quo  vellet  quod  vellet  impune  dicere. 

Hic  cum  diem  supremum  obisset,  publice  a  Syracusanis 
in  gymnasio,  quod  Timoleonteum  appellatur,  tota  cele- 
brante  Sicilia  sepultus  est. 


XXI.   DE  REGIBUS. 


I.  Hi  fere  fuerunt  Graecae  gentis  duces  qui  memoria 
digni  videantur,  praeter  reges ;  namque  eos  attingere 
noluimus,  quod  omnium  res  gestae  separatim  sunt  relatae. 
Neque  tamen  ii  admodum  sunt  multi.  Lacedaemonius 
autem  Agesilaus  nomine,  non  potestate  fuit  rex,  sicut  5 
ceteri  Spartam.  Ex  eis  vero,  qui  dominatum  imperio 
tenuerunt,  excellentissimi  fuerunt,  ut  nos  iudicamus,  Per- 
sarum  Cyrus  et  Dareus,  Hystaspi  filius,  quorum  uterque 
privatus  virtute  regnum  est  adeptus.  Prior  horum  apud 
Massagetas  in  proelio  cecidit,  Dareus  senectute  diem  10 
obiit  supremum.  Tres  sunt  praeterea  eiusdem  gentis : 
Xerxes  et  duo  Artaxerxae,  Macrochir  cognomine  et 
Mnemon.  Xerxi  maxime  est  inlustre,  quod  maximis  post 
hominum  memoriam  exercitibus  terra  marique  bellum 
intulit  Graeciae.  At  Macrochir  praecipuam  habet  laudem  15 
amplissimae  pulcherrimaeque  corporis  formae,  quam  in- 
credibili  ornavit  virtute  belll;  namque  illo  Perses  nemo 
manu  fuit  fortior.  Mnemon  autem  iustitiae  f  ama  floruit ; 
nam  cum  matris  suae  scelere  amisisset  uxorem,  tantum 
indulsit  dolori,  ut  eum  pietas  vinceret.  Ex  his  duo  20 
eodem  nomine  morbo  naturae  debitum  reddiderunt,  ter- 
tius  ab  Artabano  praefecto  ferro  interemptus  est. 

II.  Ex  Macedonum  autem  gente  duo  multo  ceteros 
antecesserunt  rerum  gestarum  gloria :  Philippus,  Amyntae 
filius,   et   Alexander    Magnus.     Horum    alter    Babylone  25 
morbo  consumptus  est,  Philippus  Aegiis  a  Pausania,  cum 
spectatum  ludos  Iret,  iuxta  theatrum  occisus  est.  Unus 

Epirotes,  Pyrrhus,  qui  cum  populo  Romano  bellavit.  Is 
cum  Argos  oppidum  oppugnaret  in  Peloponneso,  lapide 
ictus  interiit.  Unus  item  Siculus,  Dionysius  prior.  Nam 
et  manu  fortis  et  belll  peritus  fuit  et,  id  quod  in  tyranno 
5  non  facile  reperitur,  minime  libldinosus,  non  luxuriosus, 
non  avarus,  nulllus  denique  rel  cupidus  nisi  singularis  per- 
petulque  imperii  ob  eamque  rem  crudelis ;  nam  dum  id 
studuit  munlre,  nulllus  pepercit  vltae,  quem  eius  Insidiato- 
rem  putaret.    Hic  cum  virtute  tyrannidem  sibi  peperisset, 

io  magna  retinuit  f  elicitate  ;    maior  enim  annos  sexaginta 
natus  decessit  florente  regno.    Neque  in  tam  multis  annis 
cuiusquam  ex  sua  stirpe  fiinus  vidit,  cum  ex  tribus  uxo- 
ribus  liberos  procreasset  multique  ei  nati  essent  nepotes. 
III.  Fuerunt  praeterea  magni  reges  ex  amicis  Alexan- 

15  dri  Magni,  qui  post  obitum  eius  imperia  ceperunt,  in  eis 
Antigonus  et  huius  filius  Demetrius,  Lysimachus,  Seleucus, 
Ptolemaeus.  Ex  hls  Antigonus  in  proelio,  cum  adversus 
Seleucum  et  Lysimachum  dimicaret,  occisus  est.  Pari 
leto  adfectus  est  Lysimachus  ab  Seleuco ;  namque  socie- 

20  tate  dissoluta  bellum  inter  se  gesserunt.  At  Demetrius, 
cum  filiam  suam  Seleuco  in  matrimonium  dedisset  neque 
eo  magis  fida  inter  eos  amicitia  manere  potuisset,  captus 
bello  in  custodia  socer  generi  periit  a  morbo.  Neque  ita 
multo  post  Seleucus  a  Ptolemaeo  Cerauno  dolo  interfectus 

25  est,  quem  ille  a  patre  expulsum  Alexandrea  alienarum 
opum  indigentem  receperat.  Ipse  autem  Ptolemaeus, 
cum  vivus  filio  regnum  tradidiaset,  ab  illo  eodem  vita 
privatus  dicitur. 

De  quibus  quoniam  satis  dictum  putamus,  non  incom- 

30  modum  videtur  non  praeterire  Hamilcarem  et  Hanni- 
balem,  quos  et  animi  magnitudine  et  calliditate  omnes  in 
Africa  natos  praestitisse  constat. 


XXII.  HAMILCAR. 


I.  Hamilcar,  Hannibalis  filius,  cognomine  Barca,  Car- 
thaginiensis,  primo  Poenico  belld,  sed  temporibus  ex- 
tremis,  admodum  adulescentulus  in  Sicilia  praeesse  coepit 
exercitui.  Cum  ante  eius  adventum  et  mari  et  terra 
male  res  gererentur  Carthaginiensium,  ipse  ubi  adfuit,  5 
numquam  hosti  cessit  neque  locum  nocendi  dedit,  saepe- 
que  e  contrario  occasione  data  lacessivit  semperque  su- 
perior  discessit.  Quo  facto,  cum  paene  omnia  in  Sicilia 
Poeni  amisissent,  ille  Erycem  sic  defendit,  ut  bellum 
eo  loco  gestum  non  videretur.  Interim  Carthaginienses  10 
classe  apud  insulas  Aegates  a  C.  Lutatio,  consule  Roma- 
norum,  superati  statuerunt  belli  facere  fmem  eamque 
rem  arbitrio  permiserunt  Hamilcaris.  Ille  etsi  flagrabat 
bellandi  cupiditate,  tamen  paci  serviendum  putavit,  quod 
patriam  exhaustam  sumptibus  diutius  calamitates  belli  15 
ferre  non  posse  intellegebat,  sed  ita  ut  statim  mente 
agitaret,  si  paulum  modo  res  essent  refectae,  bellum 
renovare  Romanosque  armis  persequi,  donicum  aut  virtute 
vicissent  aut  victi  manus  dedissent.  Hoc  consilio  pacem 
conciliavit,  in  quo  tanta  fuit  ferocia,  cum  Catulus  negaret  20 
bellum  compositurum,  nisi  ille  cum  suis,  qui  Erycem 
tenerent,  armis  relictis  Sicilia  decederent,  ut  succumbente 
patria  ipse  periturum  se  potius  dixerit,  quam  cum  tanto 
flagitio  domum  rediret :  non  enim  suae  esse  virtutis 
arma  a  patria  accepta  adversus  hostes  adversarhs  tradere.  25 
Huius  pertinaciae  cessit  Catulus. 

II.  At  ille  ut  Carthaginem  venit,  multo  aliter  ac  spe- 

rarat  rem  publicam  se  habentem  cognovit,  Namque 
diuturnitate  exterm  mali  tantum  exarsit  intestinum  bel- 
lum,  ut  numquam  in  pari  periculo  fuerit  Carthago  nisi 
cum  deleta  est.     Primo  mercennaril  milites,  quibus  ad- 

5  versus  Romanos  usi  erant,  desciverunt,  quorum  numerus 
erat  viginti  milium.  II  totam  abalienarunt  Africam, 
ipsam  Carthaginem  oppugnarunt.  Quibus  malis  adeo  sunt 
Poeni  perterriti,  ut  etiam  auxilia  ab  Romams  petierint ; 
eaque  impetrarunt.     Sed  extremo,  cum   prope   iam  ad 

io  desperationem  pervenissent,  Hamilcarem  imperatorem  fe- 
cerunt.  Is  non  solum  hostes  a  muris  Carthaginis  remo- 
vit,  cum  amplius  centum  milia  facja  essent  armatorum, 
sed  etiam  eo  compulit,  ut  locorum  angustiis  clausi  plures 
fame  quam  ferro  interirent.    Omnia  oppida  abalienata,  in 

15  els  Uticam  atque  Hipponem.  ralentissima  totius  Africae, 
restituit  patriae.  Neque  eo  fuit  contentus,  sed  etiam 
fines  imperii  propagavit,  tota  Africa  tantum  otium  red- 
didit,  ut  nullum  in  ea  bellum  videretur  multis  annls 
fuisse. 

20  III.  Rebus  his  ex  sententia  peractis  fidenti  animo 
atque  Infesto  Romams,  quo  facilius  causam  bellandi  re- 
periret,  effecit  ut  imperator  cum  exercitu  in  Hispaniam 
mitteretur,  eoque  secum  duxit  filium  Hannibalem  anno- 
rum  novem.    Erat  praeterea  cum  eo  adulescens  inliistris, 

25  f  ormosus,  Hasdrubal,  cui  ille  filiam  suam  in  matrimonium 
dedit.  De  hoc  ideo  mentionem  fecimus,  quod  Hamil- 
care  occiso  ille  exercitui  praefuit  resque  magnas  gessit  et 
princeps  largitione  vetustos  pervertit  mores  Carthagini- 
ensium  eiusdemque  post  mortem  Hannibal  ab  exercitu 

30  accepit  imperium. 

IV.  At   Hamilcar,  posteaquam   mare   transiit   in  Hi- 
spaniamque   venit,  magnas  res    secunda   gessit  fortuna; 

maximas  bellicdsissimasque  gentes  subegit,  equis,  armis, 
viris,  pecunia  totam  locupletavit  Africam.  Hic  cum  in 
Italiam  bellum  inferre  meditaretur.  nono  anno  postquam 
in  Hispaniam  venerat,  in  proelio  piignans  adversus  Vetto- 
nes  occTsus  est.  Huius  perpetuum  odium  erga  Romanos 
maxime  concitasse  videtur  secundum  bellum  Poenicum ; 
namque  Hannibal,  filius  eius,  adsidms  patris  obtestatio- 
nibus  eo  est  perductus,  ut  interire  quam  Romanos  non 
experiri  mallet. 


XXIII.  HANNIBAL. 


I.  Hannibal,  Hamilcaris  fllius,  Carthaginiensis.  Si  ve- 
rum  est,  quod  nemo  dubitat,  ut  populus  Romanus  omnes 
gentes  virtute  superarit,  non  est  mfitiandum  Hannibalem 
tanto  praestitisse  ceteros  imperatores  prudentia,  quanto 
5  populus  Romanus  antecedat  fortitudine  cunctas  nationes ; 
nam  quotienscumque  cum  eo  congressus  est  in  Italia, 
semper  discessit  superior.  Quod  nisi  domi  civium  suorum 
invidia  debilitatus  esset,  Romanos  videtur  superare  potu- 
isse.    Sed  multorum  obtrectatio  devicit  unius  virtutem. 

io  II.  Hic  autem  velut  hereditate  relictum  odium  pater- 
num  erga  Romanos  sic  conservavit,  ut  prius  animam 
quam  id  deposuerit,  qui  quidem,  cum  patria  pulsus  esset 
et  alienarum  opum  indigeret,  numquam  destiterit  animo 
bellare  cum  Romanis.    Nam  ut  omittam  Philippum,  quem 

15  absens  hostem  reddidit  Romanis,  omnium  eis  temporibus 
potentissimus  rex  Antiochus  fuit.  Hunc  tanta  cupiditate 
incendit  bellandl,  ut  usque  a  rubro  mari  arma  conatus  sit 
Inferre  Italiae.  Ad  quem  cum  legati  venissent  RomanT, 
qui    de    eius    voluntate    explorarent    darentque  operam 

20  consiliis  clandestmis  ut  Hannibalem  in  suspicionem  regi 
adducerent,  tamquam  ab  ipsis  corruptus  alia  atque  antea 
sentiret,  neque  id  frustra  fecissent  idque  Hannibal  com- 
perisset  seque  ab  interioribus  consiliis  segregari  vidisset, 
tempore  dato  adiit  ad  regem,  eique  cum  multa  de  fide 

25  sua  et  odio  in  Romanos  commemorasset,  hoc  adiunxit : 
"  Pater  meus,"  inquit,  "  Hamilcar  puerulo  me,  utpote 
non  amplius  novem  annos  nato,  in  Hispaniam  imperator 

proficlscens  Carthagine  Iovl  optimo  maximo  hostias  im- 
molavit.  Quae  dlvlna  res  dum  conficiebatur,  quaeslvit  a 
me  vellemne  secum  in  castra  proficlscl.  Id  cum  libenter 
accepissem  atque  ab  eo  petere  coepissem  ne  dubitaret 
ducere,  tum  ille,  6  Faciam/  inquit,  6  si  mihi  fidem  quam  5 
postulo  dederis.'  Simul  me  ad  aram  adduxit,  apud  quam 
sacrificare  Instituerat,  eamque  ceteris  remotis  tenentem 
iurare  iussit  numquam  me  in  amicitia  cum  Romanis  fore. 
Id  ego  iusiurandum  patri  datum  usque  ad  hanc  aetatem 
ita  conservavi,  ut  nemini  dubium  esse  debeat,  qum  reliquo  10 
tempore  eadem  mente  sim  futurus.  Qua  re  sl  quid 
amice  de  Romams  cogitabis,  non  imprudenter  feceris,  sl 
me  celaris ;  cum  quidem  bellum  parabis,  te  ipsum  frus- 
traberis,  si  non  me  in  eo  prlncipem  posueris." 

III.  Hac  igitur  qua  diximus  aetate  cum  patre  in  Hi-  15 
spaniam    profectus    est,  cuius   post    obitum,  Hasdrubale 
imperatore  suffecto,.  equitatul  omnl  praefuit.    Hoc  quo- 
que  interfecto  exercitus  summam  imperil  ad  eum  detulit. 
Id  Carthaginem  delatum  publice  comprobatum  est.  Slc 
Hannibal  minor  qulnque  et  vigintl  annls  natus  imperator  20 
factus  proximo  triennio  omnes   gentes   Hispaniae  bello 
subegit,  Saguntum,  foederatam  civitatem,  vl  expugnavit, 
tres  exercitus  maximos  comparavit.     Ex   hls  unum  in 
Africam  mlsit,  alterum  cum  Hasdrubale  fratre  in  Hispania 
rellquit,  tertium  in  Italiam  secum  duxit.    Ut  saltum  Py-  25 
renaeum   transiit,   quacumque   iter   fecit,   cum  omnibus 
incolls  confllxit;  neminem  nisi  vlctum  dlmlsit.    Ad  Alpes 
postea  quam  venit,  qua  Italiam  ab  Gallia  seiungunt,  quas 
nemo  umquam  cum  exercitu  ante  eum  praeter  Herculem 
Graium  transierat  —  quo  facto  is  hodie  saltus  Graius  ap-  30 
pellatur  —  Alpicos   conantes  prohibere  transitu  concldit, 
loca  patefecit,  itinera  muniit,  effecit  ut  ea  elephantus 

ornatus  ire  posset,  qua  antea  unus  homo  inermis  vix 
poterat  repere.  Hac  copias  traduxit  in  Italiamque  per- 
venit. 

IV.  Conflixerat  apud  Rhodanum  cum  P.  Cornelio 
5  Scipione   consule  eurnque  pepulerat.     Cum  hoc  eodem 

Clastidii  apud  Padum  decernit  sauciumque  inde  ac 
fugatum  dimittit.  Tertio  idem  Scipio  cum  conlega  Ti. 
Longo  apud  Trebiam  adversus  eum  venit.  Cum  eis 
manum  conseruit,  utrosque  profligavit.    Inde  per  Ligures 

io  Appennmum  transiit,  petens  Etruriam.  Hoc  in  itinere 
adeo  gravi  morbo  adficitur  oculorum,  ut  postea  num- 
quam  dextro  aeque  bene  usus  sit.  Qua  valetudine  cum 
etiamnum  premeretur  lecticaque  ferretur,  C.  Flaminium 
consulem  apud  Trasumenum  cum  exercitu  lnsidiis  cir- 

15  cumventum  occldit,  neque  multo  post  C.  Centenium 
praetorem  cum  delecta  manii  saltus  occupantem.  Hinc 
in  Apuliam  pervenit.  Ibi  obviam  ei  venerunt  duo  con- 
sules,  C.  Terentius  et  L.  Aemilius.  Utriusque  exercitus 
uno  proelio  fugavit,  Paulum  consulem  occidit  et  aliquot 

20  praeterea  consulares,  in  eis  Cn.  Servilium  Geminum,  qui 
superiore  anno  fuerat  consul. 

V.  Hac  pugna  piignata  Romam  profectus  nullo  re- 
sistente  in  propmquis  urbi  montibus  moratus  est.  Cum 
aliquot  ibi  dies  castra  habuisset  et  Capuam  reverteretur, 

25  Q.  Fabius  Maximus,  dictator  Romanus,  in  agro  Falerno 
ei  se  obiecit.  Hic  clausus  locorum  angustiis  noctii  sine 
ullo  detrimento  exercitus  se  expedivit  Fabioque,  caliidis- 
simo  imperatori,  dedit  verba;  namque  obducta  nocte 
sarmenta  in  cornibus  iuvencorurn  deligata  incendit  eius- 

30  que  generis  multitudinem  magnam  dispalatam  immisit. 
Quo  repentino  visu  obiecto  tantum  terrorem  iniecit  exer- 
citui  Romanorum,  ut  egredi  extra  vallum  nemo  sit  ausus. 

Hanc  post  rem  gestam  non  ita  multis  diebus  M.  Minu- 
cium  Rufum,  magistrum  equitum  pari  ac  dictatorem 
imperio,  dolo  productum  in  proelium  fugavit.  Ti.  Sem- 
pronium  Gracchum,  iterum  consulem,  in  Lucanls  absens 
in  Insidias  inductum  sustulit.  M.  Claudium  Marcellum,  5 
qumquiens  consulem,  apud  Venusiam  pari  modo  inter- 
fecit.  Longum  est  omnia  enumerare  proelia.  Qua  re 
hoc  unum  satis  erit  dictum,  ex  quo  intellegi  possit 
quantus  ille  fuerit :  quam  diu  in  ftalia  fuit,  nemo  ei  in 
acie  restitit,  nemo  adversus  eum  post  Cannensem  pugnam  10 
in  campo  castra  posuit. 

VI.  Hinc  invictus  patriam  defensum  revocatus  bellum 
gessit  adversus  P.  Scipionem,  filium  eius  Sclpionis,  quem 
ipse  primo  apud  Rhodanum,  iterum  apud  Padum,  tertio 
apud  Trebiam  fugarat.  Cum  hoc  exhaustis  iam  patriae  15 
facultatibus  cupivit  impraesentiarum  bellum  componere, 
quo  valentior  postea  congrederetur.  Inde  conloquium 
convenit,  condiciones  non  convenerunt.  Post  id  factum 
paucis  diebus  apud  Zamam  cum  eodem  conflixit ;  pulsus 
—  incredibile  dictu  —  biduo  et  duabus  noctibus  Hadrii-  20 
metum  pervenit,  quod  abest  ab  Zama  circiter  milia  pas- 
suum  trecenta.  In  hac  fuga  Numidae,  qui  simul  cum  eo 
ex  acie  excesserant,  Insidiati  sunt  ei,  quos  non  solum 
effugit,  sed  etiam  ipsos  oppressit.     Hadrumeti  reliquos 

e  fuga  conlegit,  novis  dilectibus  paucis  diebus  multos  25 
contraxit. 

VII.  Cum  in  apparando  acerrime  esset  occupatus, 
Carthaginienses  bellum  cum  Romanis  composuerunt.  Ille 
nihilo  setius  exercitui  postea  praefuit  resque  in  Africa 
gessit  usque  ad  P.  Sulpicium  C.  Aurelium  consules.  His  30 
enim  magistratibus  legati  Carthaginienses  Romam  vene- 
runt,  qui  senatui  populoque  Romano  gratias  agerent,  quod 

cum  eis  pacem  fecissent,  ob  eamque  rem  corona  aurea 
eos  donarent  simulque  peterent  ut  obsides  eorum  Fre- 
gellis  essent  captlvlque  redderentur.  His  ex  senatus  con- 
sulto  responsum  est :  munus  eorum  gratum  acceptumque 

5  esse ;  obsides,  quo  loco  rogarent,  futuros ;  captivos  non 
remlssuros,  quod  Hannibalem,  cuius  opera  susceptum 
bellum  foret,  inimlcissimum  nomini  Romano,  etiamnum 
cum  imperio  apud  exercitum  haberent  itemque  fratrem 
eius  Magonem.     Hoc  responso  Carthaginienses  cognito 

io  Hannibalem  domum  et  Magonem  revocarunt.  Huc  ut 
rediit,  rex  factus  est,  postquam  imperator  fuerat,  anno 
secundo  et  vicesimo  —  ut  enim  Romae  consules,  sic  Car- 
thagine  quotanms  annul  bmi  reges  creabantur.  In  eo 
magistratu  pari  diligentia  se  Hannibal  praebuit,  ac  fuerat 

15  in  bello.  Namque  effecit  ex  novis  vectigalibus  non  solum 
ut  esset  pecunia,  quae  Romanis  ex  foedere  penderetur, 
sed  etiam  superesset,  quae  in  aerario  reponeretur. 
Deinde  M.  Claudio  L.  Furio  consulibus  Roraa  legati  Car- 
thaginem  venerunt.    Hos  Hannibal  ratus  sul  exposcendl 

20  gratia  missos,  priusquam  eis  senatus  daretur,  navem  as- 
cendit  clam  atque  in  Syriam  ad  Antiochum  perfugit. 
Hac  re  palam  facta  Poenl  naves  duas,  quae  eum  com- 
prehenderent,  sl  possent  consequl,  mlserunt,  bona  eius 
publicarunt,   domum    a   fundamentis    disiecerunt,  ipsum 

25  exsulem  iudicarunt. 

VIII.  At  Hannibal  anno  quarto  postquam  domo  pro- 
fugerat,  L.  Cornelio  Q.  Minucio  consulibus,  cum  quinque 
navibus  Africam  accessit  in  fmibus  Cyrenaeorum,  sl  forte 
Carthaginienses  ad  bellum  inducere  posset  Antiochl  spe 

3°  flduciaque,  cui  iam  persuaserat  ut  cum  exercitibus  in 
Italiam  proficlsceretur.  Huc  Magonem  fratrem  exclvit. 
Id  ubi  Poenl  resciverunt,  Magonem  eadem,  qua  fratrem, 

absentem  adfecerunt  poena.  Illi  desperatis  rebus  cum 
solvissent  naves  ac  vela  ventis  dedissent,  Hannibal  ad 
Antiochum  pervenit.  De  Magonis  interitu  duplex  me- 
moria  prodita  est :  namque  alii  naufragio,  alii  a  servulis 
ipsius  interfectum  eum  scriptum  reliquerunt.  Antiochus  5 
autem  si  tam  in  gerendo  bello  consiliis  eius  parere 
voluisset,  quam  in  suscipiendo  mstituerat,  propius  Tiberi 
quam  Thermopylis  de  summa  imperh  dimicasset.  Quem 
etsi  multa  stulte  conari  videbat,  tamen  nulla  deseruit  in 
re.  Praefuit  paucis  navibus,  quas  ex  Syria  iussus  erat  10 
in  Asiam  ducere,  eisque  adversus  Rhodiorum  classem  in 
Pamphylio  mari  conflixit.  In  quo  cum  multitudine  ad- 
versariorum  sul  superarentur,  ipse  quo  cornu  rem  gessit 
fuit  superior. 

IX.  Antiocho  fugato  verens  ne  dederetur,  quod  sine  15 
dubio  accidisset,  si  sui  fecisset  potestatem,  Cretam  ad 
Gortynios  venit,  ut  ibi  quo  se  conferret  consideraret. 
Vidit  autem  vir  omnium  callidissimus  in  magiio  se  fore 
periculo,  nisi  quid  providisset,  propter  avaritiam  Cre- 
tensium ;  magnam  enim  secum  pecuniam  portabat,  de  20 
qua  sciebat  exisse  famam.  Itaque  capit  tale  consilium. 
Amphoras  complures  complet  plumbo,  summas  operit 
auro  et  argento.     Has  praesentibus  principibus  deponit 

in  templo  Dianae,  simulans  se  suas  fortunas  illorum  fidei 
credere.  His  in  errorem  inductis  statuas  aeneas,  quas  25 
secum  portabat,  omni  sua  pecunia  complet  easque  in 
propatulo  domi  abicit.  Gortynn  templum  magna  cura 
custodiunt,  non  tam  a  ceteris  quam  ab  Hannibale,  ne  ille 
Inscientibus  eis  tolleret  sua  secumque  duceret. 

X.  Sic  conservatis  suis  rebus  omnibus  Poenus  inlusis  30 
Cretensibus    ad    Prusiam    in    Pontum    pervenit.  Apud 
quem  eodem  animo  fuit  erga  Italiam  neque  aliud  quic- 

quam  egit  quam  regem  armavit  et  exacuit  adversus  Ro- 
manos.  Quem  cum  videret  domesticis  opibus  minus  esse 
robustum,  conciliabat  ceteros  reges,  adiungebat  bellicosas 
nationes.  Dissidebat  ab  eo  Pergamenus  rex  Eumenes, 
5  Romanls  amicissimus,  bellumque  inter  eos  gerebatur  et 
mari  et  terra;  sed  utrobique  Eumenes  plus  valebat 
propter  Romanorum  societatem.  Quo  magis  cupiebat 
eum  Hannibal  oppriml,  quem  si  removisset,  faciliora  sibi 
cetera  fore  arbitrabatur.     Ad  hunc  interficiendum  talem 

io  iniit  rationem.  Classe  paucis  diebus  erant  decreturi. 
Superabatur  navium  multitudine ;  dolo  erat  pugnandum, 
cum  par  non  esset  armis.  Imperavit  quam  plurimas 
venenatas  serpentes  vivas  conligi  easque  in  vasa  fictilia 
conici.     Harum   cum    effecisset   magnam  multitudinem, 

15  die  ipso,  quo  facturus  erat  navale  proelium,  classiarios 
convocat  eisque  praecipit,  omnes  ut  in  unam  Eumenis 
regis  concurrant  navem,  a  ceteris  tantum  satis  habeant 
se  defendere.  Id  illos  facile  serpentium  multitudine  con- 
secutiiros.    Rex  autem  in  qua  nave  veheretur,  ut  scirent 

20  se  facturum ;  quem  si  aut  cepissent  aut  interfecissent, 
magno  eis  pollicetur  praemio  fore. 

XI.  Tali  cohortatione  militum  facta  classis  ab  utrisque 
in  proelium  deducitur.  Quarum  acie  constituta,  prius- 
quam  slgnum  piignae  daretur,  Hannibal,  ut  palam  faceret 

25  suis  quo  loco  Eumenes  esset,  tabellarium  in  scapha  cum 
caduceo  mittit.  Qui  ubi  ad  naves  adversariorum  pervenit 
epistulamque  ostendens  se  regem  professus  est  quaerere, 
statim  ad  Eumenem  deductus  est,  quod  nemo  dubitabat 
quin  aliquid  de  pace  esset  scriptum.    Tabellarius  ducis 

30  nave  declarata  suis  eodem,  unde  erat  egressus,  se  recepit. 
At  Eumenes  soluta  epistula  nihil  in  ea  repperit  nisi  quae 
ad  inridendum  eum  pertinerent.    Cuius  rei  etsi  causam 


XII.] 


HANNIBAL 


I  I 


mirabatur  neque  reperiebat,  tamen  proelium  statim  com- 
mittere  non  dubitavit.  Horum  in  concursu  Bithym  Han- 
nibalis  praecepto  universi  navem  Eumenis  adoriuntur. 
Quorum  vim  rex  cum  sustinere  non  posset,  fuga  salutem 
petiit,  quam  consecutus  non  esset,  nisi  intra  sua  praesidia 
se  recepisset,  quae  in  proximo  Htore  erant  conlocata. 
Reliquae  Pergamenae  naves  cum  adversarios  premerent 
acrius,  repente  in  eas  vasa  flctilia,  de  quibus  supra  men- 
tionem  fecimus,  conici  coepta  sunt.  Quae  iacta  initio 
risum  pugnantibus  concitarunt,  neque  qua  re  id  fieret 
poterat  intellegi.  Postquam  autem  naves  suas  oppletas 
conspexerunt  serpentibus,  nova  re  perterriti,  cum  quid 
potissimum  vitarent  non  viderent,  puppes  verterunt  seque 
ad  sua  castra  nautica  rettulerunt.  Sic  Hannibal  consilio 
arma  Pergamenorum  superavit,  neque  tum  solum,  sed 
saepe  alias  pedestribus  copiis  pari  prudentia  pepulit  ad- 
versarios. 

XII.  Quae  dum  in  Asia  geruntur,  accidit  casu  ut  legati 
Prusiae  Romae  apud  T.  Quinctium  Flamininum  consula- 
rem  cenarent,  atque  ibi  de  Hannibale  mentione  facta  ex 
eis  unus  dlceret  eum  in  Prusiae  regno  esse.  Id  postero 
die  Flaminmus  senatui  detulit.  Patres  conscripti,  qui 
Hannibale  vTvo  numquam  se  sine  Insidiis  futuros  existima- 
rent,  legatos  in  Bithyniam  miserunt,  in  eis  Flamimnum,  qui 
ab  rege  peterent  ne  inimicissimum  suum  secum  haberet 
sibique  dederet.  His  Prusia  negare  ausus  non  est ;  illud 
recusavit,  ne  id  a  se  fieri  postularent,  quod  adversus  ius 
hospitii  esset :  ipsi,  si  possent,  comprehenderent ;  locum, 
ubi  esset,  facile  inventiiros.  Hannibal  enim  uno  loco  se 
tenebat,  in  castello  quod  ei  a  rege  datum  erat  muneri, 
idque  sic  aedificarat,  ut  in  omnibus  partibus  aedificii 
exitus  haberet,  scllicet  verens  ne  usu  veniret  quod  accidit. 

Huc  cum  legatl  Romanorum  venissent  ac  multitudine 
domum  eius  circumdedissent,  puer  ab  ianua  prospiciens 
Hannibali  dixit  plures  praeter  consuetudinem  armatos 
apparere.    Qui  imperavit  ei,  ut  omnes  fores  aedificii  cir- 

5  cumiret  ac  propere  sibi  nuntiaret,  num  eodem  modo 
undique  obsideretur.  Puer  cum  celeriter,  quid  vidisset, 
renuntiasset  omnesque  exitus  occupatos  ostendisset,  sensit 
id  non  fortuito  factum,  sed  se  peti  neque  sibi  diutius 
vitam  esse  retinendam.    Quam  ne  alieno  arbitrio  dimit- 

o  teret,  memor  pristinarum  virtutum  venenum,  quod  semper 
secum  habere  consuerat,  sumpsit. 

XIII.  Sic  vir  fortissimus,  multis  variisque  perfunctus 
laboribus,  anno  adquievit  septuagesimo.  Quibus  consuli- 
bus  interierit,  non  convenit.    Namque  Atticus  M.  Claudio 

5  Marcello  Q.  Fabio  Labeone  consulibus  mortuum  in  an- 
nali  suo  scriptum  reliquit,  at  Polybius  L.  Aemilio  Paulo 
Cn.  Baebio  Tamphilo,  Sulpicius  autem  Blitho  P.  Cornelio 
Cethego  M.  Baebio  Tamphilo.  Atque  hic  tantus  vir  tan- 
tisque  bellis  districtus  non  nihil  temporis  tribuit  iitteris. 

o  Namque  aliquot  eius  libri  sunt,  Graeco  sermone  confecti, 
in  eis  ad  Rhodios  de  Cn.  Manlh  Volsonis  in  Asia  rebus 
gestis.  Huius  belli  gesta  multi  memoriae  prodiderunt, 
sed  ex  eis  duo,  qui  cum  eo  in  castris  fuerunt  simulque 
vixerunt,  quam  diu  fortuna  passa  est,  Silenus  et  Sosilus 

5  Lacedaemonius.  Atque  hoc  Sosilo  Hannibal  litterarum 
Graecarum  usus  est  doctore. 

Sed  nos  tempus  est  huius  libri  facere  fmern  et  Roma- 
norum  explicare  imperatores,  quo  facilius  conlatis  utro- 
rumque  factis,  qui  viri  praeferendi  sint  possit  iudicari. 

CORNELII  NEPOTIS 

DE  LATINIS  HISTORICIS. 


XXIV.  CATO. 

I.  M.  Cato,  ortus  municipio  Tusculo,  adulescentulus, 
priusquam  honoribus  operam  daret,  versatus  est  in  Sabi- 
nis,  quod  ibi  heredium  a  patre  relictum  habebat.  Inde 
hortatu  L.  Valerii  FlaccT,  quem  in  consulatu  censuraque 
habuit  conlegam,  ut  M.  Perpenna  censorius  narrare  solitus  5 
est,  Romam  demigravit  in  foroque  esse  coepit.  Primum 
stipendium  meruit  annorum  decem  septemque.  Q.  Fabio 
M.  Claudio  consulibus  tribunus  militum  in  Sicilia  fuit. 
Inde  ut  rediit,  castra  secutus  est  C.  Claudii  Neronis, 
magmque  opera  eius  existimata  est  in  proelio  apud  Se-  10 
nam,  quo  cecidit  Hasdrubal,  frater  Hannibalis.  Quaestor 
obtigit  P.  Africano  consulT,  cum  quo  non  pro  sortis 
necessitudine  vixit ;  namque  ab  eo  perpetua  dissensit 
vita.  Aedilis  plebei  factus  est  cum  C.  Helvio.  Praetor 
provinciam  obtinuit  Sardiniam,  ex  qua  quaestor  superiore  15 
tempore  ex  Africa  decedens  Q.  Ennium  poetam  de- 
duxerat,  quod  non  minoris  aestimamus  quam  quemlibet 
amplissimum  Sardiniensem  triumphum. 

II.  Consulatum  gessit  cum  L.  Valerio  Flacco.  Sorte 
provinciam  nactus  Hispaniam   citeriorem   ex  ea  trium-  20 

phum  deportavit.  Ibi  cum  diutius  moraretur,  P.  Scipio 
Africanus  consul  iterum,  cuius  in  priore  consulatu  quaes- 
tor  fuerat,  voluit  eum  de  provincia  depellere  et  ipse  ei 
succedere ;  neque  hoc  per  senatum  efficere  potuit,  cum 

5  quidem  Scipio  principatum  in  civitate  obtineret,  quod 
tum  non  potentia,  sed  iure  res  publica  administrabatur. 
Qua  ex  re  Iratus  senatui  consulatu  peracto  privatus  in 
urbe  mansit.  At  Cato,  censor  cum  eodem  Flacco  factus, 
severe  praefuit  el  potestati ;  nam  et  in  complures  nobiles 

o  animadvertit  et  multas  res  novas  in  edictum  addidit,  qua 
re  luxuria  reprimeretur,  quae  iam  tum  incipiebat  pullulare. 
Circiter  annos  octoginta,  usque  ad  extremam  aetatem  ab 
adulescentia,  rei  publicae  causa  suscipere  inimicitias  non 
destitit.    A  multis  temptatus  non  modo  nullum  detrimen- 

5  tum  existimationis  fecit,  sed  quoad  vixit  virtutum  laude 
crevit. 

III.  In  omnibus  rebus  singulari  fuit  industria;  nam  et 
agricola  sollers  et  peritus  iuris  consultus  et  magnus 
imperator  et  probabilis  orator  et  cupidissimus  litterarum 
20  fuit.  Quarum  studium  etsi  senior  adripuerat,  tamen  tan- 
tum  progressum  fecit,  ut  non  facile  reperiri  possit  neque 
de  Graecis  neque  de  Italicis  rebus,  quod  ei  fuerit  in- 
cognitum.  Ab  adulescentia  confecit  orationes.  Senex 
historias   scribere   instituit.     Earum    sunt    libri  septem. 

5  Primus  continet  res  gestas  regum  populi  Romani,  se- 
cundus  et  tertius  unde  quaeque  civitas  orta  sit  Italica ; 
ob  quam  rem  omnes  Origines  videtur  appellasse.  In 
quarto  autem  bellum  Poenicum  est  primum,  in  qulnto 
secundum.     Atque   haec  omnia   capitulatim  sunt  dicta. 

o  Reliqua  quoque  bella  pari  modo  persecutus  est  usque  ad 
praeturam  Ser.  Galbae,  qui  dlripuit  Lusitanos ;  atque 
horum  bellorum  duces  non  nominavit,  sed  sine  nominibus 

res  notavit.  In  eisdem  exposuit  quae  in  Italia  Hispaniis- 
que  viderentur  admiranda ;  in  quibus  multa  industria  et 
diligentia  comparet,  nulla  doctrina. 

Huius  de  vita  et  moribus  pliira  in  eo  libro  persecuti 
sumus„  quem  separatim  de  eo  fecimus  rogatu  T.  Pom-  5 
ponii  Attici.    Qua  re  studiosos  Catonis  ad  illud  volumen 
delegamus. 


XXV.  ATTICUS. 

I.  T.  Pomponius  Atticus,  ab  origine  ultima  stirpis 
Romanae  generatus,  perpetuo  a  maioribus  acceptam 
equestrem  obtinuit  dignitatem.  Patre  usus  est  diligente 
et,  ut  tum  erant  tempora,  diti  imprimisque  studioso  lit- 

5  terarum.  Hic,  prout  ipse  amabat  litteras,  omnibus  doc- 
trims  quibus  puerilis  aetas  impertiri  debet  filium  erudivit. 
Erat  autem  in  puero  praeter  docilitatem  ingenii  summa 
suavitas  oris  atque  vocis,  ut  non  solum  celeriter  acciperet 
quae   tradebantur,   sed    etiam    excellenter  pronuntiaret. 

io  Qua  ex  re  in  pueritia  nobilis  inter  aequales  ferebatur 
clariusque  exsplendescebat,  quam  generosi  condiscipuli 
animo  aequo  ferre  possent.  Itaque  incitabat  omnes  stu- 
dio  suo,  quo  in  numero  fuerunt  L.  Torquatus,  C.  Marius 
f  ilius,  M.  Cicero ;  quos  consuetudine  sua  sic  devinxit,  ut 

15  nemo  eis  perpetua  vita  fuerit  carior. 

II.  Pater  mature  decessit.  Ipse  adulescentulus  prop- 
ter  adfmitatem  P.  Sulpicii,  qui  tribunus  plebei  interfectus 
est,  non  expers  fuit  illius  periculi;  namque  Anicia,  Pom- 
ponii  consobrlna,  nupserat  Servio,  fratri  Sulpicii.  Itaque 

20  interfecto  Sulpicio  postea  quam  vidit  Cinnano  tumultii 
civitatem  esse  perturbatam  neque  sibi  dari  facultatem 
pro  dignitate  vivendi,  quin  alterutram  partem  offenderet, 
dissociatis  animis  civium,  cum  alii  Sullams,  alii  Cin- 
nanis   faverent  partibus,  idoneum   tempus   ratus  studiis 

25  obsequendi  suis  Athenas  se  contulit.  Neque  eo  setius 
adulescentem  Marium  hostem  iudicatum  iuvit  opibus  suis, 
cuius  fugam  pecunia  sublevavit.    Ac  ne  illa  peregrinatio 

detrimentum  aliquod  adferret  rei  familiari,  eodem  magnam 
partem  f  ortunarum  traiecit  suarum.  Hic  ita  vixit,  ut  uni- 
versis  Atheniensibus  merito  esset  carissimus ;  nam  praeter 
gratiam,  quae  iam  in  adulescentulo  magna  erat,  saepe 
suis  opibus  inopiam  eorum  publicam  levavit.  Cum  enim  5 
versuram  facere  publice  necesse  esset  neque  eius  con- 
dicionem  aequam  haberent,  semper  se  interposuit,  atque 
ita  ut  neque  usuram  umquam  ab  eis  acceperit  neque 
longius  quam  dictum  esset  debere  passus  sit.  Quod 
utrumque  erat  eis  salutare ;  nam  neque  indulgendo  in-  10 
veterascere  eorum  aes  alienum  patiebatur  neque  multipli- 
candis  usuris  crescere.  Auxit  hoc  orricium  alia  quoque 
Hberalitate ;  nam  universos  frumento  donavit,  ita  ut 
singulis  seni  modii  tritici  darentur,  qui  modus  mensurae 
medimnus  Athenis  appellatur.  15 

III.  Hic  autem  sic  se  gerebat,  ut  communis  Infimis, 
par  principibus  videretur.  Quo  factum  est  ut  huic  omnes 
honores,  quos  possent,  publice  haberent  civemque  facere 
studerent ;  quo  beneflcio  ille  uti  noluit.  Quam  diu  adfuit, 
ne  qua  sibi  statua  poneretur  restitit,  absens  prohibere  non  20 
potuit.  Itaque  aliquot  ipsi  et  Phidiae  locis  sanctissimis 
posuerunt;  hunc  enim  in  omni  procuratione  rei  publicae 
actorem  auctoremque  habebant  potissimum.  Igitur  pri- 
mum  illud  munus  f  ortunae,  quod  in  ea  urbe  natus  est,  in 
qua  domicilium  orbis  terrarum  esset  imperii,  ut  eandem  25 
et  patriam  haberet  et  domum ;  hoc  specimen  prudentiae, 
quod,  cum  in  eam  se  civitatem  contulisset,  quae  antiqui- 
tate,  humanitate  doctrinaque  praestaret  omnes,  unus  ei 
fuit  carissimus. 

IV.  Hiic  ex  Asia  Sulla  decedens  cum  venisset,  quam  30 
diu  ibi  fuit,  secum  habuit  Pomponium,  captus  adulescentis 

et  humanitate  et  doctrina.    Sic  enim  Graece  loquebatur, 

ut  Athenis  natus  videretur ;  tanta  autem  suavitas  erat 
sermonis  Latlni,  ut  appareret  in  eo  nativum  quemdam 
leporem  esse,  non  ascltum.  Idem  poemata  pronuntiabat 
et  Graece  et  Latine  sic,  ut  supra  nihil  posset  addi. 
5  Quibus  rebus  factum  est  ut  Sulla  nusquam  eum  ab  se 
dimitteret  cuperetque  secum  deducere.  Cui  cum  per- 
suadere  temptaret,  "  Noli,  oro  te,"  inquit  Pomponius, 
"  adversum  eos  me  velle  ducere,  cum  quibus  ne  contra 
te  arma  ferrem,  Italiam  reliqm."     At  Sulla  adulescentis 

io  officio  conlaudato  omnia  munera  ei,  quae  Athenis  acce- 
perat,  proflciscens  iussit  deferri. 

Hic  complures  annos  moratus,  cum  et  rei  familiari 
tantum  operae  daret,  quantum  non  indiligens  deberet 
pater  familias,  et  omnia  reliqua  tempora  aut  litteris  aut 

15  Atheniensium  rel  publicae  tribueret,  nihilo  minus  amlcis 
urbana  officia  praestitit ;  nam  et  ad  comitia  eorum  venti- 
tavit  et,  si  qua  res  maior  acta  est,  non  defuit.  Sicut 
Ciceroni  in  omnibus  eius  periculis  singularem  fldem 
praebuit ;    cul  ex  patria  fugienti  sestertium  ducenta  et 

20  qumquaginta  milia  donavit.  Tranquillatis  autem  rebus 
Romams  remigravit  Romam,  ut  opinor  L.  Cotta  L.  Tor- 
quato  consulibus ;  quem  discedentem  sic  universa  civitas 
Atheniensium  prosecuta  est,  ut  lacrimis  desiderii  futuri 
dolorem  indicaret. 

25  V.  Habebat  avunculum  Q.  Caecilium,  equitem  Roma- 
num,  familiarem  L.  Luculli,  divitem,  difficillima  natura; 
cuius  sic  asperitatem  veritus  est,  ut,  quem  nemo  ferre 
posset,  hiiius  sine  offensione  ad  summam  senectutem 
retinuerit  benevolentiam.     Quo  facto  tulit  pietatis  fruc- 

30  tum.  Caecilius  enim  moriens  testamento  adoptavit  eum 
heredemque  fecit  ex  dodrante ;  ex  qua  hereditate  accepit 
circiter    centiens    sestertium.     Erat    nupta    soror  Attici 

Q.  Tullio  Ciceroni,  easque  nuptias  M.  Cicero  conciliarat, 
cum  quo  a  condiscipulatu  vivebat  coniunctissime,  multo 
etiam  familiarius  quam  cum  Quinto,  ut  iudicari  possit 
plus  in  amicitia  valere  similitudinem  morum  quam  adfl- 
nitatem.  Utebatur  autem  intime  Q.  Hortensio,  qui  eis  5 
temporibus  prlncipatum  eloquentiae  tenebat,  ut  intellegi 
non  posset  uter  eum  plus  diligeret,  Cicero  an  Hortensius 
et,  id  quod  erat  difficillimum,  efficiebat  ut,  inter  quos 
tantae  laudis  esset  aemulatio,  nulla  intercederet  obtrec- 
tatio  essetque  talium  virorum  copula.  10 

VI.  In  re  publica  ita  est  versatus,  ut  semper  optima- 
rum  partium  et  esset  et  existimaretur,  neque  tamen  se 
civilibus  fluctibus  committeret,  quod  non  magis  eos  in 
sua  potestate  existimabat  esse,  qui  se  his  dedissent,  quam 
qm  maritimis  iactarentur.  Honores  non  petiit,  cum  ei  15 
paterent  propter  vel  gratiam  vel  dignitatem ;  quod  neque 
peti  more  maiorum  neque  capi  possent  conservatis  legi- 
bus  in  tam  effusis  ambitus  largitionibus  neque  geri  e 
re  publica  sine  periculo  corruptis  civitatis  moribus.  Ad 
hastam  publicam  numquam  accessit.  Nullius  rei  neque  20 
praes  neque  manceps  factus  est.  Neminem  neque  suo 
nomine  neque  subscribens  accusavit,  in  ius  de  sua  re 
numquam  iit,  iudicium  nullum  habuit.  Multorum  con- 
sulum  praetorumque  praefecturas  delatas  sic  accepit,  ut 
neminem  in  provinciam  sit  secutus,  honore  fuerit  con-  25 
tentus,  rei  familiaris  despexerit  fructum ;  qui  ne  cum 
Quinto  quidem  Cicerone  voluerit  ire  in  Asiam,  cum  apud 
eum  legati  locum  obtinere  posset.  Non  enim  decere  se 
arbitrabatur,  cum  praeturam  gerere  noluisset,  adseclam 
esse  praetoris.  Qua  in  re  non  solum  dignitati  serviebat,  30 
sed  etiam  tranquillitati,  cum  suspiciones  quoque  vitaret 
criminum.    Quo  flebat  ut  eius  observantia  omnibus  esset 

carior,  cum  eam  officio,  non  timori  neque  spei  tribui 
viderent. 

VII.  Incidit  Caesarianum  civile  bellum.  Cum  haberet 
annos  circiter  sexaginta,  usus  est  aetatis  vacatione  neque 

5  se  quoquam  movit  ex  urbe.  Quae  amicls  suis  opus 
fuerant  ad  Pompeium  proficiscentibus,  omnia  ex  sua  re 
familiari  dedit,  ipsum  Pompeium  coniunctum  non  offendit. 
Nullum  ab  eo  habebat  ornamentum,  ut  ceteri,  qui  per 
eum  aut  honores  aut  divitias  ceperant ;  quorum  partim 

io  invTtissimi  castra  sunt  secuti,  partim  summa  cum  eius 
offensione  domi  remanserunt.  Caesari  autem  Atticl  quies 
tanto  opere  fuit  grata,  ut  vlctor,  cum  privatis  pecunias 
per  epistulas  imperaret,  huic  non  solum  molestus  non 
fuerit,  sed  etiam  sororis  filium  et  Q.  Ciceronem  ex  Pom- 

15  pei  castris  concesserit.  Sic  vetere  Instituto  vitae  effugit 
nova  pericula. 

VIII.  Secutum  est  illud.  Occiso  Caesare  cum  res 
publica  penes  Briitos  videretur  esse  et  Cassium  ac  tota 
civitas  se  ad  eos  convertisset,  sic  M.  Bruto  usus  est,  ut 

20  nullo  ille  adulescens  aequali  familiarius  quam  hoc  sene, 
neque  solum  eum  principem  consilii  haberet,  sed  etiam 
in  convictu.  Excogitatum  est  a  quibusdam,  ut  privatum 
aerarium  Caesaris  interfectoribus  ab  equitibus  Romanls 
constitueretur.     Id   facile   effici   posse  arbitrati  sunt,  si 

25  principes  eius  ordinis  pecunias  contulissent.  Itaque  ap- 
pellatus  est  a  C.  Flavio,  Bruti  familiari,  Atticus,  ut  eius 
rei  princeps  esse  vellet. 

At  ille,  qui  officia  amicis  praestanda  sine  factione 
existimaret  semperque   a  talibus  se  consiliis  removisset, 

30  respondit :  si  quid  Brutus  de  suis  facultatibus  uti  volu- 
isset,  usurum,  quantum  eae  paterentur,  se  neque  cum 
quoquam  de  ea  re  conlocuturum  neque  coiturum.  Sic 

ille  consensionis  globus  huius  unius  dissensione  disiectus 
est.  Neque  multo  post  superior  esse  coepit  Antonius, 
ita  ut  Brutus  et  Cassius  omissa  cura  provinciarum,  quae 
eis  dicis  causa  datae  erant  a  consule,  desperatis  rebus  in 
exsilium  proficiscerentur.  Atticus,  qui  pecuniam  simul  5 
cum  ceteris  conferre  noluerat  fiorenti  illi  parti,  abiecto 
Bruto  Italiaque  cedenti  sestertium  centum  milia  muneri 
misit.  Eidem  in  Epiro  absens  trecenta  iussit  dari,  neque 
eo  magis  potenti  adulatus  est  Antonio  neque  desperatos 
reliquit.  10 

IX.  Secutum  est  bellum  gestum  apud  Mutinam.  In 
quo  si  tantum  eum  prudentem  dicam,  minus  quam 
debeam  praedicem,  cum  ille  potius  divinus  fuerit,  si  di- 
vinatio  appellanda  est  perpetua  naturalis  bonitas,  quae 
nullis  casibus  agitatur  neque  minuitur.  Hostis  Antonius  15 
iudicatus  Italia  cesserat ;  spes  restituendi  nulla  erat. 
Non  solum  inimici,  qui  tum  erant  potentissimi  et  plurimi, 
sed  etiam  qui  adversariis  eius  se  venditabant  et  in  eo 
laedendo  aliquam  consecuturos  sperabant  commoditatem, 
Antonii  familiares  insequebantur,  uxorem  Fulviam  omnibus  20 
rebus  spoliare  cupiebant,  liberos  etiam  exstinguere  para- 
bant.  Atticus,  cum  Ciceronis  intima  familiaritate  uteretur, 
amicissimus  esset  Bruto,  non  modo  nihil  eis  indulsit  ad 
Antonium  violandum,  sed  e  contrario  familiares  eius  ex 
urbe  profugientes,  quantum  potuit,  texit,  quibus  rebus  25 
indiguerunt,  adiuvit.  Publio  vero  Volumnio  ea  tribuit,  ut 
plura  a  parente  proficisci  non  potuerint.  Ipsi  autem 
Fulviae,  cum  litibus  distineretur  magnisque  terroribus 
vexaretur,  tanta  diligentia  officium  suum  praestitit,  ut 
nullum  illa  stiterit  vadimonium  sine  Attico,  Atticus  30 
sponsor  omnium  rerum  fuerit.  Quin  etiam,  cum  illa 
fundum  secunda  fortuna  emisset  in  diem  neque  post 

calamitatem  versuram  facere  potuisset,  ille  se  interposuit 
pecuniamque  sine  faenore  sineque  ulla  stipulatione  credi- 
dit,  maximum  exlstimans  quaestum,  memorem  gratumque 
cognoscl,  simulque  aperiens  se  non  fortunae,  sed  homini- 

5  bus  solere  esse  amicum. 

Quae  cum  faciebat,  nemo  eum  temporis  causa  facere 
poterat  existimare ;  nemini  enim  in  opinionem  veniebat 
Antonium  rerum  potiturum.  Sed  sensus  eius  a  nonnullis 
optimatibus  reprehendebatur,  quod  parum  odisse  malos 

io  cives  videretur.  Ille  autem,  sui  iudich,  potius  quid  se 
facere  par  esset  intuebatur  quam  quid  alh  laudaturi 
forent. 

X.  Conversa  subito  fortuna  est,  Ut  Antonius  rediit  in 
Italiam,  nemo  non  magno  in  periculo  Atticum  putarat 

15  propter  intimam  familiaritatem  Ciceronis  et  Bruti.  Ita- 
que  ad  adventum  imperatorum  de  foro  decesserat,  timens 
proscriptionem,  latebatque  apud  P.  Volumnium,  cui,  ut 
ostendimus,  paulo  ante  opem  tulerat — -tanta  varietas  eis 
temporibus    fuit   fortunae,   ut   modo    hi,   modo   illi  in 

20  summo  essent  aut  fastigio  aut  periculo  —  habebatque 
secum  Q.  Gellium  Canum,  aequalem  simillimumque  sui. 
Hoc  quoque  Attici  bonitatis  exemplum,  quod  cum  eo, 
quem  puerum  in  ludo  cognorat,  adeo  coniuncte  vixit,  ut 
ad  extremam  aetatem  amicitia  eorum  creverit.  Antonius 

25  autem,  etsi  tanto  odio  ferebatur  in  Ciceronem,  ut  non 
solum  ei,  sed  etiam  omnibus  eius  amicis  esset  inimicus 
eosque  vellet  proscribere  multis  hortantibus,  tamen  Attici 
memor  fuit  offich  et  ei,  cum  reqmsisset,  ubinam  esset, 
sua  manu  scripsit,  ne  timeret  statimque  ad  se  veniret : 

30  se  eum  et  eius  causa  Canum  de  proscriptorum  numero 
exemisse.  Ac  ne  quod  periculum  incideret,  quod  noctu 
fiebat,  praesidium  ei  misit.    Sic  Atticus  in  summo  timore 

non  solum  sibi,  sed  etiam  ei  quem  carissimum  habebat 
praesidio  fuit  ut  appareret  nullam  seiunctam  sibi  ab  eo 
velle  fortunam.  Quod  si  gubernator  praecipua  laude  effer- 
tur,  qui  navem  ex  hieme  marique  scopuloso  servat,  cur  non 
singularis  eius  existimetur  prudentia,  qui  ex  tot  tamque  5 
gravibus  procellis  civilibus  ad  incolumitatem  pervenit? 

XI.  Quibus  ex  malis  ut  se  emersit,  nihil  aliud  egit 
quam  ut  quam  plurimis,  quibus  rebus  posset,  esset  auxilio. 
Cum  proscriptos  praemiis  imperatorum  vulgus  conquireret, 
nemo  in  Epirum  venit,  cui  res  ulla  defuerit,  neminl  non  10 
ibi  perpetuo  manendi  potestas  facta  est ;  quin  etiam  post 
proelium  Philippense  interitumque  C.  Cassil  et  M.  Brutl 
L.  Iulium  Mocillam  praetorium  et  filium  eius  Aulumque 
Torquatum  ceterosque  pari  fortuna  perculsos  instituit 
tueri  atque  ex  Eplro  els  omnia  Samothraciam  supportarl  15 
iussit.  Difficile  est  omnia  persequl  et  non  necessarium. 
Illud  iinum  intellegi  volumus,  illius  Hberalitatem  neque 
temporariam  neque  callidam  fuisse.  Id  ex  ipsis  rebus 
ac  temporibus  iudicari  potest,  quod  non  florentibus  se 
venditavit,  sed  adflictis  semper  succurrit :  qui  quidem  20 
Serviliam,  Bruti  matrem,  non  minus  post  mortem  eius 
quam  florentem  coluerit.  Slc  liberalitate  utens  nullas  in- 
imicitias  gessit,  quod  neque  laedebat  quemquam  neque, 
si  quam  iniiiriam  acceperat,  non  malebat  oblivisci  quam 
ulcisci.  Idem  immortali  memoria  percepta  retinebat  25 
beneficia ;  quae  autem  ipse  tribuerat,  tam  diu  meminerat, 
quoad  ille  gratus  erat  qui  acceperat.  Itaque  hic  fecit  ut 
vere  dictum  videatur : 

Sui  cuique  mores  fingunt  fortunam  h6minibus. 

Neque  tamen  ille  prius  f ortunam  quam  se  ipse  finxit,  qui  30 
cavit  ne  qua  in  re  iure  plecteretur. 

XII.  His  igitur  rebus  effecit  ut  M.  Vipsanius  Agrippa, 
intima  familiaritate  coniunctus  adulescenti  Caesari,  cum 
propter  suam  gratiam  et  Caesaris  potentiam  nulllus  con- 
dicionis  non  haberet  potestatem,  potissimum  eius  deligeret 
5  adflnitatem  praeoptaretque  equitis  Romanl  flliam  genero- 
sarum  nuptiis.  Atque  harum  nuptiarum  conciliator  fuit 
—  non  est  enim  celandum  —  M.  Antonius,  triumvirum  rei 
publicae  constituendae.  Cuius  gratia  cum  augere  posses- 
siones  posset  suas,  tantum  afuit  a  cupiditate  pecuniae,  ut 

io  nulla  in  re  usus  sit  ea  nisi  in  deprecandis  amicorum  aut 
periculis  aut  incommodis. 

Quod  quidem  sub  ipsa  proscriptione  perinlustre  fuit. 
Nam  cum  L.  Saufel  equitis  Romani,  aequalis  sui,  qul 
complures    annos    studio   ductus   philosophiae  habitabat 

15  Athenis  habebatque  in  Italia  pretiosas  possessiones,  tres- 
virl  bona  vendidissent  consuetudine  ea  qua  tum  res 
gerebantur,  Atticl  labore  atque  industria  factum  est  ut 
eodem  nuntio  Saufeius  fieret  certior  se  patrimonium 
amlsisse  et  recuperasse.    Idem  L.  Iulium  Calidum,  quem 

20  post  Lucretii  Catulllque  mortem  multo  elegantissimum 
poetam  nostram  tulisse  aetatem  vere  videor  posse  con- 
tendere,  neque  minus  virum  bonum  optimlsque  artibus 
erudltum,  post  proscrlptionem  equitum  propter  magnas 
eius  Africanas  possessiones  in  proscriptorum  numerum  a 

25  P.  Volumnio,  praefecto  fabrum  Antonil,  absentem  relatum 
expedlvit.  Quod  in  praesentl  utrum  ei  laboriosius  an 
gloriosius  fuerit,  difficile  est  iudicare,  quod  in  eorum 
perlculls  non  secus  absentes  quam  praesentes  amlcos 
Attico  esse  curae  cognitum  est. 

3°  XIII.  Neque  vero  ille  minus  bonus  pater  familias  ha- 
bitus  est  quam  clvis ;  nam  cum  esset  pecuniosus,  nemo 
illo  minus  fuit  emax,  minus  aedificator.     Neque  tamen 

non  imprimis  bene  habitavit  omnibusque  optimis  rebus 
usus  est  \  nam  domum  habuit  in  colle  Quirinali  Tamphili- 
anam,  ab  avunculo  hereditate  relictam,  cuius  amoenitas 
non  aedificio,  sed  silva  constabat  —  ipsum  enim  tectum 
antiquitus  constitutum  plus  salis  quam  sumptus  habebat 
—  in  quo  nihil  commutavit,  nisi  si  quid  vetustate  coactus 
est.  Usus  est  familia,  si  utilitate  iudicandum  est,  optima; 
si  forma,  vix  mediocri.  Namque  in  ea  erant  pueri  lit- 
teratissimi,  anagnostae  optimi  et  plurimi  librarii,  ut  ne 
pedisequus  quidem  quisquam  esset,  qui  non  utrumque 
horum  pulchre  facere  posset,  pari  modo  artifices  ceteri, 
quos  cultus  domesticus  desiderat,  apprime  boni.  Neque 
tamen  horum  quemquam  nisi  domi  natum  domique 
factum  habuit  \  quod  est  signum  non  solum  continentiae, 
sed  etiam  diligentiae.  Nam  et  non  intemperanter  con- 
cupiscere,  quod  a  plurimis  videas,  continentis  debet  diici, 
et  potius  industria  quam  pretio  parare  non  mediocris  est 
diligentiae.  Elegans,  non  magnificus,  splendidus,  non 
sumptuosus ;  omnisque  diligentia  munditiam,  non  adflu- 
entiam  adfectabat.  Supellex  modica,  non  multa,  ut  in 
neutram  partem  conspici  posset. 

Nec  praeteribo,  quamquam  nonnullis  leve  visum  iri 
putem,  cum  imprimis  lautus  esset  eques  Romanus  et  non 
parum  liberaliter  domum  suam  omnium  ordinum  homines 
invitaret,  non  amplius  quam  terna  milia  peraeque  in 
singulos  menses  ex  ephemeride  eum  expensum  sumptui 
ferre  solitum.  Atque  hoc  non  auditum,  sed  cognitum 
praedicamus ;  saepe  enim  propter  familiaritatem  domes- 
ticis  rebus  interfuimus. 

XIV.  Nemo  in  convivio  eius  aliud  acroama  audivit 
quam  anagnosten,  quod  nos  quidem  iucundissimum  arbi- 
tramur ;  neque  umquam  sine  aliqua  lectione  apud  eum 

cenatum  est,  ut  non  minus  animo  quam  ventre  convivae 
delectarentur.  Namque  eos  vocabat,  quorum  mores  a 
suis  non  abhorrerent.  Cum  tanta  pecuniae  facta  esset 
accessio,  nihil  de  cottidiano  cultu  mutavit,  nihil  de  vitae 
5  consuetudine,  tantaque  usus  est  moderatione,  ut  neque 
in  sestertio  viciens,  quod  a  patre  acceperat,  parum  se 
splendide  gesserit  neque  in  sestertio  centiens  adrluentius 
vixerit,  quam  Instituerat,  parique  fastigio  steterit  in  utra- 
que  fortiina.     Nullos  habuit  hortos,  nullam  suburbanam 

io  aut  maritimam  sumptuosam  villam,  neque  in  Italia,  praeter 
Arretinum  et  Nomentanum,  rusticum  praedium,  omnisque 
eius  pecuniae  reditus  constabat  in  Epiroticis  et  urbanis 
possessionibus.  Ex  quo  cognosci  potest  usum  eum  pecu- 
niae  non  magnitudine,  sed  ratione  metiri  solitum. 

15  XV.  Mendacium  neque  dicebat  neque  pati  poterat. 
Itaque  eius  comitas  non  sine  severitate  erat  neque  gra- 
vitas  sine  facilitate,  ut  difficile  esset  intellectu  utrum  eum 
amici  magis  vererentur  an  amarent.  Quidquid  rogabatur, 
religiose  promittebat,  quod  non  liberales,  sed  leves  arbi- 

20  trabatur  polliceri  quod  praestare  non  possent.  Idem  in 
tenendo  quod  semel  adnuisset  tanta  erat  cura,  ut  non 
mandatam,  sed  suam  rem  videretur  agere.  Numquam 
suscepti  negoth  eum  pertaesum  est ;  suam  enim  existima- 
tionem  in  ea  re  agi  putabat,  qua  nihil  habebat  carius. 

25  Quo  fiebat  ut  omnia  Ciceronum,  M.  Catonis,  Q.  Hor- 
tensii,  A.  Torquati,  multorum  praeterea  equitum  Roma- 
norum  negotia  procuraret.    Ex  quo  iudicari  potest  non 
inertia,  sed  iudicio  fugisse  rei  piibhcae  procurationem. 
XVI.  Humanitatis  vero  niillum  adferre  maius  testimo- 

30  nium  possum,  quam  quod  adulescens  idem  seni  Sullae  fuit 
iucundissimus,  senex  adulescenti  M.  Bruto,  cum  aequalibus 
autem  suis  Q.  Hortensio  et  M.  Cicerone  sic  vixit,  ut 

iudicare  difficile  sit  cui  aetati  fuerit  aptissimus.  Quam- 
quam  eum  praecipue  dilexit  Cicero,  ut  ne  frater  quidem 
ei  Quintus  carior  fuerit  aut  familiarior.  Ei  rei  sunt 
indicio  praeter  eos  libros,  in  quibus  de  eo  facit  men- 
tionem,  qui  in  vulgus  sunt  editi,  sedecim  voliimina  5 
epistularum,  ab  consulatu  eius  usque  ad  extremum  tem- 
pus  ad  Atticum  missarum ;  quae  qui  legat,  non  multum 
desideret  historiam  contextam  eorum  temporum.  Sic 
enim  omnia  de  studiis  principum,  vitiis  ducum,  mutatio- 
nibus  rei  publicae  perscripta  sunt,  ut  nihil  in  eis  non  10 
appareat  et  facile  existimari  possit  prudentiam  quodam 
modo  esse  divinationem.  Non  enim  Cicero  ea  solum, 
quae  vivo  se  acciderunt,  futura  praedixit^  sed  etiam,  quae 
nunc  usu  veniunt,  cecinit  ut  vates. 

XVII.  De  pietate  autem  Attici  quid  pliira  commemo-  15 
rem  ?     Cum   hoc    ipsum   vere   gloriantem   audierim  in 
fiinere   matris   suae,   quam   extulit   annorum  nonaginta, 
cum  ipse  esset  septem  et  sexaginta,  se  numquam  cum 
matre  in  gratiam  redisse,  numquam  cum  sorore  fuisse 

in  simultate,  quam  prope  aequalem  habebat.  Quod  est  20 
signum  aut  niillam  umquam  inter  eos  querimoniam  in- 
tercessisse,  aut  hunc  ea  fuisse  in  suos  indulgentia,  ut, 
quos  amare  deberet,  irasci  eis  nefas  duceret.  Neque  id 
fecit  natura  solum,  quamquam  omnes  ei  paremus,  sed 
etiam  doctrina ;  nam  principum  philosophorum  ita  per-  25 
cepta  habuit  praecepta,  ut  eis  ad  vitam  agendam,  non  ad 
ostentationem  uteretur. 

XVIII.  Moris    etiam   maiorum   summus   imitator  fuit 
antiquitatisque  amator,  quam  adeo  diligenter  habuit  co- 
gnitam,  ut  eam  totam  in  eo  voliimine  exposuerit,  quo  30 
magistratiis  ordinavit.    Nulla  enim  lex  neque  pax  neque 
bellum  neque  res  inlustris  est  populi  Romani,  quae  non 

in  eo  suo  tempore  sit  notata,  et,  quod  difficillimum  fuit, 
sic  familiarum  originem  subtexuit,  ut  ex  eo  clarorum  viro- 
rum  propagines  possimus  cognoscere.  Fecit  hoc  idem 
separatim    in    aliis    libris,   ut    M.   Bruti   rogatu  Iuniam 

5  familiam  a  stirpe  ad  hanc  aetatem  ordine  enumeraverit, 
notans  quis  a  quo  ortus  quos  honores  quibusque  tempo- 
ribus  cepisset ;  pari  modo  MarcelH  Claudii  Marcellorum, 
Scipionis  Cornelii  et  Fabii  Maximi  Fabiorum  et  Aemilio- 
rum.     Quibus   libris   nihil   potest   esse   dulcius  eis;  qui 

io  aliquam  cupiditatem  habent  notitiae  clarorum  virorum. 
Attigit  poeticen  quoque,  credimus,  ne  eius  expers  esset 
suavitatis.  Namque  versibus  de  eis  qui  honore  rerumque 
gestarum  amplitudine  ceteros  populi  Romani  praestiterunt 
exposuit  ita,  ut  sub  singulorum  imaginibus  facta  magis- 

15  tratusque  eorum  non  amplius  quaternis  quinisve  versibus 
descripserit ;  quod  vix  credendum  sit  tantas  res  tam 
breviter  potuisse  declarari.  Est  etiam  unus  liber  Graece 
confectus,  de  consulatu  Ciceronis. 

XIX.  Haec  hactenus  Attico  vivo  edita  a  nobis  sunt. 

20  Nunc,  quoniam  fortuna  nos  superstites  ei  esse  voluit, 
reliqua  persequemur  et,  quantum  potuerimus,  rerum  ex- 
emplis  lectores  docebimus,  sicut  supra  significavimus,  suos 
cuique  mores  plerumque  conciliare  fortunam.  Namque 
hic  contentus  ordine  equestri,  quo  erat  ortus,  in  adfmi- 

25  tatem  pervenit  imperatoris  divi  filii,  cum  iam  ante 
familiaritatem  eius  esset  consecutus  nulla  alia  re  quam 
elegantia  vitae,  qua  ceteros  ceperat  principes  civitatis 
dignitate  pari,  fortuna  humiliores.  Tanta  enim  pro- 
speritas  Caesarem  est  consecuta,  ut  nihil  ei  non  tribuerit 

30  fortuna,  quod  cuiquam  ante  detulerat,  et  conciliarit,  quod 
nemo  adhuc  civis  Romanus  quivit  consequi.  Nata  est 
autem  Attico  neptis  ex  Agrippa,  cui  virginem  filiam  con- 

locarat.  Hanc  Caesar  vix  anniculam  Ti.  Claudio  Nerom, 
Drusilla  nato,  privigno  suo,  despondit ;  quae  coniunctio 
necessitudinem  eorum  sanxit,  familiaritatem  reddidit  fre- 
quentiorem. 

XX.  Quamquam  ante  haec  sponsalia  non  solum,  cum  5 
ab  urbe  abesset,  numquam  ad  suorum  quemquam  litteras 
misit,  qum  Attico  scriberet,  quid  ageret,  imprimls  quid 
legeret  quibusque  in  locis  et  quam  diu  esset  moraturus,. 
sed  etiam,  cum  esset  in  urbe  et  propter  mfmitas  suas 
occupationes  minus  saepe,  quam  vellet,  Attico  frueretur,  10 
nullus  dies  temere  intercessit  quo  non  ad  eum  scriberet, 
cum  modo  aliquid  de  antiquitate  ab  eo  requireret,  modo 
aliquam   quaestionem  poeticam  ei  proponeret,  interdum 
iocans  eius  verbosiores  eliceret  epistulas.    Ex  quo  accidit, 
cum  aedis  Iovis  Feretrii  in  Capitolio,  ab  Romulo  con-  15 
stituta,  vetustate   atque  inciiria  detecta  prolaberetur,  ut 
Attici  admonitu  Caesar  eam  reflciendam  curaret.  Neque 
vero  a  M.  Antonio  minus  absens  litteris  colebatur,  adeo 

ut  accurate  ille  ex  ultimls  terris  quid  ageret  curae  sibi 
haberet  certiorem  facere  Atticum.  Hoc  quale  sit,  facilius  20 
existimabit  is  qui  iudicare  poterit  quantae  sit  sapientiae 
eorum  retinere  usum  benevolentiamque,  inter  quos  ma- 
ximarum  rerum  non  solum  aemulatio,  sed  obtrectatio 
tanta  intercedebat,  quantum  fuit  necesse  inter  Caesarem 
atque  Antonium,  cum  se  uterque  principem  non  solum  25 
urbis  Romae,  sed  orbis  terrarum  esse  cuperet. 

XXI.  Tali  modo  cum  septem  et  septuaginta  annos 
complesset  atque  ad  extremam  senectutem  non  minus 
dignitate  quam  gratia  f ortunaque  crevisset  —  multas  enim 
hereditates  nulla  alia  re  quam  bonitate  consecutus  est  30 
—  tantaque  prosperitate  usus  esset  valetudinis,  ut  annis 
triginta   medicma  non   indiguisset,  nactus   est  morbum, 

quem  initio  et  ipse  et  medici  contempserunt ;  nam  puta- 
runt  esse  tenesmon,  cui  remedia  celeria  faciliaque  propo- 
nebantur.  In  hoc  cum  tres  menses  sine  ullis  doloribus, 
praeterquam  quos  ex  curatione  capiebat,  consumpsisset, 

5  subito  tanta  vis  morbi  in  imum  intestinum  prorupit,  ut 
extremo  tempore  per  lumbos  fistulae  puris  eruperint. 
Atque  hoc  priusquam  ei  accideret,  postquam  in  dies 
dolores  accrescere  febresque  accessisse  sensit,  Agrippam 
generum  ad  se  arcessi  iussit  et  cum  eo   L.  Cornelium 

io  Balbum  Sextumque  Peducaeum.  Hos  ut  venisse  vidit, 
in  cubitum  innixus  "  Quantam,"  inquit,  "  curam  diligen- 
tiamque  in  valetudine  mea  tuenda  hoc  tempore  ad- 
hibuerim,  cum  vos  testes  habeam,  nihil  necesse  est 
pliiribus  verbis  commemorare.    Quibus  quoniam,  ut  spero, 

15  satisfeci,  me  nihil  reliqui  fecisse,  quod  ad  sanandum  me 
pertineret,  reliquum  est  ut  egomet  mihi  consulam.  Id 
vos  Ignorare  nolui  \  nam  mihi  stat  alere  morbum  de- 
sinere.  Namque  his  diebus  quidquid  cibi  sumpsi,  ita 
produxi  vltam,  ut  auxerim  dolores  sine  spe  salutis.  Qua 

20  re  a  vobls  peto,  primum  ut  consilium  probetis  meum, 
deinde  ne  frustra  dehortando  impedire  conemim." 

XXII.  Hac  oratione  habita  tanta  constantia  vocis  atque 
vultiis,  ut  non  ex  vita,  sed  ex  domo  in  domum  videretur 
migrare,  cum  quidem  Agrippa  eum  flens  atque  osculans 

25  oraret  atque  obsecraret,  ne  id  quod  natiira  cogeret  ipse 
quoque  sibi  acceleraret,  et,  quoniam  tum  quoque  posset 
temporibus  superesse,  se  sibi  suisque  reservaret,  preces 
eius  taciturna  sua  obstinatione  depressit.  Sic  cum  bi- 
duum  cibo  se  abstinuisset,  subito  febris  decessit  leviorque 

30  morbus  esse  coepit.  Tamen  propositum  nihilo  setius 
peregit  itaque  die  quinto  postquam  id  consilium  inierat, 
pridie    Kal.   Apriles    Cn.    Domitio   C.   Sosio  consulibus 

decessit.  Elatus  est  in  lecticula,  ut  ipse  praescrlpserat, 
sine  ulla  pompa  funeris,  comitantibus  omnibus  bonis, 
maxima  vulgi  frequentia.  Sepultus  est  iuxta  viam  Appiam 
ad  quintum  lapidem  in  monumento  Q.  Caecilii,  avunculi 
sui.  5 


